**ส่วนที่ 3**

**มิติที่ 1 การสร้างสังคมที่ไม่ทนต่อการทุจริต**

**1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

**1.1.1 สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น**

**1. ชื่อโครงการ : โครงการบริหารงานตามหลักธรรมาภิบาล**

**2. หลักการและเหตุผล**

หลักธรรมาภิบาล หรือ การบริหารจัดการที่ดี (Good Governance) เป็นหลักสำคัญในการบริหารและการปฏิบัติงานจะต้องมีความสุจริต โปร่งใส และสามารถตรวจสอบได้ รวมทั้งเป็นการเสริมสร้างจิตสำนึกในการทำงานและความรับผิดชอบต่อหน้าที่ของตนเอง นอกจากนี้ ยังต้องมีการส่งเสริมคุณธรรมและจริยธรรมเพื่อให้สามารถปฏิบัติงานร่วมกันได้อย่างมีประสิทธิภาพ และนำไปสู่การพัฒนาองค์กรอย่างต่อเนื่อง อีกทั้งสามารถแก้ปัญหาความขัดแย้งภายในองค์กรได้อีกด้วย จากสภาพปัญหาการทุจริตคอร์รัปชั่นที่เป็นปัญหาเรื้อรังที่มีส่วนบั่นทอนความเจริญของประเทศไทยมานาน จึงจำเป็นอย่างยิ่งที่จะต้องมีการป้องกันและแก้ไขปัญหาการทุจริตคอร์รัปชั่นอย่างจริงจัง ในสถานการณ์วิกฤติปัญหาการทุจริตคอร์รัปชั่นในสังคมไทยดังกล่าว ทุกภาคส่วนในสังคมไทยต่างเห็นพ้องตรงกันว่าการที่จะทำให้ปัญหาการคอร์รัปชั่น ลดน้อยลงและหมดไปได้ในที่สุดนั้น ต้องนำหลักธรรมาภิบาลไปปรับใช้กับทุกภาคส่วนไม่ว่าจะเป็นภาคส่วนการเมือง ภาคราชการ ภาคธุรกิจเอกชน ตลอดจนภาคประชาสังคมอย่างเข้มงวดจริงจัง พร้อมทั้งสร้างทัศนคติใหม่ปลูกจิตสำนึกของคนไทยร่วมต้านภัยการทุจริต ควบคู่กับการเปลี่ยนแปลงค่านิยมไปในทิศทางที่ไม่เอื้อหรือสนับสนุนการทุจริตคอร์รัปชั่น ทั้งนี้ กลไกการนำหลักธรรมาภิบาล ซึ่งประกอบด้วย ความชอบธรรม ความโปร่งใส ความรับผิดชอบและการตรวจสอบได้ ความมีประสิทธิภาพและประประสิทธิผล และการมีส่วนร่วมของประชาชนไปเป็นแนวทางในการบริหารจัดการนั้น ปรากฏอยู่ในบทบัญญัติของกฎหมายรัฐธรรมนูญแห่งราชอาณาจักรไทยฉบับปัจจุบัน ซึ่งได้วางกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานองค์กรต่างๆ ของภาครัฐ จึงนับเป็นการส่งสัญญาณเชิงบวกให้เห็นว่าประเทศไทยมีพัฒนาการเปลี่ยนแปลงไปในทางที่ดีขึ้นแล้ว แต่อย่างไรก็ตาม สำหรับกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานหรือองค์กรภาครัฐนั้น ปัจจุบันยังคงอยู่บนความหลากหลายในองค์ประกอบหลักของธรรมาภิบาล ซึ่งประกอบด้วยหลักความชอบธรรม (Legitimacy) หลักความโปร่งใส (Transparency) หลักความรับผิดชอบและการตรวจสอบได้ (Accountability) หลักความมีประสิทธิภาพ (Efficiency) และหลักการมีส่วนร่วม (Participation) ดังนั้น การพิจารณาคัดเลือกนำองค์ประกอบหลักของธรรมาภิบาลเหล่านั้นมาใช้เป็นเครื่องมือกลไกในการสร้างมาตรฐานด้านความโปร่งใสสำหรับหน่วยงานหรืองค์กรใดๆ จะต้องคำนึงถึงกรอบเป้าหมาย วัตถุประสงค์แนวทาง หรือวิธีการดำเนินงานที่หน่วยงานองค์กรสามารถปฏิบัติ เพื่อสร้างระบบบริหารกิจการบ้านเมืองและสังคมที่ดีได้ต่อไป

ดังนั้น เพื่อประโยชน์ในการบริหารราชการของเทศบาลตำบลหัวไทร เทศบาลตำบลหัวไทร จึงจัดทำโครงการบริหารงานตามหลักธรรมาภิบาลขึ้น

**3. วัตถุประสงค์**

3.1 เพื่อให้ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาล คุณธรรม และจริยธรรม

3.2 เพื่อให้ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)

3.3 เพื่อให้ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียงและสามารถนำไปประยุกต์ใช้ในการทำงานและการดำเนินชีวิตได้

3.4 เพื่อให้ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ

**4. เป้าหมาย**

ผู้บริหารท้องถิ่น สมาชิกสภาท้องถิ่น พนักงานส่วนตำบลและพนักงานจ้าง

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

6.1 จัดทำโครงการเพื่อขออนุมัติจากผู้บริหารท้องถิ่น

6.2 มอบงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

6.3 ประสานงานกับหน่วยงานที่เกี่ยวข้อง เพื่อจัดหาวิทยากร

6.4 จัดทำกำหนดการและหัวข้อการอบรม

6.5 สรุปผลในภาพรวมและรายงานผลการดำเนินการตามโครงการให้ผู้บริหารท้องถิ่นทราบ

**7. ระยะเวลาการดำเนินงาน**

4 ปี (ปีงบประมาณ พ.ศ. 2561– 2564)

**8. งบประมาณที่ใช้ในการดำเนินการ**

10,000.- บาท

**9. ผู้รับผิดชอบโครงการ**

สำนักปลัดเทศบาลตำบลหัวไทร

**10. ตัวชี้วัด/ผลลัพธ์**

10.1 ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาลคุณธรรม และจริยธรรม

10.2 ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)

10.3 ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียง และสามารถนำไปประยุกต์ใช้ในการทำงานและการดำเนินชีวิตได้

10.4 ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ

**1. ชื่อโครงการ : โครงการฝึกอบรม สัมมนา ให้ความรู้ด้านระเบียบ และอื่นๆ แก่คณะผู้บริหาร สมาชิกสภาเทศบาล พนักงาน ลูกจ้าง และพนักงานจ้าง**

**2. หลักการและเหตุผล**

การฝึกอบรม และสัมมนา เป็นกระบวนการที่จะสร้างทักษะความเข้าใจ และข้อมูลข่าวสารขององค์กร ไปยังพนักงาน เป็นการออกแบบเพื่อช่วยให้พนักงานมีทัศนคติที่ดี เพื่อนำไปสู่การปฏิบัติงานที่ดี โดยการสร้างความเข้าใจในการทำงาน กิจการ เพื่อนร่วมงานที่ต้องทำงานร่วมกัน และภารกิจที่จะต้องรับผิดชอบ เพื่อให้เกิดการเปลี่ยนแปลงสู่การพัฒนาปรับปรุงการทำงานให้เกิดผลสัมฤทธิ์มากยิ่งขึ้น

เทศบาลตำบลหัวไทร เป็นองค์กรปกครองส่วนท้องถิ่นมีหน้าที่ในการบริการประชาชน ตามกฎหมายกำหนดโดยมีวัตถุประสงค์เพื่อให้เกิดประโยชน์สุขของประชาชน ภายใต้นโยบายของคณะผู้บริหาร และมีพนักงานเทศบาล ลูกจ้าง พนักงานจ้างเป็นผู้แปลงนโยบายไปสู่การปฏิบัติ ภายใต้การตรวจสอบของสมาชิกสภาเทศบาล

ดังนั้น เพื่อเป็นการสร้างความเข้าใจในระเบียบข้อกฎหมายใหม่ๆ ของทางราชการ รวมถึงการสร้างทัศนคติ ค่านิยมที่ดีของการทำงานกับองค์กรปกครองส่วนท้องถิ่นให้กับ คณะผู้บริหาร สมาชิกสภาเทศบาล พนักงานเทศบาล ลูกจ้าง และพนักงานจ้าง เพื่อนำไปสู่การพัฒนาการปฏิบัติราชการให้เกิดประโยชน์สุขต่อประชาชน และเกิดผลสัมฤทธิ์ในการบริหารราชการต่อไป

**3. วัตถุประสงค์**

3.1 เพื่อสร้างทัศนคติ ความรู้ความเข้าใจ วิธีการปฏิบัติงาน เสริมสร้างทักษะและแนวทางการ

ทำงานร่วมกันของคณะผู้บริหาร สมาชิกสภาเทศบาล พนักงานเทศบาล ลูกจ้างและพนักงานจ้างของเทศบาล

ตำบลหัวไทร

3.2 เพื่อสร้างขวัญและกำลังใจให้แก่ พนักงานเทศบาล ลูกจ้างและพนักงานจ้าง และมีความอุตสาหะ

ตั้งใจปฏิบัติงานอย่างเต็มความสามารถ

3.3 ส่งเสริมกระตุ้นให้พนักงานเทศบาล ลูกจ้าง และพนักงานจ้างมีความกระตือรือร้นในการปฏิบัติงานอย่างสม่ำเสมอ

3.4 เพื่อรับทราบปัญหาอุปสรรคในการปฏิบัติงานของพนักงานเทศบาล ลูกจ้างและพนักงานจ้าง พร้อมทั้งแนวทางการแก้ไขปัญหา

**4. เป้าหมาย**

คณะผู้บริหาร สมาชิกสภาเทศบาล พนักงานเทศบาล ลูกจ้างและพนักงานจ้าง สังกัดเทศบาลตำบลหัวไทร จำนวน 80 คน

**5. พื้นที่ดำเนินการ**

เทศบาลตำบลหัวไทร

**6. วิธีการดำเนินการ**

6.1 ประชุมปรึกษาหารือพนักงาน ลูกจ้าง และพนักงานจ้างทั้งหมด เพื่อหาความต้องการพัฒนา รวมถึงวิธีการฝึกอบรม สัมมนาที่เหมาะสม

6.2 เสนอโครงการ

6.3 ดำเนินการตามโครงการ โดยติดต่อประสานงานกับส่วนต่างๆ ที่เกี่ยวข้อง

6.4 ติดตามประเมินผลการดำเนินงาน

**7. ระยะเวลาการดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณในการดำเนินการ**

100,000.- บาท

**9. ผู้รับผิดชอบโครงการ**

งานการเจ้าหน้าที่ ฝ่ายอำนวยการ สำนักงานปลัดเทศบาลตำบลหัวไทร

**10. ตัวชี้วัด/ผลลัพธ์**

10.1คณะผู้บริหาร สมาชิกสภาเทศบาล พนักงานเทศบาล ลูกจ้างและพนักงานจ้างของเทศบาลตำบลหัวไทร ได้รับความรู้ใหม่ๆ และมีทัศนคติในการดำเนินงาน เพื่อให้บริการประชาชน

10.2 การบริหารราชการของเทศบาลตำบลหัวไทร มีประสิทธิภาพสามารถแก้ปัญหาความเดือดร้อน และความต้องการของประชาชนได้ตามอำนาจหน้าที่ที่รับผิดชอบ

10.3 เกิดผลสัมฤทธิ์ในการบริหารราชการของเทศบาลตำบลหัวไทร และประโยชน์สุขต่อประชาชน

**1. ชื่อโครงการ : โครงการพัฒนาจิตสำนึกและจรรยาบรรณ คณะผู้บริหารท้องถิ่น สมาชิกสภาเทศบาล**

**พนักงานเทศบาล พนักงานจ้างและประชาชนทั่วไป**

**2. หลักการและเหตุผล**

คน เป็นทรัพยากรที่สำคัญที่สุดในกระบวนการบริหารและดำเนินงาน การที่จะบริหารงานหรือดำเนินงานให้บรรลุวัตถุประสงค์ที่กำหนดไว้อย่างมีประสิทธิภาพ ประสิทธิผล และพัฒนาอยู่เสมอนั้นจำเป็นต้องดำเนินกรรมวิธีในการดำเนินการเกี่ยวกับตัวบุคคลที่ปฎิบัติงานในองค์กรให้มีประสิทธิภาพ เพื่อให้การปฏิบัติงานบรรลุผลสำเร็จตามเป้าหมาย การพัฒนาจิตสำนึกและจรรยาบรรณเป็นกระบวนการที่จะสร้างจิตสำนึก เพื่อช่วยให้พนักงานมีคุณธรรม จริยธรรม และทัศนคติที่ดี ที่จะนำไปสู่การปฏิบัติงานที่ดีโดยการสร้างความเข้าใจในการทำงาน กิจการ เพื่อนร่วมงานที่ต้องทำงานร่วมกันและภารกิจที่จะต้องรับผิดชอบ เพื่อให้เกิดการเปลี่ยนแปลงสู่การพัฒนาและปรับปรุงการทำงานให้เกิดผลสัมฤทธิ์มากยิ่งขึ้น

เทศบาลตำบลหัวไทร เป็นองค์กรปกครองส่วนท้องถิ่นมีหน้าที่ในการบริการประชาชน ตามกฎหมายกำหนด โดยมีวัตถุประสงค์เพื่อให้เกิดประโยชน์สุขของประชาชน ตามหลักบริหารกิจการบ้านเมืองที่ดี ดำเนินงานภายใต้พันธกิจและนโยบายของคณะผู้บริหาร โดยมีพนักงานเทศบาล ลูกจ้าง พนักงานจ้างเป็นผู้แปลงนโยบายไปสู่การปฏิบัติ และการมีส่วนร่วมของประชาชน เพื่อให้การดำเนินงานของเทศบาลเกิดประสิทธิภาพ ประสิทธิผล และเกิดประโยชน์สูงสุดได้นั้น ทุกฝ่ายที่มีส่วนเกี่ยวข้องจะต้องพึงดำรงตนและตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์ สุจริต เสียสละ มีความรับผิดชอบ และมีจิตสำนึกในการพัฒนาขององค์กรปกครองส่วนท้องถิ่น ก็จะนำไปสู่การสร้าง “ธรรมาภิบาลให้เกิดขึ้นจริงในองค์กร” เกิดผลสัมฤทธิ์ในการบริหารราชการ และเกิดประโยชน์สุขต่อประชาชน

ดังนั้น เพื่อเป็นการสร้างความเข้าใจและรวมถึงสร้างทัศนคติ ค่านิยมที่ดีในการบริหารและดำเนินงาน เทศบาลตำบลหัวไทร จึงได้จัดทำโครงการพัฒนาจิตสำนึกและจรรยาบรรณ คณะผู้บริหารท้องถิ่น สมาชิกสภาเทศบาล พนักงานเทศบาล พนักงานจ้าง และประชาชนทั่วไป เพื่อให้โครงการนี้เป็นส่วนหนึ่งในการพัฒนาคุณธรรม จริยธรรมของคณะผู้บริหารท้องถิ่น สมาชิกสภาเทศบาล พนักงานจ้าง ให้ปฏิบัติหน้าที่ราชการให้เป็นไปตามแนวทางมาตรฐานทางคุณธรรม จริยธรรม และพึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์ สุจริต เสียสละและมีความรับผิดชอบ รวมทั้งเพื่อส่งเสริมให้ประชาชนมีส่วนร่วมและมีจิตสำนึกในการพัฒนาขององค์กรปกครองส่วนท้องถิ่น ต่อไป

**3. วัตถุประสงค์**

3.1 เพื่อให้คณะผู้บริหาร สมาชิกสภาเทศบาล พนักงานเทศบาล พนักงานจ้างของเทศบาลตำบล

หัวไทร และประชาชนทั่วไป มีทัศนคติ และค่านิยมที่ดีในการดำเนินงานตามวัตถุประสงค์ขององค์กร

3.2 เพื่อส่งเสริมให้คณะผู้บริหาร สมาชิกสภาเทศบาล พนักงานและพนักงานจ้างและประชาชน

ทั่วไปได้เข้าใจในบทบาทหน้าที่ของตนเองในการบริหารราชการของเทศบาล

3.3 เพื่อให้คณะผู้บริหาร สมาชิกสภาเทศบาล พนักงานเทศบาล และพนักงานจ้าง และประชาชนทั่วไปมีคุณธรรมและจริยธรรม มีส่วนร่วมในการดำเนินงานตามภารกิจของเทศบาลตามหน้าที่ของตน

* 1. เพื่อให้มีระบบการป้องกันการกระทำผิดคุณธรรมและจริยธรรมของพนักงาน

**4. เป้าหมาย**

4.1 จัดให้มีการสัมมนาเกี่ยวกับการทำงานร่วมกับคณะผู้บริหาร , สมาชิกสภาเทศบาล พนักงานเทศบาล และพนักงานจ้าง สังกัดเทศบาลตำบลหัวไทร ทุกคน

4.2 ให้มีการประกาศนโยบายคุณธรรม จริยธรรมของบุคลากรภายในองค์กร และมีการกำหนด แนวทางการป้องกันการกระทำผิดคุณธรรม จริยธรรมอย่างเป็นรูปธรรม

4.3 ให้มีประกาศเจตนารมณ์การป้องกันและต่อต้านการทุจริต คอรัปชั่นในองค์กร และมีการจัดทำแผนปฏิบัติการป้องกันและปราบปรามการทุจริตในองค์กรให้เกิดเป็นรูปธรรม

4.4 ผลการดำเนินงานทุกกระบวนงานของเทศบาล มีผลลัพธ์ที่ดี คือ มีประสิทธิภาพและประสิทธิผล มีกระบวนการดำเนินงานที่โปร่งใส และเกิดจากการมีส่วนร่วมของทุกฝ่าย

**5. พื้นที่ดำเนินการ**

เทศบาลตำบลหัวไทร

**6. วิธีการดำเนินการ**

6.1 จัดประชุมสัมมนาร่วมกันระหว่างคณะผู้บริหาร พนักงาน ลูกจ้าง และพนักงานจ้างของเทศบาล เพื่อแจ้งวัตถุประสงค์และเป้าหมายของการดำเนินงานอย่างน้อยเดือนละหนึ่งครั้ง

6.2 ให้มีการทบทวนประกาศคุณธรรมและจริยธรรม ของพนักงาน ลูกจ้าง และพนักงานจ้างของเทศบาลรวมถึงการกำหนดแนวทางการป้องกันการกระทำผิดจริยธรรม

6.3 ให้มีการประกาศเจตนารมณ์การป้องกันและต่อต้านการทุจริตคอรัปชั่นในองค์กร

6.4 ให้มีการติดตาม และประเมินผล รายงานผลต่อผู้บังคับบัญชา

**7. ระยะเวลาการดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณในการดำเนินการ**

20,000.- บาท

**9. ผู้รับผิดชอบโครงการ**

งานการเจ้าหน้าที่ ฝ่ายอำนวยการ สำนักงานปลัดเทศบาลตำบลหัวไทร

**10. ตัวชี้วัด/ผลลัพธ์**

10.1ผู้เข้าร่วมโครงการได้รับการเสริมสร้างความรู้ ความเข้าใจเกี่ยวกับตรวจสอบการทุจริต และตระหนักถึงความรับผิดชอบและการมีส่วนร่วมในการป้องกันและปราบปรามการทุจริต

10.2 หน่วยงานภาครัฐให้ความสำคัญกับการบริหารงานด้วยความโปร่งใส ปลอดการทุจริต ประชาชนเกิดความเชื่อมั่นต่อการปฏิบัติงานของหน่วยงานภาครัฐเพิ่มมากขึ้น

**1.ชื่อโครงการ** โครงการ 5 ส. Big Cleaning Day เทศบาลตำบลหัวไทร

**2.หลักการและเหตุผล**

กรมส่งเสริมการปกครองส่วนท้องถิ่น ได้ดำเนินโครงการ “โครงการท้องถิ่นไทยใส่ใจความสะอาด คนในชาติมีความสุข” โดยประยุกต์ผ่านโครงการมอบของขวัญปีใหม่ 2559 “เสริมสร้างชีวิตใหม่ ให้คนไทยมีความสุข”ของกระทรวงมหาดไทย ซึ่งน้อมนำหลักการทรงงานของพระบาทสมเด็จพระเจ้าอยู่หัว “รู้รัก สามัคคี” ที่มุ่งเน้นในเรื่อง การทำงานให้ประสบความสำเร็จ จะต้องมีความรอบรู้ทุกมิติ การปฏิบัติงานต้องทำด้วยใจมุ่งมั่น ซื่อสัตย์ ขยัน อดทน และต้องรวมพลังหรือบูรณาการเพื่อให้งานบรรลุผลสำเร็จตามที่ตั้งเป้าหมายไว้ และเกิดความยั่งยืนองค์การบริหารส่วนตำบลไสหมากได้นำนโยบายดังกล่าวมาปฏิบัติในหน่วยงาน เพื่อประโยชนสุขของประชาชนเป็นเป้าหมายสําคัญ คือประชาชนจะต้องไดรับการบริการที่รวดเร็ว ถูกต้อง เสมอภาค และพึงพอใจในการบริการที่ไดรับ สวนราชการจึงมีความจําเปนตองมีการพัฒนาองคกร กระบวนการและบุคลากรเพื่อใหสามารถปฏิบัติงานสนองความตองการของประชาชนไดอยางมีประสิทธิผล เปนที่พึงพอใจของประชาชนผูรับบริการ โดยเฉพาะเทศบาลตำบลหัวไทร ซึ่งเปนองคกรปกครองสวนทองถิ่น มีภารกิจหลักในการใหบริการประชาชนในทุกๆดาน และไดใหความสําคัญและดําเนินการพัฒนาบุคลากร กระบวนการปฏิบัติงานและสิ่งอํานวยความสะดวกตาง ๆ อยางตอเนื่องมาโดยตลอด อันเปนการยกระดับการใหบริการใหเปนที่พึงพอใจของประชาชนผูรับบริการ ไดแกกิจกรรม 5 ส. ประกอบดวย สะสาง สะดวก สะอาด สุขลักษณะ และ สรางนิสัย ซึ่งกิจกรรม 5 ส. เปนกิจกรรมพื้นฐานสําคัญที่นํามาใชพัฒนาประสิทธิภาพผูปฏิบัติงาน ในการสงเสริมการปลูกและปลุกจิตสำนึก ในการรักษาผลประโยชน์ของหน่วยงาน ก่อให้เกิดความสัมพันธในหมูคณะใหมีการปฏิบัติงานรวมกันอยางราบรื่น เกิดบรรยากาศที่ดีในการปฏิบัติงาน อีกทั้งยังเปนการจัดระบบ ระเบียบ ทําใหคนหาเอกสารและวัสดุอุปกรณที่ใชในการปฏิบัติงานได้อยางสะดวกรวดเร็ว สงผลให้การปฏิบัติงานเปนไปอยางมีประสิทธิภาพและประสิทธิผล

ดังนั้น สำนักงานปลัด เทศบาลตำบลหัวไทร จึงได้ดำเนินการมาตรการระยะสั้น จัดทำโครงการ 5 ส.Big Cleaning Day เทศบาลตำบลหัวไทร ขึ้น เพื่อเป็นการเพิ่มประสิทธิภาพในการบริหารจัดการและให้หน่วยงานภายในสำนักงานมีระบบบริหารและการจัดการที่ดีสามารถพัฒนาประสิทธิภาพการทำงานซึ่งเป็นพื้นฐานของการพัฒนาไปสู่ระบบบริหารงานที่มีคุณภาพตามมาตรฐานสากลต่อไป

**3.วัตถุประสงค์**

3.1 เพื่อให้ประชาชนไดรับบริการที่สะดวก รวดเร็ว มีประสิทธิภาพ

3.2 เพื่อพัฒนาสร้างองค์ความรู้ให้บุคลากรมีความรู้ ทักษะและเทคนิคในการปฏิบัติงานราชการให้เกิดประสิทธิภาพสูงสุด โดยใช้การดำเนินงานกิจกรรม 5 ส.

3.3 เพื่อสร้างจิตสำนึกให้บุคลากรทำงานร่วมกันเป็นทีม อุทิศการทำงานเพื่อการบริการประชาชน ปฏิบัติงานอย่างมีคุณภาพลดต้นทุน ลดความสูญเสียในเรื่องของเวลา และมีการนำทรัพยากรมาใช้อย่างคุ้มค่ามากที่สุด โดยการใช้เทคนิค 5 ส.

3.4 เพื่อสร้างบรรยากาศและสิ่งแวดล้อมในสถานที่ทำงานเป็นระเบียบเรียบร้อยพรอมปฏิบัติงาน

**4. เป้าหมาย/ผลผลิต**

4.1 ประชาชนผู้มารับบริการจากเทศบาลตำบลหัวไทร

4.2 บุคลากรทุกฝ่ายของเทศบาลตำบลหัวไทร ได้แก่ สำนักงานปลัด กองคลัง กองช่าง ร่วมมือกันดำเนินกิจกรรม 5 ส **(สะสาง สะดวก สะอาด สุขลักษณะ และสร้างนิสัย)**

**5.พื้นที่ดำเนินการ**

พื้นที่สำนักงานเทศบาลตำบลหัวไทร

**6.วิธีการดำเนินการ**

6.1 แบบประเมินความพึงพอใจของผู้รับบริการ

6.2 รายชื่อผู้เข้าร่วมอบรม

6.3 รายชื่อผู้เข้าร่วมกิจกรรม

6.4 การประเมินผลการดำเนินงานกิจกรรมจากคณะกรรมการติดตามผล

วิธีการดำเนินงาน

1. เสนอโครงการเพื่อขออนุมัติ
2. แต่งตั้งคณะกรรมการดำเนินการกิจกรรม 5 ส.ดำเนินการกำหนดนโยบาย แนวทางปฏิบัติ หลักเกณฑ์และกำหนดรูปแบบกิจกรรม 5 ส. กำหนดมอบใบประกาศแก่หน่วยงานที่ได้คะแนนการประเมินสูงสุด
3. จัดประชุมคณะกรรมการฯเพื่อกำหนดแนวทางการปฏิบัติ / หลักเกณฑ์มาตรฐาน 5ส./กำหนดพื้นที่ส่วนกลางในความรับผิดชอบของแต่ละกอง
4. จัดเตรียมวัสดุอุปกรณ์/สื่อประชาสัมพันธ์
5. จัดกิจกรรมตามโครงการ
6. มอบใบประกาศแก่หน่วยงานที่ได้คะแนนการประเมินสูงสุด
7. สรุป ติดตามและประเมินผลโครงการ

การดำเนินงานแบ่งออกเป็น

1. กิจกรรมให้ความรู้แก่บุคลากรเจ้าหน้าที่ของเทศบาลตำบลหัวไทร

2. กิจกรรมรณรงค์ประชาสัมพันธ์ความรู้เรื่อง 5 ส. ให้เป็นที่รับทราบโดยทั่วกัน

3. กิจกรรมวันทำความสะอาดครั้งใหญ่ Big Cleaning Day (3 เดือน/1 ครั้ง)

4. กิจกรรมทำความสะอาดอย่างต่อเนื่อง (โดยจะทำทุกวันพฤหัสบดีของสัปดาห์)

5. กิจกรรมตรวจประเมินผลการดำเนินกิจกรรม 5 ส.โดยคณะกรรมการ

**7.ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณที่ใช้ในการดำเนินการ**

ไม่ใช้งบประมาณ

**9. ผู้รับผิดชอบ**

สำนักงานปลัด เทศบาลตำบลหัวไทร

**10. ตัวชี้วัด/ผลลัพธ์**

10.1 ผู้รับบริการได้รับบริการที่สะดวก รวดเร็ว และในบรรยากาศที่ดีร้อยละ 80

10.2 ผู้เข้ารับการอบรมมีความรู้เรื่อ 5 ส. ร้อยละ 80

10.3 จำนวนบุคลากรของเทศบาลตำบลหัวไทรเข้าร่วมโครงการฯ ร่วมมือกันปฏิบัติกิจกรรม 5 ส อย่างต่อเนื่อง ร้อยละ 90

10.4 คะแนนผลการประเมินของคณะกรรมการ ร้อยละ 80 ผ่านเกณฑ์การประเมิน

10.5 ประชาชนไดรับบริการที่สะดวก รวดเร็ว มีประสิทธิภาพ

10.6 บุคลากรมีความรู้ ทักษะและเทคนิคในการปฏิบัติงานราชการให้เกิดประสิทธิภาพสูงสุด

10.7 บุคลากรมีส่วนร่วมในการปรับปรุงงานและสถานที่ทำงาน

10.8 สถานที่ทำงานสะอาด เป็นระเบียบเรียบร้อยพรอมปฏิบัติงาน

**1.2 สร้างจิตสำนึกและความตระหนักในการประพฤติตามประมวลจริยธรรม**

**1. ชื่อโครงการ : โครงการเสริมสร้างความซื่อสัตย์ สุจริต และปลูกฝังทัศนคติ วัฒนธรรมที่ดีในการ**

**ต่อต้านการทุจริต**

**2. หลักการและเหตุผล**

ด้วยคณะผู้บริหาร สมาชิกสภาองค์กรปกครองส่วนท้องถิ่นและพนักงานขององค์กรปกครองส่วนท้องถิ่น เป็นผู้ที่มีบทบาทสำคัญและเป็นกลไกหลักของประเทศในการให้บริการสาธารณะเพื่อตอบสนองความต้องการของประชาชนในท้องถิ่น ทั้งยังมีหน้าที่และความรับผิดชอบสำคัญในอันที่จะบำบัดทุกข์บำรุงสุขและสร้างคุณภาพชีวิตที่ดีให้แก่ประชาชนในท้องถิ่น โดยให้สอดคล้องกับนโยบายของรัฐบาลและท้องถิ่น ดังนั้น การที่ประชาชนในแต่ละท้องถิ่นจะมีความเป็นอยู่ที่ดีมีความสุขหรือไม่ จึงขึ้นอยู่กับการประพฤติปฏิบัติของคณะผู้บริหาร สมาชิกสภาองค์กรปกครองส่วนท้องถิ่น และพนักงานขององค์กรปกครองส่วนท้องถิ่นทุกคนเป็นผู้มีคุณธรรม ปฏิบัติตนอยู่ในกรอบจริยธรรม เป็นผู้มีจิตสำนึกที่จะตอบสนองคุณแผ่นดินด้วยการกระทำทุกสิ่ง เพื่อคุณประโยชน์ของประชาชนและประเทศชาติ

คณะรัฐมนตรีในการประชุมเมื่อวันที่ 26 สิงหาคม 2551 มีมติเห็นชอบในหลักการเกี่ยวกับยุทธศาสตร์การส่งเสริมคุณธรรม จริยธรรมในภาครัฐไว้ 5 ยุทธศาสตร์ โดยในยุทธศาสตร์ที่ 4 การส่งเสริมคุณธรรมในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม โดยได้กำหนดแนวทางการพัฒนาข้าราชการทุกระดับอย่างจริงจังและต่อเนื่อง ให้ตระหนักในการเป็นข้าราชการที่มีเกียรติ ศักดิ์ศรี รู้จักความพอเพียงเป็นตัวอย่างที่ดีของสังคม ยึดมั่นในคุณธรรม ยืนหยัดในสิ่งที่ถูกต้องตระหนักในคุณความดีและกฎแห่งกรรม ซื่อสัตย์ สุจริต เสียสละ มีความรู้ความเข้าใจในเรื่องพฤติกรรมที่แสดงให้เห็นถึงการมีคุณธรรม จริยธรรม การตัดสินใจที่จะกระทำหรือไม่กระทำการใดได้อย่างเหมาะสม อันรวมถึงการป้องกันการกระทำทุจริตในระบบราชการด้วย

ดังนั้น เพื่อเป็นการเสริมสร้างความซื่อสัตย์ สุจริต ปลูกฝังทัศนคติและวัฒนธรรมที่ดีในการต่อต้านการทุจริตและประพฤติมิชอบ เทศบาลตำบลหัวไทร จึงได้จัดทำโครงการเสริมสร้างความซื่อสัตย์ สุจริต และปลูกฝังทัศนคติวัฒนธรรมที่ดีในการต่อต้านการทุจริตขึ้น

**3. วัตถุประสงค์**

1. เพื่อปรับเปลี่ยนฐานความคิดของคณะผู้บริหาร สมาชิกสภาเทศบาล พนักงานเทศบาล พนักงานครูเทศบาล ลูกจ้างประจำและพนักงานจ้างของเทศบาลตำบลหัวไทรให้มีจิตสาธารณะและเห็นแก่ประโยชน์ส่วนรวมมากกว่าประโยชน์ส่วนตน

2. เพื่อปลูกฝังจิตสำนึกและค่านิยมที่ดีในการต่อต้านการทุจริตและประพฤติมิชอบให้แก่คณะผู้บริหาร สมาชิกสภาเทศบาล พนักงานเทศบาล พนักงานครูเทศบาล ลูกจ้างประจำและพนักงานจ้างของเทศบาลตำบลหัวไทร

3. เพื่อให้ความรู้แก่คณะผู้บริหาร สมาชิกสภาเทศบาล พนักงานเทศบาล พนักงานครูเทศบาล ลูกจ้างประจำและพนักงานจ้าง ตามประมวลจริยธรรมข้าราชการส่วนท้องถิ่นเพื่อป้องกันผลประโยชน์ทับซ้อน

4. เพื่อให้คณะผู้บริหาร สมาชิกสภาเทศบาล พนักงานเทศบาล พนักงานครูเทศบาล ลูกจ้างประจำและพนักงานจ้าง ได้รับการพัฒนาจิตใจ และพัฒนาตนเองให้มีจิตสาธารณะเกิดความสำนึกร่วมในการเสริมสร้างสังคมแห่งคุณธรรมและสมานฉันท์ ประพฤติตน เป็นพลเมืองดี สร้างประโยชน์ให้แก่ครอบครัว ประชาชน และประเทศชาติ สร้างจิตสำนึกในการกระทำความดี รู้จักการให้ การเสียสละและการบำเพ็ญสาธารณะประโยชน์ร่วมกัน

**4. กลุ่มเป้าหมาย**

คณะผู้บริหาร พนักงานเทศบาล ลูกจ้างประจำ และพนักงานจ้างของเทศบาลตำบลหัวไทร จำนวน 80 คน

**5. ระยะเวลาดำเนินการ**

4 ปี (ปีงบประมาณ 2561 -2564**)**

**6. งบประมาณดำเนินการ**

20,000 บาท

**7. วิธีการดำเนินงาน**

7.1 บรรยายเรื่อง การป้องกันผลประโยชน์ทับซ้อนเกี่ยวกับการปฏิบัติงาน และการปรับเปลี่ยนฐานความคิดของเจ้าหน้าที่รัฐในการรักษาผลประโยชน์สาธารณะเพื่อการต่อต้านการทุจริต

7.2 บรรยายเรื่อง การปฏิบัติตามประมวลจริยธรรมของข้าราชการการเมืองท้องถิ่นฝ่ายบริหารและฝ่ายสภาท้องถิ่น และประมวลจริยธรรมของข้าราชการส่วนท้องถิ่น

7.3 แบ่งกลุ่มทำกิจกรรมเกี่ยวกับการเสริมสร้างความซื่อสัตย์ สุจริต และปลูกฝังทัศนคติและวัฒนธรรมที่ดีให้แก่คณะผู้บริหาร สมาชิกสภาเทศบาล พนักงานเทศบาล พนักงานครูเทศบาล ลูกจ้างประจำและพนักงานจ้างของเทศบาลตำบลหัวไทร

7.4 ทดสอบก่อนและหลังการฟังบรรยาย

**8. สถานที่ดำเนินการ**

เทศบาลตำบลหัวไทร

**9. ผู้รับผิดชอบโครงการ**

สำนักปลัดเทศบาล เทศบาลตำบลหัวไทร

**10. ตัวชี้วัด/ผลลัพธ์**

1. ระดับความรู้ ความเข้าใจของผู้เข้าร่วมโครงการ ไม่น้อยกว่าร้อยละ 75

2. จำนวนผู้เข้าร่วมโครงการ ไม่น้อยกว่าร้อยละ 80

**1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน**

**1. ชื่อโครงการ : กิจกรรมให้ความรู้ เรื่อง ผลประโยชน์ทับซ้อนให้กับพนักงานเทศบาลและพนักงานจ้าง**

**ของเทศบาลตำบลหัวไทร**

**2. หลักการและเหตุผล**

ด้วยสถานการณ์หรือารกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

**“ผลประโยชน์ทับซ้อน”** หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

ดังนั้น เทศบาลตำบลหัวไทรจึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อน แก่บุคลากรในเทศบาลตำบลหัวไทร เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานเทศบาลตำบลหัวไทร เพื่อให้พนักงาน ทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

**3. วัตถุประสงค์**

3.1 เพื่อให้ความรู้ ความเข้าใจแก่พนักงานส่วนตำบล พนักงานจ้างเกี่ยวกับการป้องกันผลประโยชน์ทับซ้อน

3.2 เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ของเทศบาลตำบลหัวไทร

3.3 เพื่อเสริมสร้างให้ข้าราชการและเจ้าหน้าที่ของเทศบาลตำบลหัวไทรมีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชั่น มุ่งสู่การเป็นข้าราชการท้องถิ่นไทยใสสะอาด

**4. เป้าหมาย**

พนักงานเทศบาลตำบลหัวไทรและพนักงานจ้างเทศบาลตำบลหัวไทร

**5. พื้นที่ดำเนินการ**

เทศบาลตำบลหัวไทร

**6. วิธีการดำเนินการ**

จัดประชุมประจำเดือน และให้ความรู้เรื่องผลประโยชน์ทับซ้อน

**7. ระยะเวลาการดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณในการดำเนินโครงการ**

ไม่ใช้งบประมาณ

**9. ผู้รับผิดชอบโครงการ**

สำนักงานปลัดเทศบาล เทศบาลตำบลหัวไทร

**10. ตัวชี้วัด/ผลลัพธ์**

ตัวชี้วัด

พนักงานเทศบาลและพนักงานจ้างมีความเข้าใจเรื่องผลประโยชน์ทับซ้อน

ผลลัพธ์

พนักงานเทศบาลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**1.2.1 สร้างจิตสำนึกและความตระหนักในการต่อต้านการทุจริต**

**1. ชื่อโครงการ : โครงการส่งเสริมอาชีพให้ประชาชน**

**2. หลักการและเหตุผล**

โดยสภาพทางภูมิศาสตร์ของพื้นที่เทศบาลตำบลหัวไทร ประชาชนส่วนใหญ่จะประกอบอาชีพค้าขายและรับจ้าง แต่ในสภาวะปัจจุบันเศรษฐกิจซบเซา ประชาชนบางส่วนมีรายได้ที่แน่นอนและบาคนถึงกับว่างงาน มีรายจ่ายสูงกว่ารายได้ บางครัวเรือนก็มีหนี้สิน ซึ่งการส่งเสริมอาชีพให้ประชาชนจึงเป็นสิ่งจำเป็นในการแก้ไขปัญหาดังกล่าวอีก ทั้งเป็นการส่งเสริมการใช้เวลาว่างให้เป็นประโยชน์ เพิ่มรายได้ ลดรายจ่ายและสร้างโอกาส

ดังนั้น เทศบาลตำบลหัวไทร จึงได้จัดทำโครงการส่งเสริมอาชีพให้ประชาชนขึ้น โดยมีกิจกรรมการอบรมความรู้ด้านวิชาการ ทฤษฎีและปฏิบัติ ซึ่งผู้เข้าร่วมโครงการจะนำไปประกอบอาชีพหาเลี้ยงตนเองและครอบครัว นำไปเป็นอาชีพเสริม หรือพัฒนามาตรฐานของผู้ประกอบอาชีพขายอาหาร อีกทั้งใช้เวลาว่างให้เป็นประโยชน์ เพื่อเป็นการเพิ่มรายได้ลดรายจ่ายให้กับครอบครัวต่อไป

**3. วัตถุประสงค์**

3.1 เพื่อส่งเสริมอาชีพให้ประชาชนได้มีความรู้ มีทักษะ มีประสบการณ์

3.2 เพื่อเป็นการแก้ไขปัญหาคนว่างงาน ไม่มีอาชีพที่แน่นอน และสร้างโอกาสและทางเลือกในการประกอบอาชีพในการเพิ่มรายได้และลดรายจ่ายแก่ครัวเรือน

3.3 เพื่อเป็นการส่งเสริมการใช้เวลาว่างให้เป็นประโยชน์

3.4 เพื่อสร้างมาตรฐานของผู้ประกอบอาชีพขายอาหาร

**4. เป้าหมาย/ผลผลิต**

ประชาชนและผู้ที่มีความสนใจในการสร้างอาชีพในตำบลหัวไทร

**5. พื้นที่ดำเนินการ**

ห้องประชุมอาคารอเนกประสงค์เทศบาลตำบลหัวไทร

**6. วิธีดำเนินการ**

6.1 เขียนโครงการขออนุมัติ

6.2 ประสานกับหน่วยงานที่เกี่ยวข้องเพื่อสนับสนุนด้านวิชาการและวิทยากร

6.3 ประชาสัมพันธ์ ประสานชุมชน กลุ่มต่างๆ และประชาชนที่สนใจให้เข้าร่วมโครงการ

6.4 ดำเนินงานตามโครงการ

6.5 สรุปและรายงานผล

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

เบิกจ่ายจากเทศบัญญัติงบประมาณรายจ่ายที่ตั้งไว้ในแต่ละปี กองสวัสดิการสังคม ด้านบริการชุมชนและสังคม แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชน หมวดค่าตอบแทนใช้สอยและวัสดุ ค่าใช้สอย ประเภทรายจ่ายที่เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ เพื่อเป็นค่าใช้จ่ายในโครงการส่งเสริมอาชีพให้ประชาชน ตั้งไว้ 40,000.- บาท

**9. ผู้รับผิดชอบ**

กองสวัสดิการสังคม เทศบาลตำบลหัวไทร

**10. ตัวชี้วัด/ผลลัพธ์**

10.1 มีการพัฒนามาตรฐานของผู้ประกอบการอาชีพขายอาหาร

10.2 ประชาชนใช้เวลาว่างให้เป็นประโยชน์

10.3 ลดค่าใช้จ่ายและเพิ่มรายได้ในครัวเรือน

10.4 สามารถแก้ไขคนว่างงานและบุคลากรในชุมชนไปแสวงหางานทำในพื้นที่อื่น

**1. ชื่อโครงการ :โครงการถนนอาหารปลอดภัย และตลาดสดน่าซื้อเพื่อส่งเสริมการท่องเที่ยวแบบวิถีไทย**

**2. หลักการและเหตุผล/ความเป็นมา**

ตามที่เทศบาลตำบลหัวไทร ได้จัดทำโครงการถนนอาหารปลอดภัยและตลาดสดน่าซื้อเพื่อส่งเสริมการท่องเที่ยววิถีไทย ตามนโยบายของคณะผู้บริหารของเทศบาลตำบลหัวไทร ที่ได้กำหนดขึ้นมาเพื่อดึงดูดนักท่องเที่ยวให้เข้ามาในพื้นที่เทศบาลตำบลหัวไทร โดยมีตลาดที่มีความเป็นเอกลักษณ์ของอำเภอหัวไทร เป็นตัวดึงดูดความสนใจและของนักท่องเที่ยว และเป็นการส่งเสริมนโยบายรัฐบาลที่กำหนดให้ปี 2558 เป็น “ปีท่องเที่ยววิถีไทย” เพื่อสร้างภาพลักษณ์ด้านบวกที่เชื่อมโยงความรู้สึกของนักท่องเที่ยวให้เข้าถึง วิถีไทยอันเป็นการดำรงไว้ซึ่งวัฒนธรรมอย่างยั่งยืน ควบคู่กับการกระตุ้นให้เกิดบรรยากาศการเดินทางท่องเที่ยวที่สนุกสนานและเบิกบานใจ

ในปีงบประมาณ พ.ศ. 2560 คณะผู้บริหารของเทศบาลมีมติเห็นชอบที่จะสามารถต่อโครงการดังกล่าวเนื่องจากเป็นโครงการดังกล่าวให้เป็นไปอย่างต่อเนื่อง โดยส่งเสริมกระบวนการการมีส่วนร่วมจากทุกภาคส่วนในการดำเนินงาน เพื่อพัฒนาไปสู่ความยั่งยืนอันจะเป็นประโยชน์ต่อประชาชนและส่งเสริมการพัฒนาท้องถิ่น การพัฒนาเทศบาลตำบลหัวไทร ตามภารกิจหน้าที่ในมิติต่างๆ เช่น การส่งเสริมการทำมาหากินของประชาชน การส่งเสริมวัฒนธรรมประเพณี การส่งเสริมการท่องเที่ยว เป็นต้น

เทศบาลตำบลหัวไทร โดยสำนักปลัดเทศบาล ได้จัดทำโครงการถนนอาหารปลอดภัยและตลาดสดน่าซื้อเพื่อส่งเสริมการท่องเที่ยวแบบวิถีไทย

3. วัตถุประสงค์

3.1 เพื่อพัฒนาตลาด สถานประกอบการด้านอาหารในเขตเทศบาลตำบลหัวไทร ให้ได้มาตรฐาน และส่งเสริมการท่องเที่ยวในพื้นที่ให้เกิดเป็นรูปธรรม

3.2 เพื่อพัฒนาพื้นที่เทศบาลตำบลหัวไทรให้เป็นแห่งท่องเที่ยวที่มีเอกลักษณ์ของอำเภอหัวไทรเป็นจุดขาย เพื่อดึงดูดนักท่องเที่ยวทั้งชาวไทยและชาวต่างชาติให้เข้ามาในพื้นที่

3.3 ส่งเสริมสนับสนุนให้ประชาชนผู้บริโภคและนักท่องเที่ยวมีความรู้ในการเลือกบริโภคอาหาร ที่ปลอดภัย มีพฤติกรรมการบริโภคที่ถูกต้อง ลดความเสี่ยงในการบริโภคอาหาร

3.4 เพื่อส่งเสริมการพัฒนาศักยภาพของผู้ประกอบการ ผู้สัมผัสอาหาร เจ้าหน้าที่ และภาคีเครือข่ายด้านอาหาร

**4. เป้าหมาย/ผลผลิต**

4.1 พัฒนาตลาดสดของเทศบาลตำบลหัวไทรให้ผ่านเกณฑ์มาตรฐานตลาดสดน่าซื้อวิถีไทยของกรมอนามัย กระทรวงสาธารณสุข มีการจำหน่ายอาหารที่ปลอดภัยต่อผู้บริโภค เพื่อจูงใจผู้บริโภคมาซื้อสินค้าในตลาดสดเทศบาลตำบลหัวไทรมากขึ้น

5.2 จัดตั้งถนนอาหารปลอดภัยโดยมีรูปแบบที่เน้นความเป็นเอกลักษณ์ของอำเภอหัวไทรเป็นจุดขาย มีร้านอาหารแผงลอยจำหน่ายอาหารที่ได้มาตรฐานอาหารสะอาดปลอดภัย และตลาดผ่านเกณฑ์มาตรฐานถนนอาหารปลอดภัยของกรมอนามัย กระทรวงสาธารณสุข จำนวน 1 แห่ง เพื่อเป็นแหล่งท่องเที่ยวและจ่ายตลาดในพื้นที่สร้างรายได้และกระตุ้นเศรษฐกิจให้กับประชาชนในพื้นที่

**5. พื้นที่ดำเนินการ**

5.1 ตลาดสดเทศบาลตำบลหัวไทร

5.2 บริเวณใต้สะพานริมคลองหัวไทรและพื้นที่ใกล้เคียงและบริเวณตลาดเก่าเทศบาลตำบลหัวไทร

**6. วิธีการดำเนินงาน**

6.1 ประชุมชี้แจงวัตถุประสงค์และเป้าหมายของโครงการเพื่อวางแผนการดำเนินงานร่วมกันระหว่างคณะผู้บริหารของเทศบาล พนักงานเทศบาล ผู้แทนชุมชน และหน่วยงานที่เกี่ยวข้อง

6.2 แต่งตั้งคณะกรรมการบริหารโครงการเพื่อรับผิดชอบบริหารโครงการให้เป็นไปตามวัตถุประสงค์และเป้าหมายของโครงการ และอาจแต่งตั้งคณะทำงานฝ่ายต่างๆ เพื่อช่วยเหลือในการดำเนินงานตามโครงการให้เป็นไปด้วยความเรียบร้อย

6.3 คณะกรรมการบริหารโครงการ และคณะทำงานฝ่ายต่างๆ ประชุมเพื่อปรึกษาหารือกำหนดกิจกรรมและกำหนดแผนในการดำเนินงาน

6.4 ดำเนินกิจกรรมตามแผนที่กำหนด โดยมีการติดตามประเมินผลควบคู่ไปด้วย

6.5 กำหนดให้คณะกรรมการบริหารโครงการและคณะทำงานฝ่ายต่างๆ ประชุมร่วมกันอย่างน้อยเดือนละ 1 ครั้ง เพื่อทบทวนปรับปรุงข้อบกพร่องการดำเนินงานในกิจกรรมต่างๆ หรือกำหนดกิจกรรมหรือแนวทางการดำเนินงานที่มีประสิทธิภาพมากยิ่งขึ้น

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

3,000,000.-บาท/ปีงบประมาณ

**9. ผู้รับผิดชอบโครงการ**

งานธุรการ ฝ่ายอำนวยการ สำนักปลัดเทศบาลตำบลหัวไทร

**10. ตัวชี้วัด/ผลลัพธ์**

10.1 ผู้บริโภค ได้แก่ ประชาชน นักท่องเที่ยว ได้รับบริการอาหารที่ปลอดภัย

10.2 เทศบาลตำบลหัวไทร เป็นที่รู้จักและได้รับความเชื่อถือ ในเรื่องตลาดสดน่าซื้อ และถนนอาหารปลอดภัยและความเป็นเอกลักษณ์ของอำเภอหัวไทร กระตุ้นให้อยากมาเที่ยว และซื้อสินค้าและบริการในตลาดสดเทศบาลตำบลหัวไทร และถนนอาหารของเทศบาลตำบลหัวไทร

10.3 ประชาชนในเขตเทศบาล มีรายได้จากการค้าขาย และให้บริการเป็นการกระตุ้นเศรษฐกิจและสร้างอาชีพให้แก่ประชาชนในพื้นที่

**1.3 การสร้างจิตสำนึกและความตระหนักแก่เด็กและเยาวชน**

**1. ชื่อโครงการ : โครงการส่งเสริมประชาธิปไตยในศูนย์พัฒนาเด็กเล็กเทศบาลตำบลหัวไทร**

**2. หลักการและเหตุผล**

หลักการการจัดการศึกษาปฐมวัยสำหรับเด็กที่มีอายุตั้งแต่แรกเกิดถึง 5 ขวบนั้น เป็นหลักการที่คำนึงถึงการพัฒนาเด็กปฐมวัยอย่างเป็นองค์รวม เพื่อให้โอกาสในการพัฒนาเด็กทุกด้านตามลำดับชั้นของการพัฒนาการอย่างสมดุล และเต็มตามศักยภาพ ในการจัดการศึกษานั้นเป็นภารกิจหน้าที่หลักของศูนย์พัฒนาเด็กเล็กเทศบาลตำบลหัวไทร ที่ดำเนินกิจกรรมสนับสนุนส่งเสริมให้มีการดำเนินการจัดการศึกษาปฐมวัยเป็นไปตามเจตนารมณ์ของหลักสูตร การศึกษาปฐมวัย พุทธศักราช 2546 การจัดการศึกษาปฐมวัยมีความสำคัญอย่างยิ่งต่อการวางรากฐานของการพัฒนาเด็กให้มีคุณภาพทั้งทางด้านร่างกาย อารมณ์ จิตใจ สังคม และสติปัญญา มีความรู้คู่คุณธรรม จริยธรรมและคุณลักษณะที่พึงประสงค์เพื่อให้สามารถดำรงชีวิตและอยู่ร่วมกับผู้อื่นในสังคมได้อย่างมีความสุข

ศูนย์พัฒนาเด็กเล็กเทศบาลตำบลหัวไทร เป็นส่วนหนึ่งของสังคมและชุมชน จึงมีบทบาทในการเตรียมความพร้อมผู้เยาว์ให้เป็นผู้ใหญ่ที่ดีในสังคม การสร้างภาพลักษณะนิสัยให้นักเรียนรู้จักระเบียบ ข้อบังคับ กฎเกณฑ์และกติกาตลอดจนรู้จักรับผิดชอบหน้าที่ที่ตนพึงมีต่อหมู่คณะ ชุมชน และสังคมได้อย่างเหมาะสมได้ จึงได้จัดทำโครงการส่งเสริมประชาธิปไตยในศูนย์พัฒนาเด็กเล็กเทศบาลตำบลหัวไทรขึ้น เพื่อเป็นการปูพื้นฐานประชาธิปไตยให้ดีขึ้นและรู้จักปฏิบัติตนให้ถูกต้องตามภาระหน้าที่และวิถีชีวิตตามหลักประชาธิปไตย ให้สามารถดำรงตนให้อยู่ในสังคมได้อย่างเป็นสุข

**3. วัตถุประสงค์**

3.1 เพื่อส่งเสริมให้เด็กมีความรับผิดชอบ รู้จักสิทธิและหน้าที่ รวมทั้งคิดเป็นและแก้ปัญหาเป็น

3.2 เพื่อส่งเสริมให้เด็กมีความเป็นผู้นำและผู้ตามที่ดี และคำนึงถึงประโยชน์ส่วนรวมมากกว่าประโยชน์ส่วนตน

3.3 เพื่อให้นักเรียนมีความรู้ ความเข้าใจ เกิดการเรียนรู้เกี่ยวกับประชาธิปไตย โดยการปฏิบัติจริง

3.4 เพื่อส่งเสริมให้เด็กมีวินัยในตนเองตามวิถีประชาธิปไตย

**4. เป้าหมาย/ผลผลิต**

4.1 ด้านปริมาณ

-นักเรียนศูนย์พัฒนาเด็กเล็กเทศบาลตำบลหัวไทรทุกคนมีส่วนร่วมในกิจกรรมประชาธิปไตย

4.2 ด้านคุณภาพ

-เด็กเคารพสิทธิของผู้อื่นและนำประชาธิปไตยไปใช้ประโยชน์ในชีวิตประจำวันได้อย่างมีประสิทธิภาพ

- เด็กดำเนินชีวิตตามวิถีประชาธิปไตยได้

- เด็กมีนิสัยรักความเป็นประชาธิปไตย

**5. พื้นที่ดำเนินการ**

ศูนย์พัฒนาเด็กเล็กเทศบาลตำบลหัวไทร อำเภอหัวไทร จังหวัดนครศรีธรรมราช

**6. วิธีดำเนินงาน**

6.1 ประชุมชี้แจงคณะครูผู้ดูแลเด็กทุกคน

6.2 ดำเนินการจัดกิจกรรมส่งเสริมประชาธิปไตยสำหรับเด็กปฐมวัย

6.3 ติดตามผลและประเมินผล

**7. ระยะเวลาดำเนินการ**

4 ปี (ปีงบประมาณ 2561 –2564)

**8. งบประมาณที่ใช้ในการดำเนินการ**

ไม่ใช้งบประมาณ

**9. ผู้รับผิดชอบโครงการ**

ศูนย์พัฒนาเด็กเล็กเทศบาลตำบลหัวไทร

**10. ตัวชี้วัด/ผลลัพธ์**

10.1 นักเรียนมีวินัยในตนเองตามวิถีประชาธิปไตย

10.2 นักเรียนมีความรับผิดชอบต่อตนเอง และต่อส่วนรวม

10.3 นักเรียนสามารถดำรงชีวิตอยู่ในสังคมประชาธิปไตยได้อย่างมีความสุข

10.3 นักเรียนสามารถปฏิบัติตนในระบบประชาธิปไตยอย่างเหมาะสม

**มิติที่ 2 การบริหารราชการเพื่อป้องกันการทุจริต**

**2.1 แสดงเจตจำนงทางการเมืองในการต่อต้านการทุจริตของผู้บริหาร**

**1. ชื่อโครงการ/กิจกรรม/มาตรการ**

กิจกรรม “ประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น**”**

**2. หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับ ธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**3. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่นด้วยการจัดทำแผนป้องกันการทุจริตในองค์กรที่บริหาร

**4. เป้าหมาย/ผลผลิต**

4.1 ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

4.2 มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

4.2 แผนปฏิบัติการป้องกันการทุจริตขององค์กรปกครองส่วนท้องถิ่น 4 ปี

**5. พื้นที่ดำเนินการ**

องค์กรปกครองส่วนท้องถิ่น

**6. วิธีดำเนินการ**

6.1 ประกาศเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

6.2 ประชุมหน่วยงาน/บุคคลที่เกี่ยวข้อง

6.3 จัดตั้งคณะทำงานการจัดทำแผนปฏิบัติการป้องกันการทุจริต

6.4 ประชุมคณะทำงานจัดทำแผนปฏิบัติการป้องกันการทุจริต

6.5 จัดทำแผนปฏิบัติการป้องกันการทุจริต

6.6 ประกาศใช้แผนปฏิบัติการป้องกันการทุจริต

6.7 ดำเนินการตามแผนปฏิบัติการป้องกันการทุจริต

6.8 รายงานผลการดำเนินงาน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดองค์กรปกครองส่วนท้องถิ่น

**10. ตังชี้วัด/ผลลัพธ์**

**10.1 ผลผลิต**

- มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

- มีแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี จำนวน 1 ฉบับ

**10.2 ผลลัพธ์**

- การบริหารราชการขององค์กรปกครองส่วนท้องถิ่นมีความโปร่งใส สามารถป้องกันการทุจริตของบุคลากรองค์กรปกครองส่วนท้องถิ่นได้

- ลดข้อร้องเรียนการดำเนินงานขององค์กรปกครองส่วนท้องถิ่น

**2.2 มาตรการสร้างความโปร่งใสในการปฏิบัติราชการ**

**2.2.1 สร้างความโปร่งใสในการบริหารบุคคลให้เป็นไปตามหลักคุณธรรม ทั้งในเรื่องการบรรจุแต่งแต่ง โยก ย้าย โอน เลื่อนตำแหน่ง/เงินเดือน และการมอบหมายงาน**

1. **ชื่อมาตรการ** มาตรการการสร้างความโปร่งใสในการสรรหาและคัดเลือกบุคลากร
2. **หลักการและเหตุผล**

การสรรหาและคัดเลือกเป็นกระบวนการหลักสำคัญที่เป็นจุดเริ่มต้นในการบริหารงานบุคคล การที่องค์กรจะกระทำภารกิจหลักให้บรรลุวัตถุประสงค์และมีประสิทธิภาพนั้น หน่วยงานจำเป็นจะต้องมีบุคลากรที่มีคุณภาพในปริมาณที่เหมาะสมกับงาน ดังนั้นการสรรหาและคัดเลือกจึงมีความสำคัญในการบริหารงานบุคคล เพราะถ้าองค์กรมีบุคลากรที่ดี มีความสามารถ ปัจจัยด้านอื่นๆก็จะดีตามมา

เทศบาลตำบลหัวไทร จึงได้มีการจัดทำมาตรการสร้างความโปร่งใสและป้องกันการทุจริตในการสรรหาและคัดเลือก เพื่อให้กระบวนการสรรหาและคัดเลือกบุคลากร ของเทศบาลตำบลหัวไทร ดำเนินการอย่างถูกต้องตามหนังสือสั่งการ กฎ ระเบียบ ข้อบังคับ โดยกำหนดให้มีรูปแบบในการดำเนินงานที่ชัดเจน มีความโปร่งใส ยุติธรรมในการดำเนินการ เพื่อให้การปฏิบัติงานเป็นไปอย่างถูกต้อง มีประสิทธิภาพประสิทธิผล และเกิดประโยชน์สูงสุดต่อองค์กร

**3. วัตถุประสงค์**

* 1. เพื่อสร้างความโปร่งใสและป้องกันการทุจริตในกระบวนการด้านการสรรหาและคัดเลือก

บุคลากร

* 1. เพื่อให้การดำเนินการด้านการบริหารงานบุคคลเป็นไปอย่างถูกต้องตามระเบียบ

**4. เป้าหมาย/ผลผลิต**

พนักงานเทศบาล พนักงานครูเทศบาลตำบลหัวไทร ที่ได้รับการสรรหาและคัดเลือก พนักงานจ้าง และบุคคลโดยทั่วไป

**5. พื้นที่ดำเนินการ**

เทศบาลตำบลหัวไทร อำเภอหัวไทร จังหวัดนครศรีธรรมราช

**6. วิธีการดำเนินการ**

6.1 ดำเนินการกำหนดหลักเกณฑ์ในการสรรหาและการคัดเลือกบุคลากรของเทศบาลตำบลให้เป็นไปตามกฎหมาย ระเบียบ ข้อบังคับที่เกี่ยวข้อง

6.2 มีการจัดทำแผนอัตรากำลังเพื่อวางแผนการสรรหาและคัดเลือกบุคลากรเพื่อวิเคราะห์การดำเนินการสรรหาและคัดเลือกบุคลากรเพื่อให้ตรงกับความต้องการและภารกิจงาน

6.3 มีการประกาศเผยแพร่ และมีการประชาสัมพันธ์ตามช่องทางต่างๆเช่น มีการประชาสัมพันธ์โดยการส่งจดหมายไปยังหน่วยอื่นต่างๆ มีการประชาสัมพันธ์ตามหมู่บ้านเพื่อให้ประชาชนได้รับทราบ และมีการประชาสัมพันธ์ทางเว็บไซต์ของเทศบาลตำบลหัวไทร

6.4 มีแต่งตั้งคณะกรรมการในการสรรหาและการคัดเลือกเพื่อกำหนดหน้าที่ความรับผิดชอบในกระบวนการสรรหาและคัดเลือกอย่างชัดเจน เช่น การรับสมัครพนักงานจ้างมีการแต่งตั้งคณะกรรมการโดยให้ประชาชนมีส่วนร่วมในกระบวนตรวจสอบขั้นตอนกระบวนการสรรหา เป็นต้น ในการดำเนินการการสรรหา มีการจัดทำประกาศโดยเปิดเผยขั้นตอนและระยะเวลาการคัดเลือกบุคลากรอย่างชัดเจน

6.5 มีการประกาศผลการสรรหา โดยจัดทำเป็นประกาศไว้ที่บอร์ดประชาสัมพันธ์และเว็บไซต์ของเทศบาลตำบลหัวไทร

6.6 การดำเนินการตามขั้นตอนในการสรรหาจะต้องส่งเอกสารผู้ที่ได้รับการคัดเลือกให้คณะกรรมการพนักงานเทศบาลจังหวัดนครศรีธรรมราช (ก.ท.จ.นครศรีธรรมราช) ตรวจสอบความถูกต้องและให้ความเห็นชอบ

**7. ระยะเวลาการดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

งานการเจ้าหน้าที่ สำนักงานปลัด เทศบาลตำบลหัวไทร อำเภอหัวไทร จังหวัดนครศรีธรรมราช

**10. ตัวชี้วัด**/**ผลลัพธ์**

10.1 การดำเนินการสรรหาและคัดเลือกบุคลากรของเทศบาลตำบลหัวไทร เกิดความโปร่งใสปราศจากการทุจริต และปฏิบัติตามหนังสือสั่งการ กฎ ระเบียบ ข้อบังคับด้านการบริหารงานบุคคล

10.2 กำหนดเป็นระดับขั้นของความสำเร็จ (Milestone) แบ่งเกณฑ์การให้คะแนนเป็น 5 ระดับ โดยพิจารณาจากความก้าวหน้าของขั้นตอนการดำเนินงานตามเป้าหมายของแต่ละระดับ ดังนี้

|  |  |  |  |  |  |
| --- | --- | --- | --- | --- | --- |
| ระดับคะแนน | ระดับขั้นของความสำเร็จ (Milestone) | | | | |
| ขั้นตอนที่ 1 | ขั้นตอนที่ 2 | ขั้นตอนที่ 3 | ขั้นตอนที่ 4 | ขั้นตอนที่ 5 |
| 1 | ⚫ |  |  |  |  |
| 2 | ⚫ | ⚫ |  |  |  |
| 3 | ⚫ | ⚫ | ⚫ |  |  |
| 4 | ⚫ | ⚫ | ⚫ | ⚫ |  |
| 5 | ⚫ | ⚫ | ⚫ | ⚫ | ⚫ |

**โดยที่**

|  |  |
| --- | --- |
| ขั้นตอน | รายละเอียดการดำเนินงาน |
| ขั้นตอนที่ 1 | การสรรหาและการคัดเลือกบุคลากรของเทศบาลตำบลดำเนินการตามประกาศคณะกรรมการพนักงานเทศบาลจังหวัดนครศรีธรรมราช (ก.ท.จ.จังหวัด) และกฎหมาย ระเบียบ ข้อบังคับที่เกี่ยวข้อง |
| ขั้นตอนที่ 2 | มีการประกาศเผยแพร่ตามช่องทางต่างๆเช่น มีการประชาสัมพันธ์ไปยังหน่วยอื่นต่างๆ มีการประชาสัมพันธ์ตามหมู่บ้านเพื่อให้ประชาชนได้รับทราบ และมีการประชาสัมพันธ์ทางเว็บไซต์ของเทศบาลตำบลหัวไทร |
| ขั้นตอนที่ 3 | แต่งตั้งคณะกรรมการในการสรรหาและการคัดเลือกเพื่อกำหนดหน้าที่ความรับผิดชอบอย่างชัดเจน เช่น การรับสมัครพนักงานจ้างมีการแต่งตั้งคณะกรรมการโดยให้ประชาชนมีส่วนร่วมในกระบวนตรวจสอบขั้นตอนกระบวนการสรรหา เป็นต้น |
| ขั้นตอนที่ 4 | ส่งเอกสารผู้ที่ได้รับการคัดเลือกให้คณะกรรมการพนักงานเทศบาลจังหวัดนครศรีธรรมราช (ก.ท.จ.จังหวัด) ตรวจสอบความถูกต้องและให้ความเห็นชอบ |
| ขั้นตอนที่ 5 | เมื่อคณะกรรมการพนักงานเทศบาลจังหวัดนครศรีธรรมราช (ก.ท.จ.จังหวัด) เห็นชอบ เทศบาลตำบลหัวไทร ถึงจะออกคำสั่งแต่งตั้งได้ และต้องไม่ออกคำสั่งก่อนวันที่เทศบาล รับมติ ก.ท.จ.จังหวัดนครศรีธรรมราช |

**1. ชื่อโครงการ/กิจกรรม/มาตรการ**

มาตรการออกคำสั่งมอบหมายของนายกเทศมนตรี ปลัดเทศบาล และหัวหน้าส่วนราชการ

**2. หลักการและเหตุผล**

เทศบาลตำบลหัวไทร เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ของเทศบาล ทั้งที่เป็นหน้าที่ตามพระราชบัญญัติเทศบาล พ.ศ. 2496 หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้เทศบาลมีหน้าที่ต้องทำอีกมากมายในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ของเทศบาลนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาล ต้องเป็นไปเพื่อประโยชน์สุขประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตามพระราชบัญญัติเทศบาล พ.ศ. 2496 มาตรา 48(2) เตรส ที่กำหนดให้นายกเทศมนตรี มีอำนาจหน้าที่ในการสั่ง อนุญาต และอนุมัติ เกี่ยวกับราชการของเทศบาล มาตรา 48 สัตตรส กำหนดให้นายกเทศมนตรี ควบคุมและรับผิดชอบในการบริหารกิจการของเทศบาล และเป็นผู้บังคับบัญชาพนักงานเทศบาล และลูกจ้างของเทศบาล มาตรา 48 วีสติ นายกเทศมนตรีมีอำนาจมอบหมายการปฏิบัติราชการให้แก่รองนายกเทศมนตรีที่ได้รับแต่งตั้งในการสั่งหรือการปฏิบัติราชการของนายกเทศมนตรีได้ มาตรา 48 เอกูนวีสติ กำหนดให้ปลัดเทศบาลเป็นผู้บังคับบัญชาพนักงานเทศบาล และลูกจ้างเทศบาลรองจากนายกเทศมนตรี และรับผิดชอบควบคุมดูแลราชการประจำของเทศบาล ให้เป็นไปตามนโยบาย และอำนาจหน้าที่อื่น ตามที่มีกฎหมาย กำหนด หรือตามที่นายกเทศมนตรี มอบหมาย ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ของเทศบาลขึ้น

**3. วัตถุประสงค์**

3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

3.2 เพื่อให้ประชาชนมีความพึงพอใจในการบริการจากหน่วยงาน

3.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

3.4 เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

**4. เป้าหมาย/ผลผลิต**

จัดทำคำสั่งมอบหมายงานของนายกเทศมนตรี ปลัดเทศบาล และหัวหน้าส่วนราชการ จำนวน 4 ฉบับ ประกอบด้วย นายกเทศมนตรีมอบหมายให้รองนายกเทศมนตรี นายกเทศมนตรีมอบหมายให้ปลัดเทศบาล รองปลัดเทศบาล และหัวหน้าส่วนราชการ ปลัดเทศบาลมอบหมายให้รองปลัดเทศบาล และปลัดเทศบาลมอบหมายให้หัวหน้าส่วนราชการ

**5. พื้นที่ดำเนินการ**

สำนักงานเทศบาลตำบลหัวไทร

**6. วิธีดำเนินการ**

6.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ

6.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

6.3 จัดทำประกาศ ประชาสัมพันธ์ให้ประชาชนทราบ

6.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายใน ทุกเดือน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล

**10. ตังชี้วัด/ผลลัพธ์**

**10.1 ผลผลิต**

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

**10.2 ผลลัพธ์**

- ประชาชนมีความพึงพอใจในบริการที่ได้รับอยู่ในระดับดี

- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

**2.2.2 การสร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด**

**1. ชื่อโครงการ/กิจกรรม/มาตรการ**

กิจกรรม “การพัฒนาแผนและกระบวนการจัดหาพัสดุ”

**2. หลักการและเหตุผล/ที่มาของโครงการ**

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี ซึ่งกำหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชนและการปฏิบัติให้เป็นไปตามระเบียบกระทรวงมหาดไทยว่าด้วยการพัสดุ ปี 2535 และแก้ไขเพิ่มเติมและกฎหมายอื่นๆ ที่เกี่ยวข้อง

**3. วัตถุประสงค์**

3.1 เพื่อปรับปรุงการดำเนินงานด้านจัดซื้อจัดจ้าง

3.2 เพื่อใช้เป็นข้อมูลในการรายงานผู้บริหาร

3.3 เพื่อใช้เป็นข้อมูลในการวางแผนจัดซื้อจัดจ้างของหน่วยงาน

3.4 เพื่อให้ทราบปัญหาและอุปสรรคในการปฏิบัติงาน

3.5 เพื่อใช้เป็นแนวทางในการปรับปรุงประสิทธิภาพของการจัดหาพัสดุ

3.6 เพื่อเป็นข้อมูลให้กับประชาชนสามารถตรวจสอบได้

**4. เป้าหมาย/ผลผลิต**

4.1 หัวหน้าฝ่ายและผู้อำนวยการกองพัสดุและทรัพย์สิน

4.2 เจ้าหน้าที่ผู้ปฏิบัติงานด้านพัสดุ

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

6.1 จัดเก็บข้อมูลในการจัดซื้อจัดจ้าง

6.2 จำแนกวิธีการจัดซื้อจัดจ้างและคิดเป็นร้อยละของจำนวนโครงการและร้อยละของจำนวนงบประมาณ

6.3 สรุปผลการจัดซื้อจัดจ้าง

6.4 สรุปปัญหาอุปสรรคในการปฏิบัติงาน

6.5 รายงานผลการจัดซื้อจัดจ้างประจำปี

6.6 รายงานการวิเคราะห์ผลการจัดซื้อจัดจ้างประจำปี

6.7 เผยแพร่ข้อมูลให้ประชาชนได้รับทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง

**10. ตัวชี้วัด/ผลลัพธ์**

10.1 ประชาชนได้รับทราบข้อมูลในการบริหารงานของหน่วยงานด้วยความโปร่งใสมีประสิทธิภาพ

10.2 ผู้บริหารมีข้อมูลในการวางแผนการบริหารงานให้มีประสิทธิภาพ

10.3 ผู้ปฏิบัติงานมีข้อมูลในการพัฒนาแผนและกระบวนการจัดซื้อจัดจ้างให้มีประสิทธิภาพและเกิดความคุ้มค่าเป็นประโยชน์กับประชาชน

**1. ชื่อโครงการ/กิจกรรม/มาตรการ**

กิจกรรม “สร้างความโปร่งใสในการใช้จ่ายเงินงบประมาณ”

**2. หลักการและเหตุผล/ที่มาของโครงการ**

พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2558

**3. วัตถุประสงค์**

3.1 เพื่อเป็นการปฏิบัติงานให้โปร่งใส สามารถตรวจสอบได้

3.2 เพื่อให้หน่วยงานมีระบบป้องกันผลประโยชน์ทับซ้อน

3.3 เพื่อเป็นการป้องกันการใช้จ่ายเงิน เพื่อส่งเสริมธุรกิจของตนและพวกพ้อง

**4. เป้าหมาย/ผลผลิต**

เจ้าหน้าที่ผู้ปฏิบัติงานด้านพัสดุ

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

6.1 จัดทำคู่มือการปฏิบัติงานในการตรวจสอบบุคลากรในหน่วยงาน ถึงความเกี่ยวข้องกับผู้เสนองานในการจัดหาพัสดุ

6.2 ปรับปรุงขั้นตอนการรายงานผลการจัดหาพัสดุ โดยมีการตรวจสอบบุคลากรในหน่วยงานถึงความเกี่ยวข้องกับผู้เสนองานในการจัดหาพัสดุ เพื่อป้องกันผลประโยชน์ทับซ้อน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง เทศบาลตำบลหัวไทร

**10. ตัวชี้วัด/ผลลัพธ์**

10.1 มีระบบป้องกันผลประโยชน์ทับซ้อน

10.2 มีการป้องกันการใช้จ่ายเงิน เพื่อส่งเสริมธุรกิจของตนและพวกพ้อง

10.3 มีการปฏิบัติงานที่มีประสิทธิภาพ โปร่งใสตรวจสอบได้

**1. ชื่อโครงการ/กิจกรรม/มาตรการ**

โครงการเผยแพร่ข้อมูลข่าวสารด้านการจัดซื้อ – จัดจ้าง

**2. หลักการและเหตุผล/ที่มาของโครงการ**

เนื่องจากเทศบาลตำบลหัวไทร มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่เทศบาลจะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนในการจัดซื้อ จัดจ้าง และการเปิดเผยข้อมูลข่าวสาร ประกอบกับมาตรา 50 (9) ที่กำหนดให้เทศบาลมีอำนาจหน้าที่อื่นตามที่กฎหมายบัญญัติให้เป็นหน้าที่ของเทศบาล ทั้งนี้ ตามพระราชบัญญัติข้อมูลข่าวสารของราชการ พ.ศ. 2540 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน

ดังนั้น เพื่อให้การบริหารงบประมาณของเทศบาลเป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างของเทศบาลทุกโครงการและกิจกรรม

**3. วัตถุประสงค์**

3.1 เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ของเทศบาล

3.2 เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

3.3 เพื่อป้องกันการทุจริตในหน่วยงาน

**4. เป้าหมาย/ผลผลิต**

เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ของเทศบาลที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม (ฉบับที่ 9) พ.ศ. 2553 จำนวน 5 ช่องทาง ได้แก่ ทางเว็บไซต์ บอร์ดประชาสัมพันธ์ หนังสือ ระบบเสียงตามสาย Facebook

**5. พื้นที่ดำเนินการ**

เทศบาลตำบลหัวไทร และชุมชนต่างๆ ภายในเขตเทศบาลตำบลหัวไทร

**6. วิธีดำเนินการ**

6.1 รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

- ประกาศการจัดซื้อ – จัดจ้าง

- ประกาศการกำหนดราคากลางในการจัดซื้อ – จัดจ้าง

- ประกาศกำหนดวัน เวลา สถานที่ในการตรวจรับงาน

- ประกาศวัน เวลา สถานที่ในการตรวจรับงาน

- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง

- ประกาศวัน เวลา สถานที่ในการตรวจรับงาน

6.2 นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ของเทศบาล ได้แก่ ทางเว็บไซต์ บอร์ดประชาสัมพันธ์ ระบบเสียงตามสาย หน่วยงานราชการ เป็นต้น

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง เทศบาตำบลหัวไทร

**10. ตัวชี้วัด/ผลลัพธ์**

**10.1 ผลผลิต**

เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า 4 ช่องทาง

**10.2 ผลลัพธ์**

- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อจัดจ้างทั้งหมด

- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

- สามารถลดปัญหาการร้องเรียนการทุจริตในการจัดซื้อจัดจ้างได้

**2.2.3 สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ**

**1. ชื่อโครงการ/กิจกรรม/มาตรการ**

กิจกรรมการจัดบริการสาธารณะและการบริการประชาชนเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ

**2. หลักการและเหตุผล/ที่มาของโครงการ**

เทศบาลตำบลหัวไทร บริหารจัดการโดยการอำนวยความสะดวกและตอบสนองความต้องการของประชาชน และให้ประชาชนสามารถตรวจสอบได้ตามหลักเกณฑ์และวิธีการบริหารกิจการบ้านเมืองที่ดี โดยดำเนินการจัดตั้งศูนย์บริการร่วมหรือศูนย์บริการเบ็ดเสร็จ ณ จุดเดียว ( One Stop Service) ณ สำนักงานเทศบาลหัวไทร เป็นศูนย์บริการประชาชนในการติดต่อ สอบถามข้อมูล ยื่นคำขออนุมัติ อนุญาตในเรื่องที่เป็นอำนาจหน้าที่และภารกิจของเทศบาล ติดตามความคืบหน้า และแจ้งผลการดำเนินการให้ประชาชนผู้รับบริการทราบ โดยมีการปรับระบบการทำงานแต่ละกระบวนงานเพื่อให้มีระบบบริการที่เชื่อมต่อระหว่างศูนย์บริการร่วมกับหน่วยงานเจ้าของเรื่อง ทั้งในด้านเอกสาร การส่งต่องาน ระบบการรับเงิน และกำหนดระยะเวลาดำเนินการของแต่ละกระบวนงาน ใช้ระบบเทคโนโลยีสารสนเทศช่วยอำนวยความสะดวกในการปฏิบัติงาน ใช้ระบบบัตรคิวอัตโนมัติ เพื่อให้บริการตามลำดับ จัดสถานที่ สิ่งอำนวยความสะดวกอื่นๆ เพื่อให้บริการที่ดีกับประชาชน เพื่ออำนวยความสะดวกแก่ประชาชน ให้ได้รับความพึงพอใจโดยทัดเทียมกันและไม่เลือกปฏิบัติ

นอกจากนี้ เทศบาลตำบลหัวไทร ยังบริหารจัดการบริการสาธารณะ ตามเกณฑ์มาตรฐานการปฏิบัติราชการของกรมส่งเสริมการปกครองท้องถิ่น ได้มาตรฐานทั้ง 17 ประเด็น (ด้านถนน ทางเดิน และทางเท้า, ด้านไฟฟ้าสาธารณะ, ด้านระบบระบายน้ำ, ด้านน้ำเพื่อการบริโภค, ด้านการพัฒนาเด็กและเยาวชน, ด้านการส่งเสริมกีฬา, ด้านการส่งเสริมผู้สูงอายุ, ด้านการส่งเสริมผู้ด้อยโอกาส, ด้านงานสาธารณสุข, ด้านการส่งเสริมการพัฒนาสตรี, ด้านการส่งเสริมอาชีพ, ด้านการป้องกันและบรรเทาสาธารณภัย, ด้านการส่งเสริมศาสนา ศิลปะ วัฒนธรรม ประเพณีท้องถิ่น, ด้านการส่งเสริมการท่องเที่ยว, ด้านการจัดการทรัพยากรธรรมชาติและสิ่งแวดล้อม, ด้านศึกษา และด้านการจัดบริการสาธารณะ ตามนโยบายเร่งด่วนของรัฐบาล (การแก้ไขปัญหาไฟป่าและหมอกควัน การกำจัดผักตบชวาและวัชพืชในแหล่งน้ำ การลดและคัดแยกขยะมูลฝอยตั้งแต่แหล่งกำเนิด การจัดการน้ำเสีย แผนพัฒนาเศรษฐกิจพอเพียง และกิจกรรมเพื่อป้องกันและแก้ไขปัญหายาเสพติดในพื้นที่) โดยในขั้นตอน กระบวนปฏิบัติภารกิจ คำนึงถึงการอำนวยความสะดวกแก่ประชาชน สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ และเพื่อเป็นมาตรการในการป้องกันการทุจริตคอร์รัปชั่น

**3. วัตถุประสงค์**

3.1 สร้างความโปร่งใสในการบริการสาธารณะให้ประชาชนได้รับความพึงพอใจโดยทัดเทียมกัน

ไม่เลือกปฏิบัติ

3.2 เพื่อเป็นมาตรการในการป้องกันการทุจริตคอร์รัปชั่น

**4. เป้าหมาย/ผลผลิต**

ทุกสำนัก/กอง/ฝ่าย ดำเนินการปฏิบัติงานบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ

**5. พื้นที่ดำเนินการ**

ทุกสำนัก/กอง/ฝ่าย เทศบาลตำบลหัวไทร

**6. วิธีดำเนินการ**

6.1 ดำเนินการปฏิบัติงานบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ ให้ได้มาตรฐานทั้ง 17 ประเด็น (ด้านถนน ทางเดิน และทางเท้า, ด้านไฟฟ้าสาธารณะ, ด้านระบบระบายน้ำ, ด้านน้ำเพื่อการบริโภค, ด้านการพัฒนาเด็กและเยาวชน, ด้านการส่งเสริมกีฬา, ด้านการส่งเสริมผู้สูงอายุ, ด้านการส่งเสริมผู้ด้อยโอกาส, ด้านงานสาธารณสุข, ด้านการส่งเสริมการพัฒนาสตรี, ด้านการส่งเสริมอาชีพ, ด้านการป้องกันและบรรเทาสาธารณภัย, ด้านการส่งเสริมศาสนา ศิลปะ วัฒนธรรม ประเพณีท้องถิ่น, ด้านการส่งเสริมการท่องเที่ยว, ด้านการจัดการทรัพยากรธรรมชาติและสิ่งแวดล้อม, ด้านศึกษา และด้านการจัดบริการสาธารณะ ตามนโยบายเร่งด่วนของรัฐบาล (การแก้ไขปัญหาไฟป่าและหมอกควัน การกำจัดผักตบชวาและวัชพืชในแหล่งน้ำ การลดและคัดแยกขยะมูลฝอยตั้งแต่แหล่งกำเนิดการจัดการน้ำเสีย แผนพัฒนาเศรษฐกิจพอเพียง และกิจกรรมเพื่อป้องกันและแก้ไขปัญหายาเสพติดในพื้นที่)

6.2 ประเมินมาตรฐาน/รายงานผลการดำเนินกิจกรรม

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ใช้จ่ายจากงบประมาณรวมในค่าวัสดุ/ค่าใช้สอยฯ

**9. ผู้รับผิดชอบ**

ทุกสำนัก/กอง/ฝ่าย เทศบาลตำบลหัวไทร

**10. ตัวชี้วัด/ผลลัพธ์**

10.1 สร้างความโปร่งใสในการบริการสาธารณะให้ประชาชนได้รับความพึงพอใจโดยทัดเทียมกันและไม่เลือกปฏิบัติ

10.2 ไม่มีการทุจริตคอร์รัปชั่นในกระบวนการสาธารณะแก่ประชาชน

**1. ชื่อกิจกรรม** กิจกรรมสร้างความโปร่งใสในการให้บริการรับชำระภาษี ของ เทศบาลตำบลหัวไทร

**2. หลักการและเหตุผล**

ในการจัดเก็บรายได้ขององค์กรปกครองส่วนท้องถิ่น จะมีทั้งรายได้จากองค์กรปกครองส่วนท้องถิ่นจัดเก็บเอง รายได้ที่รัฐจัดเก็บให้ รายได้ที่รัฐแบ่งให้ และเงินอุดหนุนจากรัฐบาล ซึ่งทำให้เทศบาลตำบลหัวไทร สามารถนำเงินรายได้ไปดำเนินงานจัดสรรทั้งการบริหารจัดการองค์กร การพัฒนาตำบล ด้วยเหตุนี้เองในการพิจารณาจัดทำงบประมาณรายจ่ายประจำปี องค์กรปกครองส่วนท้องถิ่นต้องมีความรอบคอบและคำนึงถึงประโยชน์สูงสุดที่ประชาชนจะได้รับจากการดำเนินงานต่างๆ เพราะรายได้ทุกบาททุกสตางค์ของเทศบาลตำบลหัวไทร มาจากภาษีของประชาชน ดังนั้นเองกองคลังจึงได้ริเริ่มกิจกรรมเพื่อให้เงินรายได้ด้านภาษีที่ต้องจัดเก็บเองเกิดความโปร่งใส ประชาชนมีส่วนร่วมในการตรวจสอบ และรับทราบถึงรายรับด้านภาษีต่างๆ ของเทศบาลตำบลหัวไทร ซึ่งจะทำให้เกิดความไว้วางใจและรู้สึกถึงความจริงใจของเทศบาลตำบลหัวไทร ในการให้บริการสาธารณะรับชำระภาษี เช่นภาษีป้าย ภาษีโรงเรือนและที่ดิน และภาษีบำรุงท้องที่ จึงได้จัดทำกิจกรรมสร้างความโปร่งใสในการให้บริการรับชำระภาษี ของ เทศบาลตำบลหัวไทร

**3.วัตถุประสงค์**

เพื่อให้การบริการรับชำระภาษีของเทศบาลตำบลหัวไทร เกิดความโปร่งใสตรวจสอบได้

**4. เป้าหมาย/ผลผลิต**

มีการดำเนินงานตามวิธีการดำเนินงานครบทุกขั้นตอน

**5. พื้นที่ดำเนินการ**

เทศบาลตำบลหัวไทร ตำบลหัวไทร อำเภอหัวไทร จังหวัดนครศรีธรรมราช

**6. วิธีดำเนินการ**

* 1. ประชาสัมพันธ์รายละเอียดเกี่ยวกับการบริการรับชำระภาษีภาษีป้าย ภาษีโรงเรือนและที่ดิน และภาษีบำรุงท้องที่ ให้ประชาชนทราบ
  2. เมื่อมีการรับชำระภาษีมีการออกใบเสร็จการรับเงินให้ประชาชนทุกครั้ง
  3. เปิดโอกาสให้ประชาชนสอบถามข้อสงสัย และให้บริการแนะนำเกี่ยวกับการชำระภาษีที่เกี่ยวข้องกับ องค์การบริหารส่วนตำบลไสหมาก เพื่อให้ประชาชนมีความรู้ความเข้าใจเกี่ยวกับรายได้ท้องถิ่น
  4. สรุปผลการจัดเก็บรายได้จากภาษีภาษีป้าย ภาษีโรงเรือนและที่ดิน และภาษีบำรุงท้องที่ประกาศให้ประชาชนทราบทางช่องทางต่างๆ เช่น ทางเว็บไซด์ ศูนย์ข้อมูลข่าวสาร และเสียงตามสายหอกระจายข่าว เมื้อสิ้นสุดรอบการรับชำระภาษี

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณในการดำเนินการ

**9. ผู้รับผิดชอบ**

งานจัดเก็บรายได้กองคลัง เทศบาลตำบลหัวไทร

**10. ผลลัพธ์**

ประชาชนได้รับทราบข้อมูลการรายได้จากการรับชำระภาษีของเทศบาลตำบลหัวไทร ทำให้เกิดความโปร่งใส การจัดเก็บภาษีมีประสิทธิภาพมากขึ้น

**1. ชื่อกิจกรรม** กิจกรรมดำเนินการในระบบการจัดซื้อจัดจ้างภาครัฐด้วยระบบทางอิเล็กทรอนิกส์ (e - GP)

**2. หลักการและเหตุผล**

การดำเนินการจัดซื้อจัดจ้างพัสดุส่วนราชการยังคงต้องถือปฏิบัติตามที่ระเบียบสำนักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติมและระเบียบสำนักนายกรัฐมนตรีว่าด้วยวิธีการทางอิเล็กทรอนิกส์ พ.ศ. 2549 แล้วแต่กรณีทั้งนี้ขึ้นอยู่กับวงเงินในการจัดซื้อจัดจ้างโดยกำหนดให้ส่วนราชการต้องจัดทำเอกสารการจัดซื้อจัดจ้างให้ถูกต้องครบถ้วนสมบูรณ์ทุกขั้นตอนที่กำหนดไว้ในระเบียบฯดังกล่าวซึ่งในการปฏิบัติงานจัดซื้อจัดจ้างในระบบ e- GP ถือเป็นส่วนหนึ่งในการดำเนินงานจัดซื้อจัดจ้าง ตามระเบียบสำนักนายกรัฐมนตรีว่าด้วยการพัสดุซึ่งส่วนราชการจะต้องปฏิบัติงานคู่ขนานกันไปทั้ง 2 ส่วน จนจบกระบวนงานซื้อจ้าง กล่าวคือเมื่อส่วนราชการได้จัดทำเอกสารการจัดซื้อจัดจ้างตามระเบียบพัสดุในแต่ละขั้นตอนซึ่งผ่านการอนุมัติของหัวหน้าส่วนราชการเรียบร้อยแล้วเจ้าหน้าที่พัสดุจะต้องบันทึกข้อมูลเอกสารการจัดซื้อจัดจ้างผ่านระบบทางอิเล็กทรอนิกส์ที่เว็บไซต์กรมบัญชีกลางเรียกว่าระบบการจัดซื้อจัดจ้างภาครัฐด้วยอิเล็กทรอนิกส์(ระบบ e - GP) ซึ่งจะเป็นศูนย์กลางของข้อมูลการจัดซื้อจัดจ้างที่สามารถเผยแพร่บนเว็บไซต์เพื่อให้หน่วยงานภาครัฐและเอกชนรวมทั้งผู้ที่สนใจสามารถเข้าถึงแหล่งข้อมูลการจัดซื้อจัดจ้างและพัสดุภาครัฐได้อย่างถูกต้องรวดเร็วครบถ้วนทั่วถึง

**3. วัตถุประสงค์**

3.1 เพื่อเพิ่มความโปร่งใสลดปัญหาการทุจริตของเทศบาลตำบลหัวไทร

3.2 เพื่อให้หน่วยงานภาครัฐและเอกชนสามารถเข้าถึงแหล่งข้อมูลการจัดซื้อจัดจ้างและพัสดุภาครัฐที่มีความถูกต้องได้รวดเร็วครบถ้วนและทั่วถึง

3.3 เพื่อให้ผู้บริหาร และส่วนราชการสามารถติดตามสถานะหรือความคืบหน้าของการจัดซื้อ จัดจ้างภาครัฐได้ในลักษณะ Online

3.4 เพื่อเร่งรัดดำเนินการจัดซื้อจัดจ้างให้สามารถเบิกจ่ายให้เป็นไปตามแผนการใช้จ่ายเงินของรัฐบาล

**4. เป้าหมาย/ผลผลิต**

หน่วยงานภาครัฐ เอกชน และประชาชนทั่วไป

**5. พื้นที่ดำเนินการ**

เทศบาลตำบลหัวไทร ตำบลหัวไทร อำเภอหัวไทร จังหวัดนครศรีธรรมราช

**6. วิธีดำเนินการ**

6.1 เทศบาลตำบลหัวไทร ต้องลงทะเบียนเข้าใช้งาน จะได้รหัสของหน่วยงานมาเพื่อทำการเข้าระบบ

6.2 นำเอกสารการจัดซื้อจัดจ้างตามระเบียบพัสดุในแต่ละขั้นตอนซึ่งผ่านการอนุมัติของหัวหน้าส่วนราชการเรียบร้อยมาบันทึกข้อมูลในระบบการจัดซื้อจัดจ้างภาครัฐด้วยอิเล็กทรอนิกส์( e - GP)

6.3 ทำหนังสือประชาสัมพันธ์ให้ประชาชนทราบ ในการเข้าติดตามข้อมูลการจัดซื้อจัดจ้าง ของเทศบาลตำบลหัวไทร ในระบบการจัดซื้อจัดจ้างภาครัฐด้วยอิเล็กทรอนิกส์( e - GP) ผ่านเว็บไซต์กรมบัญชีกลาง [www.gprocurement.go.th](http://www.gprocurement.go.th)

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณในการดำเนินการ

**9. ผู้รับผิดชอบ**

งานพัสดุ กองคลัง เทศบาลตำบลหัวไทร

**10. ผลลัพธ์**

ประชาชนได้รับทราบข้อมูลการจัดซื้อจัดจ้างของเทศบาลตำบลหัวไทร ทางระบบการจัดซื้อจัดจ้างภาครัฐด้วยอิเล็กทรอนิกส์ ( e- GP) ผ่านเว็บไซต์กรมบัญชีกลาง www.gprocurement.go.th ทำให้การจัดซื้อ จัดจ้าง เป็นไปอย่างมีประสิทธิภาพ โปร่งใส และตรวจสอบได้

**1. ชื่อกิจกรรม** กิจกรรมการควบคุมการเบิกจ่ายให้มีประสิทธิภาพตามระเบียบ กฎหมาย

**2. หลักการและเหตุผล**

**การเบิกจ่ายเงินขององค์กรปกครองส่วนท้องถิ่นเป็นขั้นตอนหนึ่งของการบริหารการเงินของคลังองค์กรปกครองส่วนท้องถิ่น ที่เจ้าหน้าที่จะต้องปฏิบัติตามอำนาจและหน้าที่ ระเบียบกระทรวงมหาดไทยและหนังสือสั่งการที่เกี่ยวข้อง ให้ถูกต้องครบถ้วนเรียบร้อยแล้วจึงจัดทำใบนำฝากเป็นรายรับ จัดทำใบฎีกาเพื่อเป็นรายจ่าย เบิกเงินจากคลังขององค์กรปกครองส่วนท้องถิ่นได้ จึงจำเป็นต้องมีกระบวนการ ขึ้นตอนที่ถูกต้อง มีคามสุจริต โปร่งใส และสามารถตรวจสอบได้ ซึ่งผู้ปฏิบัติงานด้านการเงินการคลังขององค์กรปกครองส่วนท้องถิ่นจะต้องปฏิบัติงานให้ถูกต้องตามที่กฎหมาย ระเบียบและหนังสือสั่งการที่กำหนดไว้**

**3. วัตถุประสงค์**

1. เพื่อมีการรับและจ่ายมีความโปร่งใส ตรวจสอบได้

2. เพื่อมีการใช้จ่ายเงินเป็นไปตามระบุวัตถุประสงค์ มีที่มาที่ไปของการรับและจ่ายอย่างชัดเจน

3. เพื่อให้การเบิกจ่ายมีความสมบูรณ์ ชัดเจน ถูกต้อง สามารถตรวจสอบได้

**4. เป้าหมาย/ผลผลิต**

ทุกกอง/ฝ่าย เทศบาลตำบลหัวไทร อำเภอหัวไทร จังหวัดนครศรีธรรมราช

**5. พื้นที่ดำเนินการ**

ภายในเทศบาลตำบลหัวไทร

**6. วิธีการดำเนินงาน**

1. เจ้าหน้าที่ที่รับผิดชอบโครงการตรวจสอบเอกสารประกอบการเบิกจ่ายก่อนทำฎีกาเบิกจ่าย
2. เจ้าหน้าที่รับผิดชอบการจัดทำฎีกาของแต่ละกอง ต้องส่งเอกสารประกอบฎีกาเบิกจ่ายกลับไปที่เจ้าหน้าที่ที่รับผิดชอบโครงการเพื่อตรวจสอบเอกสารประกอบฎีกาอีกครั้งก่อนส่งฎีกาไปฝ่ายการเงิน
3. ฝ่ายการเงินรับฎีกา ลงเลขที่คลังรับ และตรวจสอบงบประมาณการเบิกจ่าย
4. ฝ่ายการเงินตรวจสอบเอกสารประกอบการเบิกจ่ายฎีกา ว่าครบถ้วน ถูกต้อง ตามระเบียบ กฎหมายหรือไม่ และจัดทำรายงานการจัดทำเช็ค เพื่อจ่ายให้กับเจ้าหนี้ต่อไป
5. มีการตรวจสอบการดำเนินการเบิกจ่ายให้เป็นไปตามระเบียบ กฎหมายและหนังสือสั่งการโดยเจ้าหน้าที่ตรวจสอบภายในอีกครั้ง

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินงาน**

ไม่ใช้งบประมาณ

**9. ผู้รับผิดชอบ**

กองคลัง เทศบาลตำบลหัวไทร

**10.ตัวชี้วัด/ผลลัพธ์**

10.1 กระบวนการเบิกจ่ายเงินงบประมาณของเทศบาลตำบลหัวไทร ทุกรายการมีความถูกต้องสมบูรณ์ ร้อยละ 100

10.2 เจ้าหน้าที่ที่จัดทำโครงการมีการตรวจสอบเอกสารก่อนการเบิกจ่ายได้ถูกต้องครบถ้วน และทำให้การเบิกจ่ายถูกต้องตามระเบียบและหนังสือสั่งการ

**2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมือง ที่ดี**

**2.3.1 มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์กรปกครองส่วนท้องถิ่น**

**1. ชื่อโครงการ : กิจกรรการลดขั้นตอนการปฏิบัติงาน**

**2. หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองทีดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น

เพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา เทศบาลตำบลหัวไทร จึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจหน้าที่ของเทศบาลตามกฎหมายเป็นสำคัญ

**3. วัตถุประสงค์**

3.1 เพื่อลดขั้นตอนในการปฏิบัติงานการบริการประชาชน

3.2 เพื่ออำนวยความสะดวกและตอบสนองความต้องการของประชาชน

3.3 เพื่อรับฟังและสำรวจความคิดเห็นของประชาชนผู้รับบริการ

3.4 เพื่อปรับปรุงและเพิ่มประสิทธิภาพในการให้บริการประชาชน

**4. เป้าหมาย/ผลผลิต**

4.1 เพื่อลดขั้นตอนในการทำงานของเทศบาลตำบลหัวไทรให้สั้นลง

4.2 ประชาชนในเขตพื้นที่ ตำบลหัวไทร

4.3 ประชาชนนอกพื้นที่ และประชาชนทั่วไป

4.4 พนักงานและเจ้าหน้าที่ของเทศบาลตำบลหัวไทร

4.5 ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใดๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้นโดยตรง

**5. พื้นที่ดำเนินการ**

เทศบาลตำบลหัวไทร อำเภอหัวไทร จังหวัดนครศรีธรรมราช

**6. วิธีดำเนินการ**

6.1 แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ

6.2 ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา

6.3 ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกเทศมนตรีมอบอำนาจให้รองนายกเทศมนตรี หรือปลัดเทศบาลให้ประชาชนทราบโดยทั่วไปพร้อมทั้งจัดทำแผนภูมิแสดงขั้นตอนและระยะเวลาการปฏิบัติราชการให้ประชาชนทราบ

6.4 มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ

6.5 รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีและผู้บริหารทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกกอง/สำนัก ในเทศบาลตำบลหัวไทร

**10. ตัวชี้วัด/ผลลัพธ์**

10.1 ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

10.2 การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

10.3 การปฏิบัติราชการมีความสอดคล้องกับนโยบายปฏิรูประบบราชการ

10.4 ทำให้ภาพลักษณ์ของเทศบาลตำบลหัวไทรเปลี่ยนไปในทิศทางที่ดีขึ้นและทำให้ประชาชนมีความศรัทธาต่อคณะผู้บริหารมากยิ่งขึ้น

**1. ชื่อโครงการ : โครงการลดขั้นตอนและระยะเวลาการปฏิบัติราชการ**

**2. หลักการและเหตุผล**

ในมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ซึ่งเป็นกฎหมายที่เป็นที่มาของการปฏิรูประบบราชการเพื่อวางกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงานการลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน” และเพื่อให้การดำเนินการดังกล่าวเป็นไปตามกรอบรวมทั้งทิศทางและแนวทางการบริหารราชการดังกล่าว จึงได้มีการประกาศใช้พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 โดยกำหนดให้องค์กรปกครองส่วนท้องถิ่นจัดทำหลักเกณฑ์การบริหารกิจการบ้านเมืองที่ดีตามแนวทางพระราชกฤษฎีกานี้ โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานและการอำนวยความสะดวกในการตอบสนองต่อความต้องการของประชาชน

เทศบาลตำบลหัวไทร เป็นองค์กรปกครองส่วนท้องถิ่นรูปแบบหนึ่ง ปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน ดังนั้นงานให้บริการจึงเป็นงานบริการแบบหนึ่งของระบบการบริการสาธารณะ ที่ผู้บริหารและพนักงานทุกท่านจะต้องร่วมกันปรับปรุงและแก้ไขกระบวนการทำงานเพื่อสามารถตอบสนองความต้องการของประชาชนได้มากที่สุด เมื่อประชาชนมารับบริการแล้วเกิดความประทับใจและพึงพอใจ รวมถึงการลดขั้นตอนและระยะเวลาการปฏิบัติราชการ ทำให้เกิดความรวดเร็วในการตอบสนองความต้องการของประชาชน อำนวยความสะดวกเพื่องานบริการที่มีคุณภาพ ทั่วถึงและแก้ไขปัญหาต่างๆ ที่เกิดขึ้นในเขตเทศบาลตำบลหัวไทรให้กับประชาชนได้อย่างมีประสิทธิภาพและประสิทธิผล

**3. วัตถุประสงค์**

3.1 เพื่อให้ประชาชนได้รับการบริการได้อย่างสะดวกรวดเร็วและถูกต้อง

3.2 เพื่อให้สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

3.3 เพื่อปรับทัศนคติ วิธีคิด วิธีการทำงานของบุคลากรให้คำนึงถึงผลลัพธ์ในด้านการบริการประชาชนผู้มาติดต่อขอรับบริการ

3.4 เพื่อให้การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**4. เป้าหมาย/ผลผลิต**

ประชาชนในเขตเทศบาลตำบลหัวไทรและผู้ที่มาติดต่อราชการกับเทศบาลตำบลหัวไทร

**5. พื้นที่ดำเนินการ**

สำนักงานเทศบาลตำบลหัวไทร

**6. วิธีดำเนินการ**

6.1 จัดทำโครงการเพื่อขออนุมัติ

6.2 จัดให้มีการประชุมคณะทำงานปรับปรุงขั้นตอนและระยะเวลาการปฏิบัติราชการ

6.3 จัดทำประกาศกระบวนงานบริการปรับลดระยะเวลาการปฏิบัติราชการและประกาศให้ประชาชนทราบโดยทั่วกัน

6.4 ดำเนินการจัดทำกิจกรรมอำนวยความสะดวกแก่ประชาชน

6.4.1 ปรับปรุงแผนผังกำหนดผู้รับผิดชอบให้เป็นปัจจุบัน

6.4.2 ปรับปรุงป้ายแสดงขั้นตอนและระยะเวลาการให้บริการแก่ประชาชน

6.4.3 จัดทำเอกสาร/แผ่นพับประชาสัมพันธ์เผยแพร่ข้อมูลข่าวสารต่างๆ

6.4.4 จัดให้มีกล่อง/ตู้รับความคิดเห็นของประชาชน

6.4.5 จัดทำ/เตรียมแบบฟอร์มคำร้องต่างๆ พร้อมตัวอย่างการกรอกแบบฟอร์มทุกงานบริการ

6.4.6 จัดทำคำสั่งการให้บริการประชาชนนอกเวลาราชการ โดยจัดให้มีการให้บริการแก่ประชาชนทั้งเวลาทำการ ช่วงพักกลางวันและในวันหยุดราชการ

6.4.7 การมอบอำนาจการตัดสินใจ การอนุญาต การอนุมัติ การรักษาราชการแทน

6.5 มีการสำรวจความพึงพอใจของประชาชนต่อการให้บริการ

6.6 มีการติดตามประเมินผลโครงการลดขั้นตอนและระยะเวลาการให้บริการ เพื่อนำจุดบกพร่องในการจัดทำโครงการมาปรับปรุงแก้ไขวิธีการ ขั้นตอนหรือระยะเวลาในการให้บริการให้ดียิ่งขึ้นอย่างมีประสิทธิภาพและประสิทธิผลต่อไป

**7. ระยะเวลาดำเนินการ**

ตลอดปีงบประมาณ 2561 - 2564

**8. งบประมาณดำเนินการ**

งบประมาณรายจ่ายประจำปี พ.ศ. 2561-2564

**9. ผู้รับผิดชอบโครงการ**

สำนักปลัดเทศบาล กองคลัง กองช่าง กองการประปา กองสาธารณสุข กองการศึกษา กองช่าง

**10. ตัวชี้วัด/ผลลัพธ์**

10.1 ประชาชนได้รับการบริการได้อย่างสะดวกรวดเร็วและถูกต้อง

10.2 สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

10.3 มีทัศนคติ วิธีคิด วิธีการทำงานของบุคลากรคำนึงถึงผลลัพธ์ ในด้านการบริการประชาชนผู้มาติดต่อขอรับบริการ

10.4 การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**2.3.2 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น**

**1. ชื่อโครงการ : มาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ**

**2. หลักการและเหตุผล**

การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ

ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี

**3. วัตถุประสงค์**

เพื่อให้การบริหารราชการของเทศบาลตำบลหัวไทร ภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**4. เป้าหมาย**

คณะผู้บริหารเทศบาล ปลัดเทศบาล รองปลัดเทศบาล หรือหัวหน้าส่วนราชการ

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

6.1 จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัดเทศบาล รองปลัดเทศบาล หรือหัวหน้าส่วนราชการ เพื่อลดขั้นตอนการปฏิบัติราชการ

6.2 ดำเนินการออกคำสั่งฯ

6.3 สำเนาคำสั่งฯ แจ้งคณะผู้บริหารเทศบาล ปลัดเทศบาล รองปลัดเทศบาล หรือหัวหน้าส่วนราชการทุกส่วน ที่ได้รับมอบหมายทราบ

**7. ระยะเวลาดำเนินการ**

4 ปี (ปีงบประมาณ พ.ศ. 256192564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ส่วนราชการทุกส่วน

**10. ตัวชี้วัด/ผลลัพธ์**

การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ

**1. ชื่อโครงการ : มาตรการ มอบอำนาจของนายกเทศมนตรี**

**2. หลักการและเหตุผล**

ตามพระราชบัญญัติเทศบาล พ.ศ. 2496 และที่แก้ไขเพิ่มเติม ได้บัญญัติเกี่ยวกับอำนาจหน้าที่ของนายกเทศมนตรีไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกเทศมนตรีเอาไว้ การที่นายกเทศมนตรีจะดำเนินการในเรื่องต่างๆ เพียงผู้เดียว ก็อาจทำให้เกิดช่องว่างในการประพฤติมิชอบในขั้นตอนต่างๆ เกิดขึ้นได้ ดังนั้น เพื่อเป็นการแก้ไขปัญหาต่างๆ ที่อาจเกิดขึ้น เทศบาลจึงได้กำหนดมาตรการให้มีการมอบอำนาจของนายกเทศมนตรีให้รองนายกเทศมนตรี ปลัดเทศบาล และรองปลัดเทศบาล ได้ปฏิบัติราชการแทนนายกเทศมนตรี

**3. วัตถุประสงค์**

3.1 เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี

3.2 เพื่อให้เป็นการป้องกันการทุจริตคอร์รัปชั่นของเจ้าหน้าที่

**4. เป้าหมาย/ผลผลิต**

มีการมอบอำนาจอย่างน้อยจำนวน 5 เรื่อง

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

6.1 รวบรวมภารกิจที่อยู่ในอำนาจของนายกเทศมนตรีเสนอนายกเทศมนตรีพิจารณา

6.2 ออกคำสั่งมอบหมายหน้าที่ของนายกเทศมนตรีให้รองนายกเทศมนตรี ปลัดเทศบาล และรองปลัดเทศบาล ปฏิบัติราชการแทน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานการเจ้าหน้าที่ สำนักปลัดเทศบาล เทศบาลตำบลหัวไทร

**10. ตัวชี้วัด/ผลลัพธ์**

ร้อยละ 80 ของเป้าหมายดำเนินการแล้วเสร็จ

**2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็น ที่ประจักษ์**

**2.4.1 มีความซื่อสัตย์ สุจริต มีคุณธรรม จริยธรรม**

**1. ชื่อโครงการ : กิจกรรมการมอบประกาศเกียรติคุณแก่สตรีดีเด่น**

**2. หลักการและเหตุผล**

เนื่องจากในวันที่ 8 มีนาคมของทุกปี จะมีการจัดกิจกรรมเพื่อฉลองเนื่องในโอกาสวันสตรีสากลและระลึกถึงความเป็นมาแห่งการต่อสู้เพื่อให้ได้ซึ่งความเสมอภาค ยุติธรรม สันติภาพ และการพัฒนาและจัดตั้งขึ้นเพื่อเทิดพระเกียรติสมเด็จพระนางเจ้าฯ พระบรมราชินีนาถ เนื่องในวันมหามงคล 12 สิงหาคม ซึ่งเป็นวันเฉลิมพระชนม์พรรษาของพระองค์ ด้วยสำนึกในพระมหากรุณาธิคุณที่ทรงมีพระวิริยะอุตสาหะ ตรากตรำบำเพ็ญพระราชกรณียกิจเพื่อให้คนไทยได้มีโอกาส และได้พระราชทานให้วันที่ 1 เดือนสิงหาคมเป็น วันสตรีไทย ของทุกปี เพื่อให้ผู้ให้ผู้หญิงไทยมีโอกาสแสดงถึงความรู้ ความสามารถในการพัฒนาประเทศควบคู่ไปกับการสร้างความเข้มแข็งให้สถาบันสังคม และให้สามารถเทียบเท่าสตรีสากลของหลายประเทศที่เจริญแล้ว

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 (7) ที่กำหนดให้เทศบาลมีหน้าที่ส่งเสริมการพัฒนาเด็ก สตรี เยาวชน ผู้สูงอายุ และคนพิการ ประกอบกับเทศบาลมีแนวทางในการปฏิบัติงานให้สอดคล้องกับสำนักงานคณะกรรมการป้องกันและปราบปรามการทุจริตแห่งชาติการบริหารราชการเพื่อป้องกันการทุจริต ในการเชิดชูเกียรติแก่หน่วยงาน/บุคคลในการดำเนินกิจการการประพฤติตนให้เป็นที่ประจักษ์ โดยการยกย่องเชิดชูเกียรติผู้ที่มีความซื่อสัตย์ สุจริต มีคุณธรรม จริยธรรมยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น

ดังนั้น เทศบาลจึงได้จัดให้มีกิจกรรมการมอบรางวัลสตรีดีเด่น โดยการมอบเกียรติบัตรสตรีดีเด่นให้กับสตรีที่มีคุณสมบัติ ดังนี้

1. เป็นผู้มีความขยันหมั่นเพียร ซื่อสัตย์ สุจริต มานะอดทน มีความประพฤติดีเป็นสมาชิกที่ดีของสังคม
2. เป็นผู้ทำคุณประโยชน์ต่อสังคม และประเทศชาติอย่างเด่นชัด สมควรเป็นแบบอย่างแก่คนทั่วไป
3. เป็นผู้ทำประโยชน์ต่อสังคมและประเทศชาติ ในด้านการศึกษา พัฒนาสังคม เศรษฐกิจ การสาธารณสุข สังคมสงเคราะห์ ฯลฯ ด้วยความเสียสละ เป็นที่ยอมรับของสังคมและสมควรเป็นแบบอย่างแก่คนทั่วไป

**3. วัตถุประสงค์**

3.1 เพื่อยกย่องเชิดชูเกียรติสตรีที่มีความซื่อสัตย์ สุจริต มีคุณธรรม จริยธรรม ให้อยู่ในสังคมได้อย่างภาคภูมิใจ

3.2 เพื่อยกย่องเชิดชูเกียรติสตรีที่ประพฤติปฏิบัติตนที่เป็นประโยชน์ต่อสังคม ให้มีขวัญและกำลังใจในการบำเพ็ญตนที่เป็นประโยชน์ต่อสังคมสืบไป

**4. เป้าหมาย**

มอบประกาศเกียรติคุณให้แก่สตรีได้รับการคัดเลือกเป็นสตรีดีเด่น จำนวน 2 คน

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

6.1 จัดทำประกาศกำหนดหลักเกณฑ์และวิธีการคัดเลือกสตรีดีเด่น ที่มีคุณสมบัติที่จะได้รับการคัดเลือกให้เป็นสตรีดีเด่นประจำปี เพื่อประกาศให้ประชาชนทราบ

6.2 แจ้งประกาศหลักเกณฑ์ในการคัดเลือกให้สมาชิกชมรมสตรีเทศบาลตำบลหัวไทรทราบทั่วกัน เพื่อให้แต่ละตำบลดำเนินการคัดเลือก กลั่นกรองบุคคลที่สมควรเสนอชื่อเข้ารับการคัดเลือกในชั้นต้นมายังเทศบาล เพื่อให้คณะกรรมการพิจารณากลั่นกรองได้พิจารณาอีกครั้งหนึ่ง

6.3 แต่งตั้งคณะกรรมการพิจารณากลั่นกรองเพื่อทำหน้าที่กลั่นกรองคุณสมบัติผู้ที่ถูกเสนอชื่อจากแต่ละตำบลภายในเขตเทศบาล

6.4 คณะกรรมการฯ เสนอรายชื่อสตรีดีเด่นที่ผ่านการกลั่นกรองด้านคุณสมบัติ โดยเสนอรายชื่อให้ผู้บริหารทราบและเห็นชอบ

6.5 ดำเนินการจัดพิธีการมอบประกาศเกียรติคุณให้แก่สตรีดีเด่นตามระเบียบฯ ในวันสตรีสากล จำนวน 1 ครั้ง/ปี โดยเชิญนายกเทศมนตรีตำบลหัวไทรเป็นประธานในพิธี

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองสวัสดิการสังคม

**10. ตัวชี้วัด/ผลสัมฤทธิ์**

**10.1 ผลผลิต**

- สตรีดีเด่นผู้บำเพ็ญประโยชน์ต่อสังคมตามหลักเกณฑ์ที่กำหนดได้รับการยกย่องเชิดชูเกียรติ ไม่น้อยกว่าร้อยละ 80

**10.2 ผลลัพธ์**

- สตรีดีเด่นผู้ได้รับการเชิดชูเกียรติมีความพึงพอใจอยู่ในระดับดี

- มีสตรีที่เป็นบุคคลต้นแบบที่ดี ปรากฏต่อสังคมสืบไป

**2.4.2 ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น**

**1. ชื่อโครงการ : กิจกรรมเชิดชูเกียรติประชาชนผู้มีจิตสาธารณะ**

**2. หลักการและเหตุผล**

ในปัจจุบันสังคมไทยให้ความสำคัญกับการมีส่วนร่วมของประชาชนและการบริการสาธารณะแบบมีส่วนร่วมตามที่บัญญัติไว้ในรัฐธรรมนูญแห่งราชอาณาจักรไทย นอกจากนี้ยังเป็นการยกย่องเชิดชูเกียรติบุคคล เด็ก เยาวชนและองค์กรที่ให้การสนับสนุนการดำเนินกิจกรรมด้านศาสนา ศิลปะและวัฒนธรรม ที่เป็นประโยชน์แก่ชุมชน สังคมและประเทศชาติ เพื่อเป็นขวัญกำลังใจให้บุคคลหรือองค์กรมีความมุ่งมั่น ตั้งใจ ร่วมเป็นแกนนำในการส่งเสริม สนับสนุน และอนุรักษ์มรดกทางศิลปวัฒนธรรมของชาติสืบไป

กองการศึกษา จัดทำกิจกรรมเชิดชูเกียรติประชาชนผู้มีจิตสาธารณะ เพื่อนำผู้ที่ได้รับการคัดเลือกระดับหมู่บ้านเข้ารับใบประกาศเชิดชูเกียรติและเนื่องในวันสืบสานประเพณี วันสงกรานต์ และวันผู้สูงอายุ

ในทุกปีงบประมาณ เพื่อเป็นขวัญกำลังใจ ให้ประชาชนมีความมุ่งมั่น ช่วยเหลือสังคม และเป็นแบบอย่างต่อบุคคลอื่นในชุมชน

**3. วัตถุประสงค์**

3.1 เพื่อยกย่องบุคคล เด็กและเยาวชน ที่ให้การสนับสนุนการดำเนินการกิจกรรมด้านศาสนา ศิลปวัฒนธรรม ที่เป็นประโยชน์แก่ชุมชน สังคม และประเทศชาติอย่างต่อเนื่องให้สังคมได้รับรู้

3.2 เพื่อประชาสัมพันธ์และเผยแพร่ผลงานของผู้ที่ได้รับรางวัลให้เป็นตัวอย่างที่ดีแก่สาธารณชนต่อไป

3.3 เพื่อเป็นขวัญและกำลังใจให้บุคคล เด็กและเยาวชน ร่วมสนับสนุนและส่งเสริมการดำเนินงานด้านศาสนา ศิลปะ และวัฒนธรรมอย่างต่อเนื่องและกว้างขวางยิ่งขึ้น

**4. เป้าหมาย**

เด็ก เยาวชน และประชาชนในพื้นที่ตำบลหัวไทร

**5. สถานที่ดำเนินการ**

ศาลาเอนกประสงค์เทศบาลตำบลหัวไทร อำเภอหัวไทร จังหวัดนครศรีธรรมราช

**6. วิธีดำเนินการ**

6.1 ประชาสัมพันธ์กิจกรรมเชิดชูเกียรติประชาชนผู้มีจิตสาธารณะ

6.2 ประสานกำนัน ผู้ใหญ่บ้าน และสมาชิกสภาเทศบาล เพื่อคัดเลือกบุคคลผู้เข้าร่วมกิจกรรมเชิดชูเกียรติประชาชนผู้มีจิตสาธารณะ

6.3 จัดทำเอกสารผู้ทำคุณประโยชน์ด้านต่างๆ เพื่อเสนอผู้บังคับบัญชา ดังนี้

- ด้านช่วยเหลือสังคมดีเด่น (ประชาชน)

- ด้านถ่ายทอดภูมิปัญญาท้องถิ่นดีเด่น การจักสาน (ประชาชน)

- ด้านถ่ายทอดภูมิปัญญาท้องถิ่นดีเด่น เพลงพื้นบ้าน (ประชาชน)

- ด้านถ่ายทอดภูมิปัญญาท้องถิ่นดีเด่น การสอนกลองยาว (ประชาชน)

- ด้านอนุรักษ์ศิลปวัฒนธรรมการแสดงกลองยาว (เด็กและเยาวชน)

6.4 ดำเนินการจัดทำกิจกรรมเชิดชูเกียรติประชาชนผู้มีจิตสาธารณะ

6.5 สรุปผลการจัดทำกิจกรรมเชิดชูเกียรติประชาชนผู้มีจิตสาธารณะเพื่อเสนอผู้บังคับบัญชา

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองการศึกษา ศาสนาและวัฒนธรรม

**10. ตัวชี้วัด/ผลลัพธ์**

ผู้ทำคุณประโยชน์ได้รับการเชิดชูเกียรติประชาชนผู้มีจิตสาธารณะ เพื่อให้เป็นแบบอย่างกับประชาชน

**2.4.3 ยกย่องเชิดชูเกียรติที่ดำรงตนตามหลักเศรษฐกิจพอเพียง**

**1. ชื่อโครงการ : กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง**

**2. หลักการและเหตุผล**

เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทยมาโดยตลอดนานกว่า 25 ปี ตั้งแต่ก่อนวิกฤติการณ์ทางเศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่างๆ ซึ่งการเกษตรในสมัยก่อนเกษตรกรจะทำการผลิตเพื่อการบริโภคโดยอาศัยธรรมชาติตามสภาพแวดล้อมมีการปลูกพืชหลากหลายชนิดคละกัน ทั้งพืชผัก ไม้ผล ไม้ยืนต้น พืชสมุนไพร พืชใช้สอย ในลักษณะของสวนผสม ต่อมามีการพัฒนาเป็นการเกษตรเพื่อการบริโภคและจำหน่าย ทำให้ต้องใช้ทรัพยากรจากภายนอกมากขึ้น ต้นทุนการผลิตสูงขึ้นประกอบกับเกิดวิกฤติทางเศรษฐกิจของประเทศ ทำให้ต้องหันกลับมาทำการเกษตรเพื่อการบริโภคและจำหน่ายในลักษณะเศรษฐกิจพอเพียงอีกครั้ง การปลูกผักสวนครัวรั้วกินได้จึงเป็นอีกแนวทางหนึ่งที่น่าสนใจ เนื่องจากเป็นการเกษตรแบบพึ่งพาตนเองเป็นการใช้พื้นที่เล็กๆ ให้เกิดประโยชน์ ปลอดภัยจากการใช้สารเคมีและสารพิษตกค้าง ทำให้สภาพแวดล้อมของบริเวณบ้านน่าอยู่น่าอาศัย และที่สำคัญสามารถใช้บริโภคในครัวเรือนเป็นการลดรายจ่ายของครอบครัวแทนที่จะซื้อจากตลาด และเหลือจากการบริโภคในครัวเรือนสามารถขายเป็นการเพิ่มรายได้ให้แก่ครอบครัวอีกด้วย

  ปรัชญาของเศรษฐกิจพอเพียง เป็นปรัชญาที่ชี้แนะแนวทางการดำรงอยู่และปฏิบัติตนในทางที่ควรจะเป็น โดยมีพื้นฐานมาจากวิถีชีวิตดั้งเดิมของสังคมไทย สามารถนำมาประยุกต์ใช้ได้ตลอดเวลาและเป็นการมองโลกเชิงระบบที่มีการเปลี่ยนแปลงอยู่ตลอดเวลา มุ่งเน้นการรอดพ้นจากภัยและวิกฤตเพื่อความมั่นคงและยั่งยืนของการพัฒนา ซึ่งตั้งอยู่บนพื้นฐานทางสายกลางและการพัฒนาอย่างเป็นขั้นตอน คำนึงถึงความพอประมาณ ความมีเหตุผล การสร้างภูมิคุ้มกันที่ดีในตัว ตลอดจนใช้ความรู้ความรอบคอบ และคุณธรรม ประกอบการวางแผน  การตัดสินใจและการกระทำ สามารถนำมาประยุกต์ใช้กับการปฏิบัติตนได้ในทุกระดับทุกด้าน ทั้งด้านเศรษฐกิจ สังคม สิ่งแวดล้อม ความรู้และเทคโนโลยี

ตามแนวคิดปรัชญาเศรษฐกิจพอเพียงตามแนวพระราชดำริของพระบาทสมเด็จพระเจ้าอยู่หัว ยึดทางสายกลางบนพื้นฐานของความสมดุลพอดี รู้จักประมาณอย่างมีเหตุผล มีความรอบรู้เท่าทันโลก เน้นแนวทางในการดำเนินชีวิต เพื่อมุ่งให้เกิดการพัฒนาที่ยั่งยืนและความอยู่ดีมีสุขของคนไทย ซึ่งคณะรักษาความสงบแห่งชาติ (คสช.) และรัฐบาลปัจจุบัน ได้น้อมนำมาเป็นนโยบายและพัฒนาให้ความสำคัญกับความเป็นอยู่ของเกษตรกร เน้น “คน” เป็นศูนย์กลางการพัฒนา อีกทั้งการพัฒนานั้นจะต้องเริ่มตั้งแต่คนที่อยู่ในระดับครัวเรือน ระดับท้องถิ่น จึงจะเป็นการพัฒนาอย่างยั่งยืน พระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 แก้ไขเพิ่มเติม (ฉบับที่ 3) พ.ศ.2550 และรวมกฎหมายอื่นรวมทั้งสอดรับกับภารกิจ  แผนพัฒนาเศรษฐกิจและสังคมแห่งชาติ แผนพัฒนาจังหวัด  แผนพัฒนาอำเภอ แผนพัฒนาตำบล นโยบายรัฐบาล และนโยบายของผู้บริหารท้องถิ่นเป็นสำคัญ

เทศบาตำบลหัวไทรได้เห็นความสำคัญของการส่งเสริมการดำเนินชีวิตตามหลักเศรษฐกิจพอเพียงเริ่มจากการดำเนินชีวิตในครัวเรือนเป็นลำดับแรก ได้คัดเลือกประชาชนที่ปฏิบัติตนตามปรัชญาเศรษฐกิจพอเพียง ที่สามารถลดการใช้ทรัพยากรทั่วไปอย่างรู้คุณค่าและต้นทุนในการใช้จ่ายลงได้ และสามารถนำผลิตผลที่เหลือจากการบริโภคไปเพิ่มรายได้อีกทางหนึ่ง มาเข้าร่วมโครงการเศรษฐกิจพอเพียงในครัวเรือนด้วยการเลี้ยงไก่ไข่ ประจำปีงบประมาณ พ.ศ. 2561-2564

**3.  วัตถุประสงค์**   
 3.1 เพื่อให้ประชาชนในเขตพื้นที่ตำบลหัวไทร มีการใช้ชีวิตประจำวัน ตามหลักของความพอเพียง ความพอดี การใช้ชีวิตอย่างรอบคอบ ไม่ฟุ่มเฟือย ใช้ชีวิตอยู่ในความไม่ประมาท ใช้ทรัพยากรที่มีอยู่ให้เกิดประโยชน์สูงสุดและมีคุณค่า   
 3.2 เพื่อให้ประชาชนในเขตพื้นที่ตำบลหัวไทร เลี้ยงไก่ไว้รับประทานไข่หรือเนื้อไก่ ส่งเสริมสุขภาพของตนและบุคคลในครัวเรือน  
 3.3  เพื่อให้ประชาชนในเขตพื้นที่ตำบลหัวไทร ลดรายจ่าย และเพิ่มรายได้ภายในครัวเรือน   
 3.4  เพื่อเป็นการรวมกลุ่มสร้างความสามัคคีให้เกิดในชุมชนเกิดการสร้างงาน สร้างรายได้ และเป็นการพัฒนาชุมชนให้เข้มแข็งและยั่งยืนต่อไป

**4. เป้าหมาย/ผลผลิต**   
 4.1 จัดฝึกอบรมให้ความรู้เกี่ยวกับความรู้และทักษะการเลี้ยงไก่ไข่ให้แก่ประชาชนตำบลหัวไทรรวม  จำนวน 30 คน (ฝึกอบรมร่วมกับกิจกรรมส่งเสริมบำบัดฟื้นฟูและส่งเสริมฝึกอาชีพให้แก่ผู้ติด/

ผู้เสพติด)   
 4.2 ประชาชนมีความรู้และทักษะการเลี้ยงไก่ไข่   
 4.3 ประชาชนรู้จักการทำงานเป็นกลุ่ม

**5. พื้นที่ดำเนินการ**

อาคารเอนกประสงค์เทศบาลตำบลหัวไทร

**6.  วิธีดำเนินการ**   
 6.1 จัดทำโครงการฯ เพื่อขออนุมัติต่อผู้บริหารท้องถิ่น   
 6.2 ประชาสัมพันธ์โครงการ ฯ ผ่านทางเสียงตามสายและทางเว็บไซต์   
 6.3 ส่งหนังสือประชาสัมพันธ์ให้ผู้นำชุมชนแต่ละหมู่บ้าน ประกาศและรับสมัครประชาชนที่   
สนใจ   
 6.4 จัดอบรมส่งเสริมความรู้ตามโครงการเศรษฐกิจพอเพียงในครัวเรือนด้วยการเลี้ยงไก่ไข่ ประจำปีงบประมาณ พ.ศ. 2561 - 2564 จัดทำกระบวนการเรียนรู้ร่วมกัน โดยมีหลักสูตรการเลี้ยงและการจัดการไก่ไข่ เกี่ยวกับโรคและการป้องกัน   
 6.5 สรุปและรายงานผลการดำเนินงานตามโครงการ ฯ เสนอต่อผู้บริหารท้องถิ่น

**7. ระยะเวลาดำเนินการ**

4 ปี (ปีงบประมาณ 2561 – 2564)

**8. งบประมาณดำเนินการ**

**30,000 บาท**

**9. ผู้รับผิดชอบโครงการ**

**งานพัฒนาชุมชน กองสวัสดิการสังคม อำเภอหัวไทร จังหวัดนครศรีธรรมราช**

**10. ตัวชี้วัด/ผลลัพธ์**   
 10.1 ประชาชนในเขตพื้นที่ตำบลหัวไทร มีการใช้ชีวิตประจำวัน ตามหลักของความพอเพียง ความพอดี การใช้ชีวิตอย่างรอบคอบ ไม่ฟุ่มเฟือย ใช้ชีวิตอยู่ในความไม่ประมาท ใช้ทรัพยากรที่มีอยู่ให้เกิดประโยชน์สูงสุดและมีคุณค่า   
 10.2 ประชาชนในเขตพื้นที่ตำบลหัวไทร เลี้ยงไก่ไว้รับประทานไข่หรือเนื้อไก่ ส่งเสริมสุขภาพของตนและบุคคลในครัวเรือน   
 10.3  ประชาชนในเขตพื้นที่ตำบลหัวไทร ลดรายจ่าย และเพิ่มรายได้ภายในครัวเรือน   
 10.4  มีการรวมกลุ่มสร้างความสามัคคีให้เกิดในชุมชนเกิดการสร้างงาน สร้างรายได้ และเป็นการพัฒนาชุมชนให้เข้มแข็งและยั่งยืนต่อไป

**2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต**

**2.5.1 ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**1. ชื่อโครงการ : มาตรการ “จัดทำข้อตกลงการปฏิบัติราชการ”**

**2. หลักการและเหตุผล**

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ

ดังนั้น เทศบาลตำบลหัวไทร จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3. วัตถุประสงค์**

3.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

3.2 เพื่อให้ทุกส่วนราชการ (สำนัก/กอง) นำไปยึดถือและปฏิบัติ

3.3 เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต**

บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

6.1 จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมือง ที่ดี

6.2 รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

6.3 ประชาสัมพันธ์พร้อมแจ้งให้ทุกส่วนราชการถือปฏิบัติ

**7. ระยะเวลาดำเนินการ**

ปีงบประมาณ พ.ศ. 2561-2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกสำนัก/กอง เทศบาลตำบลหัวไทร

**10. ตัวชี้วัด/ผลลัพธ์**

มีการจัดทำข้อตกลงการปฏิบัติราชการ

**2.5.2 มีการให้ความร่วมมือกับหน่วยงานราชการ จังหวัด อำเภอ ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**

**1. ชื่อโครงการ : มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”**

**2. หลักการและเหตุผล**

**กลไกการกำกับดูแลองค์กรปกครองส่วนท้องถิ่นตามกฎหมาย** องค์กรปกครองส่วนท้องถิ่นแต่ละประเภทได้ให้อำนาจข้าราชการในหน่วยงานกระทรวงมหาดไทย ทั้งผู้ว่าราชการจังหวัดและนายอำเภอกำกับดูแลให้องค์กรปกครองส่วนท้องถิ่นดำเนินกิจการเป็นไปตามกฎหมายอย่างเคร่งครัดและมีประสิทธิภาพตามอำนาจหน้าที่ที่กำหนดไว้ในกฎหมาย

**กลไกองค์กรอิสระเพื่อตรวจสอบการใช้อำนาจขององค์กรปกครองส่วนท้องถิ่น** ซึ่งในแง่ของการทุจริตจะเกี่ยวข้องกับการใช้จ่ายเงินไปโดยชอบด้วยกฎหมายระเบียบข้อบังคับหรือไม่ หรือตรวจสอบเพื่อให้นักการเมืองท้องถิ่น และองค์กรปกครองส่วนท้องถิ่นดำเนินกิจการต่างๆ อย่างโปร่งใสและสุจริต ซึ่งหน่วยงานทั้งสำนักงานคณะกรรมการตรวจเงินแผ่นดิน (สตง.) และคณะกรรมการป้องกันและปราบปรามการทุจริตแห่งชาติ (ป.ป.ช.) เป็นองค์กรที่มีหน้าที่สำคัญ

ดังนั้น เทศบาลหัวไทร จึงได้มาตรการ “ให้ความร่วมมือกับหน่วยงานตรวจสอบ” ขึ้น เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**3. วัตถุประสงค์**

เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**4. เป้าหมาย/ผลผลิต**

การตรวจสอบ ควบคุม ดูแลการปฏิบัติราชการของเทศบาลหัวไทร จากหน่วยงานภาครัฐและองค์กรอิสระเป็นอย่างมีประสิทธิภาพ

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

ให้ความร่วมมือกับหน่วยงานตรวจสอบทั้งจากผู้กำกับดูแลและองค์กรอิสระ อาทิ

- การรับการตรวจจากสำนักงานตรวจเงินแผ่นดิน

- การรับการตรวจจากคณะทำงานตรวจประเมินมาตรฐานการปฏิบัติราชการประจำปี หรือคณะทำงาน LPA จังหวัด

- การรับการตรวจจากสำนักงาน ป.ป.ท. ตามโครงการ ITA

**7. ระยะเวลาดำเนินการ**

ปีงบประมาณ พ.ศ. 2561 - 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกสำนัก/กอง เทศบาลตำบลหัวไทร

**10. ตัวชี้วัด/ผลลัพธ์**

เทศบาลตำบลหัวไทรให้ความร่วมมือในการตรวจสอบ ควบคุม ดูแลการปฏิบัติราชการของเทศบาลตำบลหัวไทร จากหน่วยงานภาครัฐ และองค์กรอิสระ

**2.5.3 ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ**

**1. ชื่อโครงการ : มาตรการ “แต่งตั้งผู้รับผิดชอบเกี่ยวกับเรื่องร้องเรียน”**

**2. หลักการและเหตุผล**

ด้วยเทศบาลตำบลหัวไทร มีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ,ทางโทรศัพท์, เว็ปไซต์ ,ตู้ ปณ. 12, Facebook หรือแจ้งเบาะแสด้วยตนเอง

ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อยสามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำเทศบาลตำบลหัวไทร รวมถึงจัดทำคู่มือดำเนินการเรื่องร้องเรียนของเทศบาลตำบลหัวไทรขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน

**3. วัตถุประสงค์**

3.1 เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ

3.2 เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง

**4. เป้าหมาย/ผลผลิต**

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

6.1 กำหนดผู้รับผิดชอบเรื่องร้องเรียน

6.2 จัดทำคู่มือดำเนินการเรื่องร้องเรียนของเทศบาตำบลหัวไทร

6.3 จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

6.4 เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนของเทศบาลตำบลหัวไทรให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**7. ระยะเวลาดำเนินการ**

ปีงบประมาณ พ.ศ. 2564 - 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาลตำบลหัวไทร

**10. ตัวชี้วัด/ผลลัพธ์**

เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนของเทศบาล หัวไทรตามคู่มือดำเนินการเรื่องร้องเรียนของเทศบาลหัวไทรโดยปฏิบัติตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง

**มิติที่ 3 การส่งเสริมบทบาทและการมีส่วนร่วมของภาคประชาชน**

**3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

**3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**

**1. ชื่อโครงการ : มาตรการ “ปรับปรุงศูนย์ข้อมูลข่าวสารของเทศบาลตำบลหัวไทรให้มีประสิทธิภาพมากยิ่งขึ้น”**

**2. หลักการและเหตุผล**

ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ณ ที่ทำการของหน่วยงานของรัฐ โดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ

ดังนั้น เพื่อให้การดำเนินการดังกล่าวเป็นไปตามที่กฎหมายกำหนด เทศบาลตำบลหัวไทรจึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารเทศบาลตำบลหัวไทรให้บริการ ณ ศูนย์ข้อมูลข่าวสารเทศบาลตำบลหัวไทร (ชั้น ๒) โดยสำนักปลัดเทศบาลตำบลหัวไทร เป็นผู้รับผิดชอบข้อมูลข่าวสารต่างๆ ที่ประชาชนสามารถเข้าตรวจดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป

**3. วัตถุประสงค์**

3.1 เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง

3.2 เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานของเทศบาลตำบล หัวไทร

**4. เป้าหมาย/ผลผลิต**

ศูนย์ข้อมูลข่าวสารเทศบาลตำบลหัวไทร จำนวน 1 แห่ง

**5. พื้นที่ดำเนินการ**

ณ ศูนย์ข้อมูลข่าวสารของเทศบาลตำบลหัวไทร (ชั้น ๒)

**6. วิธีดำเนินการ**

6.1 มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

6.2 มีการแต่งตั้งเจ้าหน้าที่ผู้รับผิดชอบเป็นปัจจุบัน

6.3 มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์ วิธีการที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กำหนด

6.4 มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ. 2540

6.5 มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. 2540

6.6 มีบริการอินเตอร์เน็ตสำหรับให้บริการประชาชนทั่วไป

6.7 มีการจัดเก็บสถิติผู้มารับบริการและสรุปผลเสนอผู้บริหาร

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ฝ่ายอำนวยการ งานธุรการ สำนักปลัดเทศบาลตำบลหัวไทร

**10. ตัวชี้วัด/ผลลัพธ์**

จำนวนศูนย์ข้อมูลข่าวสารของเทศบาลตำบลหัวไทร

**1. ชื่อโครงการ : มาตรการ “จัดให้มีช่องทางที่ประชาชนเข้าถึงข้อมูลข่าวสารของเทศบาลตำบลหัวไทร**

**2. หลักการและเหตุผล/ที่มาของมาตรการ**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น เทศบาลตำบลหัวไทร จึงได้ตระหนักและเห็นความสำคัญของการเผยแพร่ข้อมูลที่สำคัญๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม (Social Media) หมายเลขโทรศัพท์เฉพาะ การเผยแพร่ข้อมูลทางสื่อสิ่งพิมพ์ต่างๆ โทรทัศน์ วิทยุ สื่ออิเล็กทรอนิกส์อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลหัวไทร ได้ง่ายและสะดวกมากขึ้น

**3. วัตถุประสงค์**

3.1 เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

3.2 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

3.3 เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**4. เป้าหมาย/ผลผลิต**

ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า 7 ช่องทาง

**5. พื้นที่ดำเนินการ**

พื้นที่ทั้งในเขตเทศบาลตำบลหัวไทร

**6. วิธีดำเนินการ**

จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่

* บอร์ดหน้าสำนักงานเทศบาลตำบลหัวไทร
* บอร์ดประชาสัมพันธ์ของเทศบาลตำบลหัวไทร ชุมชนตามชุมชน/หมู่บ้าน
* ประกาศเสียงตามสาย/รถกระจายเสียง/หน่วยประชาสัมพันธ์เคลื่อนที่
* ศูนย์ข้อมูลข่าวสารขององค์กรปกครองส่วนท้องถิ่น มีเจ้าหน้าที่ให้บริการประจำและให้ประชาชนสืบค้นได้เอง
* จัดส่งเอกสารเผยแพร่รายงานประจำปี
* หนังสือพิมพ์หรือวิทยุท้องถิ่น
* ประกาศผ่านเว็บไซต์/เว็บบอร์ด/เฟสบุ๊ค ที่มีข้อมูลผลการดำเนินงานขององค์กรปกครองส่วนท้องถิ่น
* รายการ TV

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ฝ่ายอำนวยการ งานธุรการ สำนักเทศบาลตำบลหัวไทร

**10.ตัวชี้วัด/ผลลัพธ์**

จำนวนช่องทางในการเผยแพร่ข้อมูลข่าวสารของหน่วยงาน

**1. ชื่อโครงการ : กิจกรรมการเผยแพร่ประชาสัมพันธ์ข้อมูลข่าวสารของเทศบาลตำบลหัวไทร**

**๒. หลักการและเหตุผล**

การเผยแพร่ประชาสัมพันธ์ข้อมูลข่าวสารนั้น เทศบาลตำบลหัวไทร ได้มีการจัดตั้งศูนย์ข้อมูลข่าวสารของเทศบาลตำบลหัวไทร ประกอบกับได้มีการประขาสัมพันธ์ข้อมูลข่าวสารอีกหลายช่องทาง โดยดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐ เพื่อเป็นศูนย์รวบรวมข้อมูลข่าวสาร ให้ประชาชนได้มาทำการศึกษา ค้นคว้า เพื่อนำข้อมูลไปใช้ประโยชน์รวมทั้งเป็นการส่งเสริมความร่วมมือระหว่างกันในการปฏิบัติงานให้มีความโปร่งใส การรับฟังความคิดเห็นจากผู้เกี่ยวข้องต่าง ๆ

เทศบาลตำบลหัวไทร ได้เห็นความสำคัญจึงได้มีการเผยแพร่ประชาสัมพันธ์ข้อมูลข่าวสารของเทศบาลตำบลดังกล่าว

**๓. วัตถุประสงค์**

๓.๑ เพื่อให้ประชาชนได้รับข้อมูลข่าวสารได้หลายช่องทาง

๓.๒ ประชาชนรับรู้ถึงสิทธิและหน้าที่ของตนได้อย่างเต็มที่ในการแสดงความคิดเห็นต่าง ๆ

**๔. เป้าหมาย/ผลผลิต**

ประชาชนในเขตพื้นที่เทศบาลตำบลหัวไทร

**๕. พื้นที่ดำเนินการ**

เทศบาลตำบลหัวไทร ตำบลหัวไทร อำเภอหัวไทร จังหวัดนครศรีธรรมราช

**๖. วิธีดำเนินการ**

๖.๑ จัดประชุมพนักงานร่วมกันกำหนดช่องทางในการเผยแพร่ข้อมูลข่าวสารและรายละเอียดข้อมูลข่าวสารที่จะประชาสัมพันธ์เผยแพร่

๖.๒ แบ่งงานหน้าที่ความรับผิดชอบ

๖.๓ ดำเนินการตามกิจกรรม

- ประชาสัมพันธ์ข้อมูลข่าวสารและกิจกรรมต่างๆ ที่เทศบาลจัดบริการให้แก่ประชาชนผ่านทางเว็บไซต์เทศบาลตำบลหัวไทร

- ปรับปรุงระบบเสียงไร้สายให้สามารถใช้งานได้ดีทุกจุด

- จัดทำคู่มือประชาชน เพื่อความสะดวกในการติดต่อราชการกับส่วน/งานต่างๆในเทศบาลตำบล

- จัดทำแผนผังการปฏิบัติงานแต่ละขั้นตอนทุกจุดที่มีการให้บริการ

- ปรับปรุงเว็บไซต์ของเทศบาลให้มีข้อมูลข่าวสารเป็นปัจจุบัน

- ประชาสัมพันธ์ข้อมูลข่าวสารกิจกรรมทางป้ายประชาสัมพันธ์j

- จัดระเบียบตู้ข้อมูลข่าวสารให้มีข้อมูลตามที่พระราชบัญญัติข้อมูลข่าวสารของราชการ พ.ศ. 2๕๔๐ กำหนด และมีป้ายบอกชัดเจน

- จัดทำบัญชีรายชื่อผู้มาเขียนคำร้องขอข้อมูลข่าวสาร

๖.๔ รายงานผลการดำเนินงานประจำปีเกี่ยวกับผู้มาใช้บริการให้ผู้บริหารทราบ

**๗. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**๘. งบประมาณดำเนินการ**

ไม่ได้ใช้งบประมาณในการดำเนินงาน

**๙. ผู้รับผิดชอบ**

งานธุรการ สำนักปลัด เทศบาลตำบลหัวไทร

**๑๐. ตัวชี้วัด/ผลลัพธ์**

ประชาชนมีโอกาสรับทราบข้อมูลข่าวสารของเทศบาลตำบลหัวไทร ด้านต่าง ๆ สามารถตรวจสอบได้ ทำให้การบริหารงานเป็นไปอย่างมีประสิทธิภาพ โปร่งใส และเป็นการป้องกันการทุจริต

**3.1.2 มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้**

**1. ชื่อโครงการ : มาตรการ “เผยแพร่ข้อมูลข่าวสารที่สำคัญและหลากหลาย”**

**2. หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น เทศบาลตำบลหัวไทร จึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลหัวไทร ได้ง่ายและสะดวกมากขึ้น

**3. วัตถุประสงค์**

3.1 เพื่อให้มีการเผยแพร่ข้อมูลข่าวสารที่สำคัญและเข้าถึงง่าย

3.2 เพื่อให้มีการเผยแพร่ข้อมูลข่าวสารที่หลากหลาย

3.3 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**4. เป้าหมาย/ผลผลิต**

มีข้อมูลประเภทต่างๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า 10 ประเภทขึ้นไป

**5. พื้นที่ดำเนินการ**

พื้นที่ทั้งในและนอกเขตเทศบาลตำบลหัวไทร

**6. วิธีดำเนินการ**

จัดให้มีข้อมูลข่าวสารประเภทต่างๆ เผยแพร่ให้ประชาชนทั้งในและนอกพื้นที่ ได้แก่

* แผนพัฒนาท้องถิ่น
* งบประมาณรายจ่ายประจำปี
* แผนการดำเนินงาน
* แผนอัตรากำลัง
* แผนการจัดหาพัสดุ
* ประกาศสอบราคา/ประกวดราคา
* สรุปผลการจัดซื้อจัดจ้าง
* ข้อมูลรายรับและรายจ่าย
* งบแสดงฐานะทางการเงิน
* รายงานการประชุมคณะผู้บริหารท้องถิ่น
* รายงานผลการปฏิบัติงานประจำปี
* รายงานผลคะแนนการประเมินมาตรฐานการปฏิบัติราชการ
* ผลสำรวจความพึงพอใจของประชาชน

**7. ระยะเวลาดำเนินการ**

ปีงบประมาณ พ.ศ. 2561-2654

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาลตำบลหัวไทร

**10.ตัวชี้วัด/ผลลัพธ์**

จำนวนข้อมูลข่าวสารที่ได้รับการเผยแพร่

* 1. **การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**3.2.1 มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น**

**1. ชื่อโครงการ : กิจกรรมดำเนินงานศูนย์รับเรื่องราวร้องทุกข์เทศบาลหัวไทร**

**2. หลักการและเหตุผล/ที่มาของโครงการ**

เทศบาลตำบลหัวไทร เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญ

ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน เทศบาลxxxจึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่างๆ

**3. วัตถุประสงค์**

3.1 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

3.2 เพื่ออำนวยความสะดวกแก่ประชาชนที่มาติดต่อราชการ ณ สำนักงานเทศบาลตำบลหัวไทร

3.3 เพื่อเสริมสร้างความสัมพันธ์อันดีระหว่างบุลากรของเทศบาลกับประชาชนในพื้นที่

**4. เป้าหมาย/ผลผลิต**

ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรำคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหาและผลกระทบใดๆ ที่อาจจะเกิดขึ้นตามมาได้

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

6.1 จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

6.2 เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน

6.3 นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

6.4 แจ้งผลการปฏิบัติงานให้ผู้ร้องทราบ

**7. ระยะเวลาดำเนินการ**

ให้บริการในวัน เวลาราชการวันจันทร์ – วันศุกร์ ตั้งแต่เวลา 08.30 น. – 16.30 น. โดยช่องทางร้องทุกข์/ร้องเรียน ดังนี้

6.1 สำนักงานเทศบาลตำบลหัวไทร

6.2 ทางโทรศัพท์หมายเลข 075-389504 ต่อ 11 ทางโทรสารหมายเลข 075-388977

6.3 ทางเว็บไซต์

6.4 ทางตู้ ปณ.12

6.5 ทาง Facebook

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานธุรการ สำนักปลัดเทศบาล เทศบาลตำบลหัวไทร

**10. ตัวชี้วัด/ผลลัพธ์**

10.1 มีสถิติจำนวนเรื่องร้องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานของเทศบาลตำบลหัวไทร

10.2 สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

10.3 แจ้งผลการดำเนินการให้ผู้ร้องเรียนทราบภายใน 5 วัน

**1. ชื่อโครงการ : กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ**

**2. หลักการและเหตุผล/ที่มาของโครงการ**

การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน 5 วัน

**3. วัตถุประสงค์**

3.1 เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

3.2 เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

3.3 เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ

**4. เป้าหมายการดำเนินการ**

ผู้ร้องเรียนร้องทุกข์ทุกราย

**5. พื้นที่ดำเนินการ**

เทศบาลตำบลหัวไทร

**6. วิธีการดำเนินการ**

ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน 5 วันทำการ

**7. ระยะเวลาดำเนินการ**

4 ปี (ปีงบประมาณ 2561 – 2564)

**8. ผู้รับผิดชอบโครงการ**

สำนักปลัดเทศบาลตำบลหัวไทร กองช่าง กองสาธารณสุขฯ

**9. งบประมาณดำเนินการ**

ไม่ใช้งบประมาณ

**10.ตัวชี้วัด/ผลลัพธ์**

10.1 การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

10.2 ใช้เป็นแนวทางปฏิบัติงานด้านการร้องเรียนร้องทุกข์

**3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**3.3.1 ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ**

**1. ชื่อโครงการ : โครงการเสนวนาพัฒนาชุมชนให้เข้มแข็ง**

**2. หลักการและเหตุผล**

ชุมชน หมายถึง กลุ่มคนที่มีวิถีชีวิตเกี่ยวพันกัน และมีการติดต่อสื่อสารเกี่ยวข้องกันอย่างเป็นปกติต่อเนื่อง อันเนื่องมาจากการอยู่ในพื้นที่ร่วมกันหรือมีอาชีพร่วมกัน หรือการประกอบกิจการ มีการติดต่อสื่อสาร หรือรวมกลุ่มกัน มีความเอื้ออาทรต่อกัน มีการเรียนรู้ร่วมกัน ในการกระทำ มีการจัดการ ซึ่งมีวัตถุประสงค์ร่วมกัน หรือมีวัฒนธรรม ความเชื่อ หรือความสนใจร่วมกัน

การเสริมสร้างความเข้มแข็งของชุมชนอาศัยอยู่บนพื้นฐานของกระบวนการมีส่วนร่วมของประชาชน โดยในแต่ละชุมชนจะมีการพัฒนาไปสู่ความเข้มแข็งของชุมชนในมิติต่างๆ เช่น มิติทางด้านเศรษฐกิจ มิติทางด้านทรัพยากรธรรมชาติ มิติทางด้านสังคม และมิติทางด้านวัฒนธรรม ซึ่งในการสร้างความเข้มแข็งของชุมชนนั้น อาจพัฒนาความเข้มแข็งได้เพียงบางมิติเท่านั้น เนื่องจากเงื่อนไขและกระบวนการที่นำไปสู่ความเข้มแข็งในแต่ละมิติของแต่ละชุมชนมีความแตกต่างกัน

**3. วัตถุประสงค์**

3.1 เพื่อส่งเสริมกระบวนการพัฒนาแบบมีส่วนร่วมของสมาชิกในชุมชน

3.2 เพื่อสร้างสภาพแวดล้อมในการพัฒนาให้ชุมชนร่วมกันคิด ร่วมกันทำและมีการเรียนรู้เพื่อช่วยเหลือซึ่งกันและกัน อันจะนำไปสู่การพัฒนาที่ยั่งยืนในระยะยาว

**4. เป้าหมาย/ผลผลิต**

จัดเสวนาในเขตเทศบาลตำบลหัวไทร 4 ครั้ง เพื่อค้นหาศักยภาพ ภูมิปัญญาท้องถิ่น ข้อคิดเห็น ข้อเสนอแนะ และความต้องการของสมาชิกในชุมชนในการพัฒนาสู่ชุมชนเข้มแข็ง เพื่อค้นหาศักยภาพ ภูมิปัญญาท้องถิ่น ข้อคิดเห็น ข้อเสนอแนะ ปัญหาและความต้องการของสมาชิกในชุมชนในการพัฒนาสู่ชุมชนเข้มแข็ง

**5. พื้นที่ดำเนินการ**

7 ชุมชนในเขตเทศบาลตำบลหัวไทร

**6. วิธีดำเนินการ**

6.1 เขียนโครงการขออนุมัติ

6.2 จัดทำแผนการจัดเวทีเสวนา

6.3 ประชาสัมพันธ์และเชิญกลุ่มเป้าหมายเข้าร่วมกิจกรรม

6.4 ดำเนินการจัดเวทีเสวนาตามโครงการ

6.5 สรุปผลและรายงานผลการดำเนินโครงการ

**7. ระยะเวลาดำเนินการ**

4 ปี (ปีงบประมาณ 2561-2564) เดือนมกราคม – กันยายน

**8. งบประมาณดำเนินการ**

เบิกจ่ายจากเทศบัญญัติงบประมาณรายจ่าย กองสวัสดิการสังคม ด้านบริการชุมชนและสังคม แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชน งบดำเนินงาน ค่าใช้สอย ประเภทรายจ่ายที่เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ เพื่อเป็นค่าใช้จ่ายในโครงการเสวนาพัฒนาชุมชนให้เข้มแข็ง ตั้งไว้ 20,000.-บาท (-สองหมื่นบาทถ้วน-)

**9. ผู้รับผิดชอบโครงการ**

กองสวัสดิการสังคม เทศบาลตำบลหัวไทร

**10. ตัวชี้วัด/ผลลัพธ์**

10.1 สมาชิกในชุมชนมีส่วนร่วมในกระบวนการพัฒนาชุมชน

10.2 เทศบาลทราบถึงความต้องการและแนวทางในการพัฒนาชุมชนให้เข้มแข็งจากสมาชิกในชุมชนจริง

10.3 ชุมชนมีสภาพแวดล้อมในการพัฒนาให้ชุมชนร่วมกันคิด ร่วมกันทำและมีการเรียนรู้ที่ดี

**1. ชื่อโครงการ: โครงการทบทวน ปรับปรุง ถอดองค์ความรู้แผนชุมชน เทศบาลตำบลหัวไทร**

**2. หลักการและเหตุผล**

**แผนชุมชน** หมายถึง แผนการทำงาน หรือ แผนปฏิบัติการของชาวบ้าน ซึ่งเกิดจากข้อตกลงร่วมของคนในชุมชนหรือหมู่บ้าน ว่าจะทำอะไร เมื่อไร อย่างไร บางครั้งข้อตกลงเป็นการพูดคุย ตัดสินใจและมอบหมายงานไปปฏิบัติโดยไม่ได้เขียนไว้ในกระดาษ แต่บางครั้งก็อาจบันทึกไว้เป็นลายลักอักษร ซึ่งทำให้ ไม่ลืม ตรวจสอบได้ แผนชุมชนจะใช้รูปแบบใด เป็นไปตามความเข้าใจและคุ้นเคย ของชุมชนท้องถิ่นนั้น

กระบวนการทำแผนชุมชนมักมีลักษณะที่เป็นธรรมชาติ เป็นสิ่งที่เกิดขึ้นอยู่แล้วในชุมชนหรือหมู่บ้าน แม้ว่าจะไม่ได้เรียกว่า แผน แต่ก็มักมีกระบวนการคล้ายๆกัน คือจะเริ่มจากการพูดคุยแลกเปลี่ยนข้อมูล อาจจะเป็นข้อมูลเรื่องในครอบครัวการทำมาหากิน ดินฟ้าอากาศ การเมือง ป่าไม้ ลำน้ำที่ผ่านหมู่บ้าน เป็นต้น และส่วนใหญ่เป็นการพูดคุยที่ผ่านการทำกิจกรรมในสถานที่ต่างๆ อย่างเช่น ศาลาวัด งานบวช งานบุญ วงเหล้า วงกาแฟ วงส้มตำ การแข่งขันฟุตบอลระหว่างหมู่บ้าน ข้อมูลพวกนี้หากได้แลกเปลี่ยนและสะสมไว้จนถึงระดับหนึ่ง พอเห็นเป็นรูปเป็นร่วม คนในชุมชนก็วางแผนจัดการแก้ไขกันในที่สุด

ปกติพบว่าปัญหาที่แก้เป็นปัญหาของส่วนรวมทางด้านสังคม เช่น พนันโจรผู้ร้ายชุกชุม ป่าไม้ถูกทำลาย เป็นต้น ดังนั้น แผนชุมชนจึงแตกต่างจากแผนที่รัฐสั่งให้จัดทำ

เป้าหมายของการทำแผนชุมชน อยู่ที่การมีส่วนร่วมของประชาชนการทำให้สมาชิกที่มีหลากหลายในชุมชน “มีโอกาส” ได้มา “ร่วมคิด ร่วมค้นหา” ว่าจะทำอย่างไร จะพึ่งตนเองได้มากและพึ่งพาภายนอกเท่าที่จำเป็นซึ่งแต่ละชุมชนย่อมแตกต่างกันเพราะแต่ละแห่งก็มีของดีของเด่นหรือปัญหาอุปสรรคแตกต่างกันไป เช่น บางแห่งเคยมีป่าไม้มาก แต่ไม่มีคนดูแลจนป่าใกล้จะหมด ทำให้ชาวบ้านหาของป่าไม่ได้เหมือนเดิม หรือบางแห่งมีปัญหาลูกหลานติดยาเสพติดมาก เป็นต้น ดังนั้นคนในชุมชนต้องช่วยกันหาสาเหตุและหาทางแก้ไขกันเอง ทั้งนี้การทำแผนชุมชนพึ่งตนเอง จึงเป็นการให้ชุมชนเกิดการเรียนรู้ และแสวงหาแนวทางการพึ่งตนเองของชุมชนให้อยู่ในระยะยาวต่อไปอย่างมีความสุข “แผน” จึงเป็นแค่ผลของกระบวนการเรียนรู้ที่เกิดขึ้นเท่านั้น

กระบวนการการทำแผนชุมชน : เพื่อให้เกิดการพึ่งตนเองของชุมชนได้อย่างแท้จริง จึงจำเป็นต้องจริงจังกับกระบวนการต่อไปนี้

1. การแสวงหาข้อมูล
2. การกระตุ้นสำนึกร่วม
3. วางแผนว่าจะทำอย่างไร และอย่างไร

ดังนั้น แผนชุมชน จึงมีความสำคัญยิ่งต่อการบูรณาการร่วมกับแผนพัฒนาเทศบาล ด้วยเหตุผลตามนัยยะดังกล่าว จึงได้จัดทำโครงการทบทวนปรับปรุงถอดองค์ความรู้แผนชีวิตชุมชนขึ้นมา

**3. วัตถุประสงค์**

1. เพื่อนำประเด็นปัญหาที่เกิดจากความต้องการของชุมชนภายในท้องถิ่น บรรจุไว้ในแผนพัฒนาเทศบาลตำบลหัวไทร

2. เพื่อระดมความคิดเห็นอย่างหลากหลาย และสามารถนำแผนชีวิตชุมชนไปขอรับการสนับสนุนงบประมาณในโอกาสต่อไป

3. เพื่อให้ความสำคัญกับการจัดทำแผนชีวิตชุมชน และเห็นคุณค่าของกระบวนแนวความคิดที่เกิดจากชุมชนอย่างแท้จริง

4. เพื่อปรับปรุง ทบทวน จากแผนเดิมที่เคยทำไว้ซึ่งอาจมีความล่าสมัย ไม่ทันกับสถานการณ์ที่เปลี่ยนแปลงไป

**4. เป้าหมาย**

เป้าหมายของผู้เข้าร่วมประชุมประชาคมเมืองในการจัดทำแผน มีดังนี้

1. คณะกรรมการพัฒนาเทศบาลตำบลหัวไทร จำนวน 20 คน

2. หัวหน้าส่วนการงาน/เจ้าหน้าที่ ในองค์กร จำนวน 20 คน

3. คณะกรรมการชุมชน/อสม. / กลุ่มสตรี/ ชมรมผู้สูงอายุ/ กลุ่มองค์กรต่างๆ /

หน่วยงานราชการ/หน่วยงานรัฐวิสาหกิจ /หน่วยงาน ห้างร้านต่างๆ /

ประชาชนผู้สนใจทั่วไป ประมาณ 170 คน

**รวมประมาณ 210 คน**

**4. วิธีดำเนินการ**

4.1 ทำบันทึกเพื่อขออนุมัติจัดทำโครงการ

4.2 จัดทำหนังสือเชิญประชุม / เชิญวิทยากรบรรยาย/แจ้งให้ผู้เข้าร่วมประชุมรับทราบ

4.3 ดำเนินงานโครงการตามเป้าหมาย

4.4 สรุป/รายงานผลการดำเนินงาน จากประเด็นปัญหาข้อสรุปจากที่ได้จากกระบวนความคิดของชุมชน/แบ่งกลุ่มย่อย แยกแยะตามยุทธศาสตร์การพัฒนา

4.5 นำข้อสรุปจากประเด็น เพื่อพิจารณาจัดลำดับความสำคัญของปัญหา

4.6 นำแผนงาน/โครงการที่ผ่านการจัดลำดับความสำคัญ บูรณาการร่วมกับแผนพัฒนาเทศบาลต่อไป

**5. ระยะเวลาในการดำเนินการ**

ภายในปีงบประมาณ 2561 -2564

**6. หน่วยงานผู้รับผิดชอบโครงการ**

งานวิเคราะห์นโยบายและแผน ฝ่ายอำนวยการ สำนักปลัดเทศบาล เทศบาลตำบลหัวไทร

**7. งบประมาณ**

สำหรับงบประมาณค่าใช้จ่าย เบิกตั้งจ่ายปรากฏในแผนงานบริหารงานทั่วไป สำนักปลัดเทศบาล หมวดค่าตอบแทนใช้สอยและวัสดุ ค่าใช้สอยประเภทรายจ่ายที่เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ตั้งไว้ 10,000 บาท (หนึ่งหมื่นบาทถ้วน)

-ค่าใช้จ่าย : ในการดำเนินการ*(ทุกรายการสามารถเฉลี่ยจ่ายกันได้)* ดังนี้

-ค่าจ้างเหมาจัดทำเอกสาร พร้อมเข้ารูปเล่ม เป็นเงิน 6,500 บาท

-ค่าอาหารมื้อกลางวัน พร้อมอาหารว่าง เป็นเงิน 3,000 บาท

-ค่าใช้จ่ายอื่นๆ เป็นเงิน 500 บาท

**รวม 10,000 บาท**

**(หนึ่งหมื่นบาทถ้วน)**

**8. ผลที่คาดว่าจะได้รับ**

1. เทศบาลตำบลหัวไทร สามารถนำแผนงานโครงการที่เกิดจากความต้องของชุมชนภายในท้องถิ่นเพื่อบูรณาการไว้ในแผนพัฒนาสามปี เพื่อจัดทำงบประมาณรายจ่ายประจำปีต่อไป

2.เทศบาลตำบลหัวไทร สามารถบริหารการดำเนินงาน/แก้ไขปัญหา ภายใต้แผนงานโครงการตรงตามความต้องการของท้องถิ่นอย่างแท้จริง

3. ก่อให้เกิดการพัฒนา สร้างความเจริญก้าวหน้าให้กับท้องถิ่นในโอกาสต่อไป

4. สามารถนำแผนชีวิตชุมชนไป ศึกษา ค้นคว้า และอ้างอิง ในการทำรายงานของนักเรียน

5. เพื่อสนองตอบตามหนังสือสั่งการของกระทรวงมหาดไทย ซึ่งได้เน้นความสำคัญของการจัดทำแผนชีวิตชุมชน

6. เพื่อรวบรวม และจัดเก็บข้อมูลไว้เป็นพื้นฐาน ในการสรุปประเด็น/ปัญหา เพื่อนำไปจัดทำแผนพัฒนาเทศบาลในโอกาสต่อไป

**9. เป้าหมาย**

ในการจัดทำแผนชีวิตชุมชน มีเป้าหมายดำเนินการในการจัดพิมพ์เป็นรูปเล่ม ดังนี้

**1. จัดพิมพ์เอกสารฉบับร่าง**

-สำหรับแจกคณะทีมงานผู้จัดทำแผนชีวิตชุมชน จำนวน 100 เล่ม

-สำหรับแจกคณะกรรมการพัฒนาเทศบาล/ คณะกรรม-

สนับสนุนการจัดทำแผนพัฒนาเทศบาล จำนวน 30 เล่ม

-สำหรับแจกประธานชุมชน/กรรมการชุมชน จำนวน 30 เล่ม

รวม 160 เล่ม

**2. จัดพิมพ์เอกสารฉบับสมบูรณ์**

-สำหรับแจกคณะทีมงานจัดทำแผนชีวิตชุมชน จำนวน 50 เล่ม

-สำหรับแจกคณะกรรมการพัฒนาเทศบาล จำนวน 20 เล่ม

-สำหรับแจกคณะกรรมการสนับสนุนการจัดทำแผน จำนวน 20 เล่ม

-สำหรับแจกหน่วยงานราชการต่างๆ จำนวน 30 เล่ม

-สำหรับแจกประธานชุมชน/คณะกรรมการชุมชน จำนวน 50 เล่ม

-ชมรมผู้สูงอายุ/ชมรมแอโรบิก และอื่นๆ จำนวน 50 เล่ม

รวม จำนวน 220 เล่ม

**10. การติดตามและประเมินผล**

1. โดยสังเกตจากผู้เข้าร่วมประชุมในการจัดทำแผนชีวิตชุมชน

2. ออกแบบสอบถามเพื่อสำรวจความพึงพอใจของผู้เข้าร่วมประชุม

3. ประมวลผล โดยการศึกษา วิเคราะห์ สรุปรวบยอด จากการขับเคลื่อนภายใต้กิจกรรมด้านต่างๆ

ของคณะกรรมการจัดทำแผนชีวิตชุมชน

**1. ชื่อโครงการ : โครงการเวทีประชาคมท้องถิ่น เพื่อจัดทำแผนพัฒนาสามปี (พ.ศ. 2561-2564)**

**2. หลักการและเหตุผล**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2559 ให้คณะกรรมการพัฒนาท้องถิ่นจัดประชุมประชาคมท้องถิ่น เพื่อแจ้งแนวทางการการพัฒนาท้องถิ่น รับทราบปัญหา ความต้องการ ประเด็นการพัฒนา และประเด็นที่เกี่ยวข้อง ตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่ เพื่อนำมากำหนดแนวทางการจัดทำแผนพัฒนาสามปี (พ.ศ. 2561-2564) และให้นำข้อมูลพื้นฐานในการพัฒนาจากหน่วยงานต่างๆ และข้อมูลแผนชุมชนมาพิจารณาประกอบการจัดทำแผนพัฒนาสามปี

คำว่า **“ประชาคม”** หมายถึง การที่มีบุคคลตั้งแต่ 2 คนขึ้นไป มารวมตัวกันเพื่อระดมความคิดเห็น ตั้งประเด็นปัญหา กำหนดแนวคิดและทิศทางในการพัฒนาท้องถิ่น

การมีส่วนร่วมของประชาชนในการวางแผนพัฒนาท้องถิ่น โดย “ร่วมสร้างวัฒนธรรมใหม่ ร่วมคิด ร่วมวางแผนพัฒนาท้องถิ่น” การเสริมสร้างความเข้มแข็งของท้องถิ่น โดยการวางแผนพัฒนาท้องถิ่นแบบมีส่วนร่วม ต้องการที่จะเสนอหรือสร้างวัฒนธรรมในการวางแผนพัฒนาท้องถิ่น โดยมีโจทย์ว่าทำอย่างไรที่จะให้การดำเนินงานโครงการหรือกิจกรรมต่างๆ ของท้องถิ่นที่ได้ระบุไว้ในแผนพัฒนาท้องถิ่นเป็นที่ต้องการของทุกฝ่าย และสามารถเป็นไปอย่างมีประสิทธิภาพในบรรยากาศของการสมานฉันท์ด้วยจิตสำนึกร่วม และอุดมการณ์ร่วม ของกลุ่มคนในชุมชนหลากหลายกลุ่ม ที่จะพัฒนาชุมชนพื้นที่ท้องถิ่นโดยรวม ไม่ใช่การเอาชนะต่อรองเพื่อแก่งแย่งผลประโยชน์หรือการเอาชนะซึ่งกันและกันของกลุ่มคน หรือคนใดคนหนึ่งในชุมชน

การรวมตัวกันของกลุ่มองค์กรในชุมชนที่มีลักษณะเป็นภาคีทั้งภาคราชการ องค์กรพัฒนาเอกชน นักวิชาการ ปราชญ์ชาวบ้าน และกลุ่มต่างๆ ในเขตพื้นที่องค์กรปกครองส่วนท้องถิ่น เป็นสิ่งที่สำคัญอย่างยิ่งทุกๆ คน ทุกๆส่วนจะได้เข้ามาระดมความคิด ร่วมกันวางแผน ร่วมกันปฏิบัติ ร่วมกันติดตามผล และร่วมกันรับผิดประโยชน์จากการพัฒนา

ผู้บริหารท้องถิ่น สมาชิกสภาท้องถิ่น และพนักงานส่วนท้องถิ่น จะต้องเป็นมีวิสัยทัศน์ในการพัฒนา ถ้ารวบอำนาจในการพัฒนาเพียงฝ่ายเดียว ก็จะได้สามารถสร้างอนาคตของท้องถิ่นได้ และในทำนองเดียวกันก็ไม่สามารถสร้างความรู้สึกที่จะให้ทุกคน ทุกกลุ่มองค์กรเข้ามามีส่วนร่วมในการพัฒนาท้องถิ่นจะถูกคนในชุมชนมองว่าเป็นแหล่งผูกขาด หรือเป็นแหล่งแสวงหาผลประโยชน์ของคนในชุมชนเพียงไม่กี่กลุ่ม

เพราะฉะนั้นแล้ว วิธีคิดใหม่ วิธีทำใหม่ของผู้บริหารท้องถิ่น สมาชิกสภาท้องถิ่น และพนักงานส่วนท้องถิ่น ควรจะต้องสร้างกระบวนการมีส่วนร่วม ความรู้สึกร่วม เปิดเวทีเพื่อระดมความคิดเห็น เพื่อสร้างอนาคตร่วมกัน หรือจะเรียกว่า ***“วิสัยทัศน์ท้องถิ่น”*** ก็ได้ รวมทั้งร่วมกันคิดยุทธศาสตร์ คิดแผนงาน

โครงการและกิจกรรมในการพัฒนาร่วมกันของคนทุกกลุ่มทุกองค์กรในท้องถิ่น โดยเฉพาะการให้กลุ่มองค์กรในชุมชนได้เข้ามามีส่วนร่วม ในการวางแผนพัฒนาท้องถิ่น ซึ่งระเบียบ กฎหมาย ได้เปิดช่องทางให้อยู่แล้ว

ดังนั้น เพื่อให้การจัดทำแผนพัฒนาสามปี (พ.ศ.2560-2562) เป็นไปตามระเบียบว่าด้วยการจัดทำแผนฯ จึงได้จัดทำโครงการดังกล่าวขึ้นมา

**3. วัตถุประสงค์**

1. เพื่อนำประเด็นปัญหาที่เกิดจากความต้องการของชุมชนภายในท้องถิ่น บรรจุไว้ในแผนพัฒนาเทศบาลตำบลหัวไทร

2. เพื่อระดมความคิดเห็นอย่างหลากหลายและเป็นไปตามระเบียบว่าด้วยการจัดทำแผนฯ

3. เพื่อให้คณะกรรมการพัฒนาเทศบาลตำบลหัวไทร ผู้บริหารท้องถิ่น ได้มีโอกาสชี้แจงทำความเข้าใจเกี่ยวกับความสำคัญ และกระบวนการจัดทำแผนฯ

4. เพื่อระดมความคิดเห็นจากเวทีประชาคมท้องถิ่น นำแผนงาน/โครงการบรรจุเข้าแผนพัฒนาเทศบาลตำบลหัวไทร ต่อไป

5. และเพื่อจัดทำเวทีประชาคมด้านอื่นๆ ในการรับฟังข้อคิดเห็น ข้อเสนอแนะจากชุมชน เพื่อนำข้อมูลที่ได้จากการประชุมประชาคมท้องถิ่นไปสรุปเป็นประเด็นปัญหา แล้วนำไปบรรจุไว้ในแผนฯต่อไป

**4. เป้าหมาย/ผลผลิต**

เป้าหมายของผู้เข้าร่วมประชุมประชาคมเมืองในการจัดทำแผน มีดังนี้

1. คณะกรรมการพัฒนาเทศบาลตำบลหัวไทร จำนวน 17 คน

2. หัวหน้าส่วนการงานในองค์กร จำนวน 10 คน

3. คณะกรรมการชุมชน/อสม. / กลุ่มสตรี/ ชมรมผู้สูงอายุ/ กลุ่มองค์กรต่างๆ /

หน่วยงานราชการ/หน่วยงานรัฐวิสาหกิจ /หน่วยงาน ห้างร้านต่างๆ /

ประชาชนผู้สนใจทั่วไปประมาณ 300-500 คน

**5. พื้นที่ดำเนินการ**

เทศบาลตำบลหัวไทร อำเภอหัวไทร จังหวัดนครศรีธรรมราช

**6. วิธีดำเนินการ**

4.1 ทำบันทึกเพื่อขออนุมัติจัดทำโครงการ

4.2 จัดทำหนังสือเชิญประชุมประชาคมเมือง แจ้งให้ผู้เข้าร่วมประชุมรับทราบ

4.3 ดำเนินงานโครงการตามเป้าหมาย

4.4 สรุป/รายงานผลการดำเนินงาน จากประเด็นปัญหาข้อสรุปจากที่ประชุมประชาคมเมือง

4.5 นำข้อสรุปจากประเด็นพิจารณาจัดลำดับความสำคัญของปัญหาเพื่อบรรจุเข้าแผนฯ

4.6 นำแผนงานโครงการที่ผ่านการจัดลำดับความสำคัญ จัดทำงบประมาณรายจ่ายประจำปีเพื่อดำเนินการตามแผนงานโครงการให้เป็นรูปธรรม เพื่อสนองตอบตามความต้องการของชุมชนภายในท้องถิ่นต่อไป

**7. ระยะเวลาในการดำเนินการ**

4 ปี (ปีงบประมาณ 2561-2564)

**8. งบประมาณ**

สำหรับงบประมาณค่าใช้จ่าย เบิกตั้งจ่ายปรากฏในแผนงานบริหารงานทั่วไป สำนักปลัดเทศบาล หมวดค่าตอบแทนใช้สอยและวัสดุ ค่าใช้สอยประเภทรายจ่ายเกี่ยวกับการรับรองและพิธีการ

-ค่าใช้จ่าย : ในการดำเนินการ (ทุกรายการสามารถเฉลี่ยจ่ายกันได้) ดังนี้

-ค่าอาหารมื้อกลางวัน พร้อมอาหารว่าง จำนวน 10,000 บาท

-ค่าใช้จ่ายอื่นๆ จำนวน 5,000 บาท

**รวม จำนวน 15,000 บาท**

**(หนึ่งหมื่นห้าพันบาทถ้วน)**

**9. ผู้รับผิดชอบ**

งานนโยบายและแผน ฝ่ายอำนวยการ สำนักปลัดเทศบาล เทศบาลตำบลหัวไทร

**10. ตัวชี้วัด/ผลลัพท์**

10.1 เทศบาลตำบลหัวไทร สามารถนำแผนงานโครงการที่เกิดจากความต้องของชุมชนภายในท้องถิ่นบรรจุไว้ในแผนพัฒนาสามปี เพื่อจัดทำงบประมาณรายจ่ายประจำปีต่อไป

10.2 เทศบาลตำบลหัวไทร สามารถบริหารการดำเนินงาน/แก้ไขปัญหา ภายใต้แผนงานโครงการตรงตามความต้องการของท้องถิ่นอย่างแท้จริง

10.3 ก่อให้เกิดการพัฒนา สร้างความเจริญก้าวหน้าให้กับท้องถิ่นในโอกาสต่อไป

**3.3.2 ดำเนินการให้ประชาชนมีส่วนร่วมในการจัดหาพัสดุ**

**1. ชื่อโครงการ : มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง**

**2. หลักการและเหตุผล/ที่มาของโครงการ**

ตามที่เทศบาลตำบลหัวไทร ได้ดำเนินการตามข้อบัญญัติงบประมาณรายจ่ายประจำปีในด้านการจัดซื้อจัดจ้างขององค์กรปกครองส่วนท้องถิ่นในรอบปีงบประมาณ และส่งเสริมให้ภาคประชาชน (ประชาคม) ให้มีส่วนร่วมอย่างแข็งขันกับมาตรการการป้องกันการทุจริตในเทศบาลตำบลหัวไร

**3. วัตถุประสงค์**

เพื่อเป็นกลไกภาคประชาชน (โดยวิธีผ่านการประชาคม) ในการมีส่วนร่วมกับเทศบาลตำบลหัวไทร อย่างแข็งขันสำหรับการทำงานของเทศบาลตำบลหัวไทร ได้มีกฎหมาย ระเบียบ ข้อบังคับ กำหนดให้ภาคประชาชนและส่งเสริมกลไกภาคประชาชน (โดยวิธีผ่านการประชาคม) ให้มีส่วนร่วมอย่างแข็งขัน กับมาตรการการป้องกันการทุจริตในเทศบาลตำบล นั่นคือได้ทำหน้าที่อย่างถูกต้อง

**4. เป้าหมาย**

ตัวแทนประชาคมหมู่บ้านทั้ง 7 ชุมชนในเขตเทศบาลตำบลหัวไทร

**5. พื้นที่ดำเนินการ**

เทศบาลตำบลหัวไทร

**6. วิธีการดำเนินการ**

6.1 ส่งเสริมกลไกภาคประชาชน (โดยผ่านการประชาคม) ให้มีส่วนร่วมกับเทศบาลตำบลหัวไทรอย่างแข็งขันสำหรับการทำงานของเทศบาลตำบลหัวไทรได้มีกฎหมายระเบียบ ข้อบังคับ กำหนดให้ภาคประชาสังคม (ตัวแทนประชาคม) ต้องไปมีส่วนเกี่ยวข้องกับเทศบาลตำบลหัวไทร ในหลายๆ ส่วน เช่น ให้ตัวแทนประชาคมมีส่วนร่วมเป็นกรรมการตามระเบียบฯ ว่าด้วยการพัสดุ เช่น เป็นกรรมการเปิดซองสอบราคาเป็นกรรมการพิจารณาผลการประกวดราคาเป็นคณะกรรมการตรวจรับพัสดุเป็นกรรมการตรวจการจ้าง ฯลฯ

6.2 มีการฝึกอบรมตัวแทนประชาคมให้มีความรู้ความเข้าใจเรื่องระเบียบฯว่าด้วยการพัสดุ เพื่อเรียนรู้ทำความเข้าใจระเบียบต่างๆ จะได้ปฏิบัติได้อย่างถูกต้อง

**7. ระยะเวลาการดำเนินการ**

ดำเนินการทุกปีงบประมาณ

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดและส่วนการคลัง เทศบาลตำบลหัวไทร

**10. ตัวชี้วัด/ผลลัพธ์**

10.1 ภาคประชาชนมีส่วนร่วมในการดำเนินงานและตรวจสอบการดำเนินงานของเทศบาลตำบล หัวไทร

10.2 ภาคประชาชนทราบและตระหนักถึงสิทธิ หน้าที่และบทบาทในการมีส่วนร่วมและตรวจสอบการดำเนินงานของหน่วยงานท้องถิ่นของตนเอง

* + 1. **ดำเนินการให้ประชาชนมีส่วนร่วมตรวจสอบ และประเมินผลการปฏิบัติราชการ**

**1. ชื่อโครงการ : มาตรการตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดีของเทศบาลตำบลหัวไทร**

**2. หลักการและเหตุผล/ที่มาของโครงการ**

ตามแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และหมวด 7 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

1. การบริหารราชการเพื่อให้เกิดผลสัมฤทธิ์ต่อภารกิจของรัฐ

2. การบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ

3. การปรับปรุงภารกิจขององค์กรปกครองส่วนท้องถิ่น

4. การประเมินผลการปฏิบัติราชการ

ดังนั้น เพื่อเพิ่มประสิทธิภาพในการบริหารงานขององค์การบริหารส่วนตำบลxxxให้เกิดความโปร่งใส ตรวจสอบได้ เสริมสร้างบทบาทของประชาชน เข้ามามีส่วนร่วมกับประชาชน/ตำบล/ชุมชน/หมู่บ้าน และเพื่อให้สอดคล้องกับแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และหมวด 7 แห่งพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

**3. วัตถุประสงค์**

3..1 เพื่อเพิ่มประสิทธิภาพในการบริหารงานองค์การบริหารส่วนตำบล ให้เกิดความโปร่งใส ตรวจสอบได้ เสริมสร้างบทบาทของประชาชน2. เพื่อเปิดโอกาสให้ประชาชนเข้ามามีส่วนร่วมและแสดงความคิดเห็นในการบริหารงานขององค์การบริหารส่วนตำบลหัวไทร

**4. เป้าหมาย**

ผู้แทนชุมชน ผู้แทนสภาท้องถิ่น ผู้ทรงคุณวุฒิ ผู้แทนพนักงานส่วนตำบล

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการโครงการ**

* 1. จัดทำคำสั่งแต่งตั้งคณะกรรมการ
  2. ประเมินผลการปฏิบัติราชการ ในเทศบาลตำบลหัวไทร ตามหลักเกณฑ์และวิธีการบริหารกิจการบ้านเมืองที่ดี
  3. รายงานผลการพิจารณาให้ผู้บริหารทราบ ตามหลักเกณฑ์ฯ กำหนด

**7. ระยะเวลาดำเนินการ**

4 ปี (ปีงบประมาณ 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักงานปลัด เทศบาลตำบลหัวไทร

**10. ตัวชี้วัด/ผลลัพธ์**

เป็นการเปิดโอกาสให้ประชาชนได้เข้ามาร่วมในการตัดสินใจในการบริหารงานของเทศบาลตำบลหัวไทร หรือโครงการที่มีผลกระทบต่อความเป็นอยู่ของประชาชนทำให้เทศบาลตำบลหัวไทรมีความโปร่งใส ตรวจสอบได้

**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

**4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด**

**4.1.1 มีการจัดทำและรายงานการจัดทำระบบควบคุมภายในให้ผู้กำกับดูแล**

**๑. ชื่อกิจกรรม** กิจกรรมการจัดทำและรายงานการจัดทำระบบควบคุมภายใน

**๒. หลักการและเหตุผล**

คณะกรรมการตรวจเงินแผ่นดินได้ประกาศใช้ระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 มีผลใช้บังคับตั้งแต่วันที่ 22 ตุลาคม 2544 เป็นต้นมา อันมีผลทำให้หน่วยรับตรวจต้องจัดวางระบบการควบคุมภายใน โดยใช้มาตรฐานการควบคุมภายในตามระเบียบดังกล่าว ข้อ 5 เพื่อเป็นการสร้างความมั่นใจว่าการบริหารและการปฏิบัติงานของหน่วยงานจะบรรลุวัตถุประสงค์อย่างมีประสิทธิภาพและประสิทธิผล รวมถึงการดูแลทรัพย์สิน การป้องกัน หรือลดความผิดพลาด ความเสียหาย การรั่วไหล การสิ้นเปลือง หรือการทุจริตในหน่วยงาน และภายหลังการจัดวางระบบการควบคุมภายในแล้วเสร็จ ก็จะต้องรายงานประจำปีเกี่ยวกับการควบคุมภายในต่อคณะกรรมการตรวจเงินแผ่นดิน ผู้กำกับดูแล และคณะกรรมการตรวจสอบเกี่ยวกับการควบคุมภายใน โดยรายงานปีละ 1 ครั้ง ภายในเก้าสิบวันนับจากวัน สิ้นปีงบประมาณหรือปีปฏิทินแล้วแต่กรณี ซึ่งเป็นการปฏิบัติตามระเบียบฯ ข้อ 6

เทศบาลตำบลหัวไทร พิจารณาแล้วเห็นว่าเพื่อให้องค์กรมีแนวทางในการกำหนดระบบการควบคุมภายใน ให้เป็นไปอย่างมีประสิทธิภาพ และเหมาะสมกับการปฏิบัติงานในหน่วยงาน จึงได้กำหนดกิจกรรมการจัดทำและรายงานการจัดทำระบบควบคุมภายในของเทศบาลตำบลหัวไทร ขึ้น

**๓. วัตถุประสงค์**

๑. เพื่อให้การดำเนินงานขององค์กรบรรลุวัตถุประสงค์ที่วางไว้ และเกิดประสิทธิภาพและประสิทธิผล

๒. เพื่อให้การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

๓. เพื่อให้การปฏิบัติและรายงานทางการเงินถูกต้อง ครบถ้วนเชื่อถือได้และทันเวลาสามารถนำไปใช้ในการตัดสินใจของผู้บริหาร

๔.เพื่อให้มีการปฏิบัติงานเป็นไปอย่างมีระบบและอยู่ในกรอบของกฎหมายระเบียบข้อบังคับหรือมติคณะรัฐมนตรีที่เกี่ยวข้องกับการดำเนินงาน

๕. เพื่อเป็นเครื่องมือช่วยผู้บริหารในการกำกับดูแลการปฏิบัติงานได้

**๔. พื้นที่ดำเนินการ**

เทศบาลตำบลหัวไทร ตำบลหัวไทร อำเภอหัวไทร นครศรีธรรมราช

**๕. วิธีดำเนินการ**

๕.๑ แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. ๒๕๔๔ ข้อ ๖

๕.๒ ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาเทศบาลตำบลหัวไทร เป็นไปอย่างมีประสิทธิภาพและประสิทธิผล

๕.๓ มีการรวบรวมผลการติดตามและประเมินผลควบคุมภายในให้คณะทำงานฯ เพื่อสรุปข้อมูลเพื่อรายงานให้ผู้กำกับดูแล สำนักงานตรวจเงินแผ่นดิน

๕.๔ รายงานผลการปฏิบัติงาน ความคิดเห็นและอุปสรรคต่าง ๆให้นายกเทศมนตรีและผู้บริหารทราบ

**๖. ระยะเวลาดำเนินการ**

4 ปี (ปีงบประมาณ พ.ศ. ๒๕61 – ๒๕๖4

**๗. งบประมาณดำเนินการ**

ไม่ใช้งบประมาณในการดำเนินการ

**๘. ผู้รับผิดชอบ**

หน่วยตรวจสอบภายใน เทศบาลตำบลหัวไทร

**๙. ตัวชี้วัด/ผลลัพธ์**

9.1 การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

9.2 การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

9.3 มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนำไปใช้ในการตัดสินใจ

9.4 การปฏิบัติในหน่วยงานเป็นไปอย่างมีระบบและอยู่ในกรอบของกฎหมาย ระเบียบ ข้อบังคับที่วางไว้

9.5 เป็นเครื่องมือช่วยผู้บริหารในการกำกับดูแลการปฏิบัติงานได้อย่างดียิ่ง

**4.1.2 มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการติดตามการปฏิบัติตามแผนการปรับปรุงควบคุมภายในให้ผู้กำกับดูแล**

**๑. ชื่อกิจกรรม :** กิจกรรมติดตามประเมินผลการควบคุมภายใน

**๒. หลักการและเหตุผล**

ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐ หรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้การปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐได้มีการควบคุมภายในตามที่กระทรวงการคลังประกาศให้ใช้เป็นเรื่องๆไปซึ่งอาจอยู่ ในรูปของกฎหมายระเบียบระบบบัญชีหนังสือสั่งการและหนังสือตอบข้อหารือต่างๆโดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ซึ่งไม่ครอบคลุมถึงการจัดการด้านอื่นๆนอกเหนือจากด้านการเงินและบัญชีในหน่วยงานจึงไม่สามารถสะท้อนภาพถึงผลการดำเนินงานในภาพรวมของหน่วยงานได้ระบบการควบคุมภายในที่ดีควรเป็นระบบการควบคุมที่ครอบคลุมงานทุกด้าน และสามารถสะท้อนภาพให้เห็นเป็นองค์รวมของหน่วยงานนั้นๆว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงานอาจเป็นช่องทางรั่วไหลทำให้เกิดความเสียหายในหน่วยงาน และการดำเนินงานไม่สัมฤทธิ์ผลทั้งนี้สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสมการมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียวการควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้นและพัฒนาให้ระบบการควบคุมภายในดังกล่าวทันสมัยอยู่เสมอ

เทศบาลตำบลหัวไทร พิจารณาแล้วเห็นว่าเพื่อให้องค์กรมีแนวทางในการกำหนดระบบการควบคุมภายใน ให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน จึงได้กำหนดกิจกรรมการติดตามประเมินผลการควบคุมภายในของเทศบาลตำบลหัวไทร ขึ้น

**๓. วัตถุประสงค์**

๓.๑ เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆที่อาจมีขึ้นใน

๓.๒ เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงานและบุคคลภายนอกที่เกี่ยวข้อง

๓.๓ เพื่อให้บุคลากรมีการปฏิบัติตามนโยบายกฎหมายเงื่อนไขสัญญาข้อตกลงระเบียบข้อบังคับต่างๆของหน่วยงานอย่างถูกต้องและครบถ้วน

**๔. เป้าหมาย**

เพื่อให้การควบคุมภายในขององค์การบริหารส่วนตำบลไสหมาก เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดการของหน่วยงานบรรลุตามวัตถุประสงค์

**๕. วิธีดำเนินการ**

๕.๑ แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. ๒๕๔๔ ข้อ ๖

๕.๒ ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาองค์การบริหารส่วนตำบลไสหมาก เป็นไปอย่างมีประสิทธิภาพและประสิทธิผล

๕.๓ มีการรวบรวมผลการติดตามและประเมินผลควบคุมภายในให้คณะทำงานฯ เพื่อสรุปข้อมูลเพื่อรายงานให้ผู้กำกับดูแล สำนักงานตรวจเงินแผ่นดิน

๕.๔ รายงานผลการปฏิบัติงาน ความคิดเห็นและอุปสรรคต่าง ๆให้นายกองค์การบริหารส่วนตำบลและผู้บริหารทราบ

**๖. ระยะเวลาดำเนินการ**

4 ปี (ปีงบประมาณ 2561-2564)

**๗. หน่วยงานรับผิดชอบ**

สำนักงานปลัด / กองคลัง / กองช่าง เทศบาลตำบลหัวไทร

**๘. งบประมาณดำเนินการ**

ไม่ใช้งบประมาณ

**๙. ประโยชน์ที่คาดว่าจะได้รับ**

๑. การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

๒. การใช้ทรัพยากรเป็นไปอย่างมีประสิทธิภาพประหยัดและคุ้มค่า

๓. มีข้อมูลและรายงานทางการเงินที่ถูกต้องครบถ้วนและเชื่อถือได้สามารถนำไปใช้ในการตัดสินใจ

๔. การปฏิบัติในหน่วยงานเป็นไปอย่างมีระบบและอยู่ในกรอบของกฎหมายระเบียบข้อบังคับที่วางไว้

๕. เป็นเครื่องมือช่วยผู้บริหารในการกำกับดูแลการปฏิบัติงานดีอย่างดียิ่ง

**๑๐. ตัวชี้วัด/ผลลัพธ์**

๑๐.๑ มีรายงานการประเมินผลการควบคุมภายในตามมาตรฐานข้อ 6 ที่เสร็จตามกำหนดเวลา

๑๐.๒ กิจกรรมการควบคุมภายในร้อยละ 80 ได้ดำเนินการแก้ไข

๑๐.๓ ร้อยละของหน่วยงานรายงานการประเมินผลการควบคุมภายในครบทุกงาน

๑๐.๔ มีการจัดการความรู้ที่เกี่ยวข้องกับการควบคุมภายใน

๑๐.๕ ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน (ร้อยละ 80 ในระดับมาก)

**4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้**

**4.2.1 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคล เกี่ยวกับการบรรจุ แต่งตั้ง โอน ย้ายข้าราชการ พนักงาน ลูกจ้าง**

**1. ชื่อโครงการ : มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย**

**2. หลักการและเหตุผล/ที่มาของโครงการ**

การบริหารงานบุคคลเป็นกระบวนการเกี่ยวกับบุคคลถือว่าเป็นสิ่งสำคัญหรือเป็นหัวใจขององค์กรจึงมักจะกำหนดหน้าที่ของงานเป็นเรื่องๆ การวางนโยบาย การวางแผน การวางระเบียบและข้อบังคับที่ปฏิบัติงานในองค์กรหรือหน่วยงาน เพื่อให้มีประสิทธิภาพและเพื่อให้การปฏิบัติงานบรรลุตามวัตถุประสงค์

เทศบาลตำบลหัวไทรได้กำหนดมาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคล โดยพิจารณาจากประเด็นการบริหารงานบุคคลโดยยึดมั่นในหลักคุณธรรมในเรื่องการบรรจุ แต่งตั้ง การโอน ย้าย การเลื่อนระดับ และการเลื่อนขั้นเงินเดือน โดยถือปฏิบัติตามกฎหมาย ระเบียบ หนังสือสั่งการโดยเคร่งครัด เพื่อให้การบริหารงานบุคคลของเทศบาลตำบลหัวไทรเป็นไปอย่างโปร่งใส และสามารถตรวจสอบได้

**3. วัตถุประสงค์**

3.1 เพื่อให้ประชาชนมีส่วนร่วม การตรวจสอบ กำกับ ดูแลการบริหารงานบุคคลให้เป็นไปด้วยความโปร่งใสและเป็นธรรม

3.2 เพื่อให้เป็นแนวทางในการตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้งการโอน ย้าย

**4. เป้าหมาย/ผลผลิต**

พนักงานเทศบาล พนักงานครูเทศบาล พนักงานจ้าง ที่มีการดำเนินการด้านการบริหารงานบุคคล

**5. พื้นที่ดำเนินการ**

เทศบาลตำบลหัวไทร อำเภอหัวไทร จังหวัดนครศรีธรรมราช

**6. วิธีการดำเนินการ**

**ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคลในการบรรจุแต่งตั้งเทศบาลตำบลหัวไทร ได้ดำเนินการตามกฎหมาย ระเบียบ ข้อบังคับที่เกี่ยวข้องอย่างเคร่งครัด

- การสรรหาการบรรจุแต่งตั้งได้มีการประชาสัมพันธ์ไปยังหน่วยงานอื่น และ ก.ท.จ.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน

- มีการประชาสัมพันธ์ลงในเว็บไซต์ของเทศบาลตำบลหัวไทร

- มีการติดประกาศประชาสัมพันธ์ที่บอร์ดประชาสัมพันธ์ของเทศบาลตำบลหัวไทร

- ในการบรรจุแต่งตั้งได้มีการแต่งตั้งคณะกรรมการจากหน่วยงานอื่นเป็นกรรมการ รวมถึงมีการแต่งตั้งประชาชนเพื่อตรวจสอบขั้นตอนการดำเนินการในการบรรจุแต่งตั้ง

- การบรรจุแต่งตั้งจะต้องได้รับการตรวจสอบคุณสมบัติและความเห็นชอบจากคณะกรรมการพนักงานเทศบาล (ก.ท.จ.จังหวัด) ก่อน

- ในการออกคำสั่งการบรรจุแต่งตั้ง เทศบาลตำบลหัวไทรจะออกคำสั่งแต่งตั้งได้ต้องไม่ก่อนวันที่เทศบาลตำบลหัวไทร รับมติ คณะกรรมการพนักงานเทศบาล (ก.ท.จ.จังหวัด)

**การเลื่อนระดับ/เลื่อนตำแหน่ง**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลการบริหารงานบุคคลในการเลื่อนระดับ/การเลื่อนตำแหน่ง เทศบาลตำบลหัวไทร ได้ดำเนินการตามกฎหมาย ระเบียบ หนังสือสั่งการข้อบังคับที่เกี่ยวข้อง อย่างเคร่งครัด

- มีการแจ้งผู้ที่มีคุณสมบัติทราบโดยการบันทึกข้อความแจ้งผู้มีคุณสมบัติที่จะเลื่อนระดับ/เลื่อนตำแหน่ง

- มีการประชาสัมพันธ์ไปยังหน่วยงานอื่น และ ก.ท.จ.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน และมีการประชาสัมพันธ์ลงในเว็บไซต์ของเทศบาลตำบลหัวไทร

- มีขั้นตอนการตรวจสอบคุณสมบัติผู้ขอรับการประเมินเพื่อเลื่อนระดับ/เลื่อนตำแหน่ง

- มีการแต่งตั้งคณะกรรมการจากหน่วยงานอื่นเข้าร่วมเป็นกรรมการประเมินผลงานการเลื่อนระดับ/การเลื่อนตำแหน่งเพื่อความโปร่งใส

- มีการออกคำสั่งแต่งตั้งคณะกรรมการในการดำเนินการอย่างชัดเจน

- ผู้ขอรับการประเมินสามารถซักถามข้อสงสัยหรือโต้แย้งผลการประเมิน หรือตรวจสอบการดำเนินการที่ตนเองเห็นว่าไม่เป็นธรรมได้

- การเลื่อนระดับ/การเลื่อนตำแหน่ง จะต้องได้รับการตรวจสอบคุณสมบัติและความเห็นชอบจากคณะกรรมการพนักงานเทศบาล (ก.ท.จ.จังหวัด) ก่อน

- ในการออกคำสั่งการเลื่อนระดับ/การเลื่อนตำแหน่ง เทศบาลตำบลหัวไทร จะออกคำสั่งแต่งตั้งได้ต้องไม่ก่อนวันที่เทศบาลตำบลหัวไทร รับมติคณะคณะกรรมการพนักงานเทศบาลจังหวัด (ก.ท.จ.จังหวัด)

**การเลื่อนขั้นเงินเดือน**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคล ในการที่เทศบาลตำบลหัวไทรได้ดำเนินการเลื่อนขั้นเงินเดือนตามกฎหมาย ระเบียบ หนังสือสั่งการ ข้อบังคับที่เกี่ยวข้อง อย่างเคร่งครัด

- มีการจัดทำประกาศหลักเกณฑ์หรือแนวทางนากรปฏิบัติงาน และประกาศเผยแพร่หลักเกณฑ์ให้บุคลากรทราบ

- มีการแต่งตั้งคณะกรรมการกลั่นกรองการประเมินผลการปฏิบัติงานและคณะกรรมการพิจารณาการเลื่อนขั้นเงินเดือน เพื่อพิจารณาการเลื่อนขั้นเงินเดือนให้เป็นไปอย่างยุติธรรม

- มีการประชุมคณะกรรมการกลั่นกรองการประเมินผลการปฏิบัติงาน และคณะกรรมการพิจารณาการเลื่อนขั้นเงินเดือน มีการนำข้อมูลมาใช้ประกอบการตัดสินใจ เพื่อประกอบการพิจารณาความดีความชอบ เช่น ข้อมูลประสิทธิภาพและประสิทธิผลของการปฏิบัติงาน ความสามารถและความอุตสาหะ การรักษาวินัย การปฏิบัติตนเหมาะสม และข้อมูลการลา เป็นต้น

- มีการแจ้งผลการประเมินให้พนักงานทราบ พร้อมเปิดโอกาสให้ซักถาม ตอบข้อสงสัย และโต้แย้งผลการประเมินที่ไม่เป็นธรรม

- นายกเทศมนตรีตำบลหัวไทร ออกคำสั่งการเลื่อนขั้นเงินเดือนตามมติคณะกรรมการพิจารณาการเลื่อนขั้นเงินเดือน และมีการติดประกาศผลการเลื่อนขั้นเงินเดือนให้พนักงานทราบโดยทั่วกัน

**7. ระยะเวลาการดำเนินการ**

4 ปี (ปีงบประมาณ พ.ศ. 2561 – พ.ศ. 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ฝ่ายบริหารงานบุคคล สำนักงานปลัดเทศบาลตำบลหัวไทร

10. **ตัวชี้วัด**

10.1 กำหนดเป็นระดับขั้นของความสำเร็จ แบ่งเกณฑ์การให้คะแนนเป็น 5 ระดับ โดยพิจารณาจากความก้าวหน้าของขั้นตอนการดำเนินงานตามเป้าหมายของแต่ละระดับ

11. **ผลลัพธ์**

11.1 ประชาชนมีส่วนร่วมในการตรวจสอบ กำกับ ดูแลการบริหารงานบุคคลเกี่ยวกับการบรรจุ การโอน ย้าย ของเทศบาลตำบลหัวไทร และมีแนวทางในการปฏิบัติงานอย่างชัดเจน พร้อมทั้งเปิดเผยและสามารถอธิบายผลที่เกิดขึ้นดังกล่าวได้

**4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ**

**1. ชื่อโครงการ : กิจกรรมการรายงานผลการใช้จ่ายเงินให้ประชาชนได้รับทราบ**

**2. หลักการและเหตุผล/ที่มาของโครงการ**

การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรี วิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฎหมาย ข้อเท็จจริง ไม่มีข้อผิดพลาดบริการด้วยความเสมอภาคกัน ไม่เลือกปฏิบัติเสริมสร้างความโปร่งใสในการปฏิบัติงาน การบริหารการเงินการคลังเกิดความโปร่งใสไม่เกิดการทุจริตคอร์รัปชั่นมีการทำงานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่อง มีกระบวนการทางการคลังที่เปิดเผยข้อมูลอื่นต่อประชาชน

**3. วัตถุประสงค์**

3.1 เพื่อให้เกิดความโปร่งใสสามารถตรวจสอบได้

3.2 การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

3.3 ปฏิบัติงานถูกต้องตามระเบียบที่เกี่ยวข้อง

3.4 ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนสามารถตรวจสอบความถูกต้องได้

**4. เป้าหมาย/ผลผลิต**

ประชาชนในเขตเทศบาลตำบลหัวไทร

**5. พื้นที่ดำเนินการ**

เทศบาลตำบลหัวไทร อำเภอหัวไทร จังหวัดนครศรีธรรมราช

**6. วิธีดำเนินการ**

จัดทำงบแสดงฐานะการเงินและงบอื่นๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม โดยเปิดเผยเพื่อให้ประชาชนทราบ ณ สำนักงานเทศบาลตำบลหัวไทร ภายในเก้าสิบวันนับแต่วันสิ้นปี และจัดทำรายงานแสดงผลการดำเนินงานตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบทุกสามเดือน

**7. ระยะเวลาดำเนินการ**

ตลอดปีงบประมาณ 2561 -2564 และดำเนินการอย่างต่อเนื่อง

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลังเทศบาลตำบลหัวไทร

**10.ตัวชี้วัด/ผลลัพธ์**

10.1 มีการพัฒนาการบริหารด้านการเงินการคลังและงบประมาณอย่างมีประสิทธิภาพ

10.2 มีการเบิกจ่ายถูกต้อง รวดเร็ว เกิดความประหยัด

10.3 มีการเสริมสร้างการมีส่วนร่วมของประชาชนในพื้นที่หรือผู้รับบริการ

**4.2.3 ส่งเสริมให้ประชาชนมีส่วนร่วมตรวจสอบ กำกับ ดูแลการจัดหาพัสดุ**

**1. ชื่อโครงการ : กิจกรรมการจัดหาคณะกรรมการจัดซื้อจัดจ้างจากตัวแทนชุมชน**

**2. หลักการและเหตุผล/ที่มาของโครงการ**

เทศบาลตำบลหัวไทร เห็นถึงประโยชน์จากแนวคิดการบริหารราชการแบบมีส่วนร่วมตามเจตนารมณ์ของรัฐธรรมนูญ พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 พระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และแผนยุทธศาสตร์การพัฒนาระบบราชการไทย (พ.ศ. 2556 – 2561) เทศบาลตำบลหัวไทร จึงได้ดำเนินการส่งเสริมการมีส่วนร่วมของประชาชน โดยการกำหนดให้มีการจัดหาคณะกรรมการจัดซื้อจัดจ้างจากตัวแทนชุมชน เพื่อให้ประชาชนเข้ามามีส่วนร่วมโดยผ่านช่องทางหรือกลไกในการร่วมเป็นคณะกรรมการในการตรวจสอบการจัดซื้อจัดจ้างขององค์การบริหารส่วนตำบลทุกขั้นตอน ซึ่งหมายความรวมถึงประชาชนสามารถมีโอกาสในการได้รับข้อมูลข่าวสารและแสดงความคิดเห็น ได้เรียนรู้การบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง ส่วนองค์การบริหารส่วนตำบลสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู่การบริหารราชการที่เปิดเผย โปร่งใส เน้นการมีส่วนร่วมของประชาชน และพัฒนาระบบราชการเพื่อตอบสนองความต้องการและเพื่อประโยชน์ของประชาชนเป็นสำคัญ

**3. วัตถุประสงค์**

3.1 เพื่อสนับสนุนให้ตัวแทนภาคประชาชนมีส่วนร่วมในการตรวจสอบการจัดซื้อจัดจ้าง ของเทศบาลตำบลหัวไทร

3.2 เพื่อป้องกันการทุจริตในด้านที่เกี่ยวข้องกับงบประมาณของเทศบาลตำบลหัวไทร ให้เกิดการพัฒนาได้อย่างคุ้มค่า

**4. เป้าหมาย**

ตัวแทนชุมชนในพื้นที่เทศบาลตำบลหัวไทร

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

6.1 คัดเลือกตัวแทนชุมชนจากการประชุมประชาคม เพื่อเลือกตัวแทนชุมชนเข้าร่วมเป็นคณะกรรมการจัดซื้อจัดจ้าง ได้แก่ กรรมการตรวจการจ้าง

6.2 จัดทำคำสั่งแต่งตั้งคณะกรรมการจัดซื้อจัดจ้าง ซึ่งตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม พ.ศ. 2553 มิได้กำหนดให้มีการแต่งตั้งให้มีผู้แทนชุมชนเข้าร่วมเป็นกรรมการ แต่เทศบาลตำบลหัวไทรให้ความสำคัญในการมีตัวแทนชุมชนเข้าร่วมตรวจสอบเพื่อให้การดำเนินงานเป็นไปอย่างซื่อตรง โปร่งใส โดยตัวแทนชุมชนไม่ต้องร่วมรับผิดหากเกิดความเสียหาย

6.3 จัดประชุมให้ความรู้ความเข้าใจแก่คณะกรรมการ เมื่อมีการจัดซื้อจัดจ้างทุกครั้ง เพื่อให้เจ้าหน้าที่และตัวแทนชุมชนมีความเข้าใจในบทบาทหน้าที่ และทราบกระบวนการจัดซื้อจัดจ้างและตรวจการจ้างอย่างละเอียดและถูกต้อง

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานพัสดุ กองคลัง เทศบาลตำบลหัวไทร

**10. ตัวชี้วัด/ผลลัพธ์**

การจัดซื้อจัดจ้างของเทศบาลตำบลหัวไทร มีความโปร่งใส โดยมีตัวแทนประชาชนร่วมตรวจสอบและไม่เกิดปัญหาการทุจริตคอร์รัปชั่น

**4.3 การส่งเสริมบทบาทการตรวจสอบของสภาท้องถิ่น**

**4.3.1 ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้**

**1. ชื่อโครงการ : กิจกรรมการส่งเสริมและพัฒนาศักยภาพสมาชิกสภาท้องถิ่น**

**2. หลักการและเหตุผล/ที่มาของโครงการ**

องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะรับภารกิจและการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่เทศบาลตำบลหัวไทร ได้ดำเนินการ เพื่อให้สมาชิกสภาท้องถิ่นมีความรู้และทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่างๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล

ดังนั้น เทศบาลตำบลหัวไทร จึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนำมาพัฒนาองค์กร พัฒนาท้องถิ่น ให้ท้องถิ่นมีความเจริญก้าวหน้า

**3. วัตถุประสงค์**

3.1 เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานตามบทบาทและอำนาจหน้าที่

3.2 เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

3.3 เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง

**4. เป้าหมาย/ผลผลิต**

สมาชิกสภาเทศบาลตำบลหัวไทร จำนวน 12 คน

**5. พื้นที่ดำเนินการ**

ทั้งในเทศบาลตำบลหัวไทร และหน่วยงานที่จัดฝึกอบรม

**6. วิธีการดำเนินการ**

6.1 ฝ่ายบริหารงานบุคคลตรวจสอบหลักสูตรการฝึกอบรมทั้งภายในเทศบาลตำบลหัวไทร และหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

6.2 เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกอบรมเองโดยสำนัก/กองงานที่รับผิดชอบ

6.3 แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการฝึกอบรมเสนอประธานสภา โดยผ่านนายกเทศมนตรีตำบลหัวไทร

6.4 ฝ่ายบริหารงานบุคคลดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกเทศมนตรีตำบลหัวไทร ทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

50,000 บาท

**9. ผู้รับผิดชอบโครงการ**

ฝ่ายบริหารงานบุคคล สำนักงานปลัด เทศบาลตำบลหัวไทร

**10. ตัวชี้วัด**

จำนวนสมาชิกสภาท้องถิ่นขององค์การบริหารส่วนตำบลxxx จำนวน xx ราย ได้รับการฝึกอบรมและศึกษาดูงาน

**11. ผลลัพธ์**

11.1 สมาชิกสภาท้องถิ่นมีความรู้ความเข้าใจในการทำงานตามบทบาทและอำนาจหน้าที่

11.2 สมาชิกสภาท้องถิ่นได้รับการเรียนรู้และประสบการณ์การทำงานใหม่ๆ

11.3 การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย

**4.3.2 ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใด**

**1. ชื่อโครงการ : กิจกรรมการมีส่วนร่วมในการปฏิบัติงานของสมาชิกสภาเทศบาลตำบลหัวไทร**

**2. หลักการและเหตุผล/ที่มาของโครงการ**

การส่งเสริมและการพัฒนาความเข้มแข็งขององค์กรปกครองส่วนท้องถิ่น เกี่ยวข้องกับหลายองค์ประกอบ และหลายฝ่ายโดยเฉพาะอย่างยิ่งบุคลากรท้องถิ่น อันได้แก่ ฝ่ายบริหารและฝ่ายสภาขององค์กรปกครองส่วนท้องถิ่นที่มาจากการเลือกตั้ง ฝ่ายข้าราชการองค์กรปกครองส่วนท้องถิ่น บุคลากรเหล่านี้มีบทบาทและต้องทำหน้าที่ของตนอย่างเข้มแข็ง เพื่อเสริมสร้างแนวคิดประชาธิปไตยและการมีส่วนร่วมโดยให้มีกระบวนการสอดคล้องกับการปกครองระบอบประชาธิปไตย ให้มีการกระจายอำนาจการตัดสินใจ และแก้ไขปัญหาภายในตำบลและตอบสนองความต้องการของประชาชน ตลอดจนมีการถ่วงดุลอำนาจระหว่างฝ่ายสภากับฝ่ายบริหาร และที่สำคัญส่งเสริมการมีส่วนร่วมในการเสนอแก้ปัญหา รวมถึงการตรวจสอบการปฏิบัติงานขององค์การบริหารส่วนตำบล

เทศบาลตำบลหัวไทร เล็งเห็นถึงความสำคัญของบทบาทของสภาท้องถิ่น เกี่ยวกับการมีส่วนร่วมในการปฏิบัติงาน จึงได้ดำเนินกิจกรรมการมีส่วนร่วมในการปฏิบัติงานของสมาชิกสภาท้องถิ่นในเรื่องต่างๆ เพื่อเป็นการส่งเสริมให้สมาชิกสภาท้องถิ่นมีความเข้มแข็งในการใช้อำนาจหรือปฏิบัติหน้าที่ให้เกิดความสมดุลในการบริหารงาน

**3. วัตถุประสงค์**

3.1 เพื่อเป็นการส่งเสริมให้สมาชิกสภาเทศบาล มีบทบาทในการปฏิบัติงาน และการมีส่วนร่วมในการทำงาน

3.2 เพื่อเป็นการตรวจสอบการปฏิบัติงานของฝ่ายบริหาร

3.3 เพื่อเป็นการบรรเทาความเดือดร้อนของประชาชน

**4. เป้าหมาย**

สมาชิกสภาเทศบาลตำบลหัวไทร จำนวน 12 คน

**5. พื้นที่ดำเนินงาน**

เทศบาลตำบลหัวไทร

**6. วิธีดำเนินงาน**

6.1 แต่งตั้งสมาชิกสภาเทศบาลเป็นคณะกรรมการร่วมในการปฏิบัติงานในเรื่องต่างๆ เช่น

- แต่งตั้งเป็นคณะกรรมการศูนย์ยุติธรรมชุมชน ร่วมกับสำนักงานยุติธรรมจังหวัด

- แต่งตั้งเป็นคณะกรรมการคบคุมการระบาดโรคไข้เลือดออก

- แต่งตั้งเป็นคณะกรรมการศูนย์พัฒนาเด็กเล็กก่อนวัยเรียน

6.2 สมาชิกสภาเทศบาลตำบลหัวไทร ได้รับการแต่งตั้ง เข้าร่วมปฏิบัติหน้าที่นำข้อมูลแจ้งในที่ประชุมสภาเทศบาลตำบลหัวไทร เพื่อทำการปรับปรุงระบบการปฏิบัติงานในส่วนที่ประชาชนได้รับความเดือดร้อนและต้องการของประชาชน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานกิจการสภา สำนักปลัด เทศบาลตำบลหัวไทร

**10. ตัวชี้วัด/ผลลัพธ์**

การพัฒนาเทศบาลตำบลหัวไทรเป็นไปอย่างต่อเนื่อง ตอบสนองความต้องการของประชาชน เกิดทัศนคติที่ดี

**4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต**

**4.4.1 ส่งเสริมให้มีการดำเนินการเฝ้าระวังการทุจริต**

**1. ชื่อโครงการ : มาตรการเฝ้าระวังการคอร์รัปชั่นโดยภาคประชาชน**

**2. หลักการและเหตุผล/ที่มาของโครงการ**

คอร์รัปชั่น หมายถึง การใช้ตำแหน่งหน้าที่สาธารณะเพื่อแสวงหาผลประโยชน์ส่วนตัวหรือผลประโยชน์ของพวกพ้อง โดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวม หากใช้ตำแหน่งหน้าที่ที่ได้รับมอบหมายกระทำการเพื่อผลประโยชน์ส่วนตัวหรือพวกพ้อง ก็ถือว่ามีการกระทำคอร์รัปชั่นการป้องกันและปราบปรามการทุจริตและประพฤติมิชอบในวงราชการ

พระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 และสอดคล้องกับเกณฑ์คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธา และไว้วางใจในการบริหารราชการแผ่นดินของรัฐบาล

**3. วัตถุประสงค์**

สนับสนุนให้ภาคประชาชนร่วมกันเฝ้าระวังการคอร์รัปชั่นขององค์กรปกครองส่วนท้องถิ่น

**4. เป้าหมาย/ผลผลิต**

คณะกรรมการชุมชนหรือตัวแทนประชาชนในชุมชนเทศบาลตำบลหัวไทร

**5. พื้นที่ดำเนินการ**

เทศบาลตำบลหัวไทร

**6. วิธีดำเนินการ**

6.1 เชิญคณะกรรมการชุมชน หรือตัวแทนชุมชนเพื่อสร้างความรู้ความเข้าใจเรื่องการคอร์รัปชั่น

6.2 เชิญคณะกรรมการชุมชน หรือตัวแทนชุมชนเป็นคณะกรรมการเฝ้าระวังการคอร์รัปชั่นขององค์กรปกครองส่วนท้องถิ่น

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ฝ่ายอำนวยการ สำนักปลัด เทศบาลตำบลหัวไทร

**10. ตัวชี้วัด/ผลลัพธ์**

10.1 คณะกรรมการชุมชนมีความรู้ ความเข้าใจเรื่องการคอร์รัปชั่นและสามารถตรวจสอบการคอร์รัปชั่นได้

10.2 มีการมอบหมายให้คณะกรรมการชุมชน หรือตัวแทนชุมชนเป็นหน่วยเฝ้าระวังการคอร์รัปชั่นในระดับเทศบาล

**4.4.2 บูรณาการทุกภาคส่วนเพื่อต่อต้านการทุจริต**

**1. ชื่อโครงการ : กิจกรรมการติดป้ายประชาสัมพันธ์กรณีพบเห็นการทุจริต**

**2. หลักการและเหตุผล/ที่มาของโครงการ**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชั่นและมี ส่วนร่วมในการป้องกันและปราบปรามการทุจริต

**3. วัตถุประสงค์**

3.1 เพื่อให้ประชาชนมีส่วนร่วมในการป้องกันการทุจริต

3.2 เพื่อแสดงเจตนารมณ์ในการแก้ไขปัญหาการทุจริต

**4. เป้าหมาย/ผลผลิต**

ประชาชนในพื้นที่อำเภอหัวไทร จังหวัดนครศรีธรรมราช

**5. พื้นที่ดำเนินการ**

พื้นที่อำเภอหัวไทร

**6. วิธีดำเนินการ**

6.1 ขออนุมัติจัดทำป้ายประชาสัมพันธ์

6.2 ปิดประกาศประชาสัมพันธ์ ณ บริเวณสี่แยกโรงเรียนบ้านหน้าศาล

6.3 จัดเจ้าหน้าที่รับผิดชอบรับแจ้งเหตุทางโทรศัพท์

6.4 บันทึกเรื่องร้องเรียน ร้องทุกข์

6.5 เสนอผู้บริหารพิจารณาสั่งการ

6.6 ดำเนินการปรับปรุงแก้ไขเรื่องที่ได้รับการร้องเรียน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

10,000 บาท

**9. ผู้รับผิดชอบโครงการ**

สำนักปลัดเทศบาล เทศบาลตำบลหัวไทร

**10. ตัวชี้วัด/ผลลัพธ์**

10.1 จำนวนเรื่องร้องเรียนเกี่ยวกับการทุจริต

10.2 นำเรื่องที่ได้รับการร้องเรียนไปดำเนินการปรับปรุงแก้ไข

........................................